সৰু ধেমালি বৰ ধেমালি - (জেহিৰুল হুছেইন) - মুক্ত চিন্তা\nসৰু ধেমালি বৰ ধেমালি - (জেহিৰুল হুছেইন)\n(“ৰাং কুকুৰৰ টুপী” গল্প সংকলনত প্রকাশিত, ২০০০ চন)\n“এক বাজি গ’ল, দুই বাজি গ’ল, বীণাপাণিৰ...” বাক্যটো শেষ নৌহওঁতেই যোগেশ্বৰৰ এটা পূৰ্ণহতীয়া চৰত তোলন দাস ওৰফে পেলু বালিৰ ওপৰত হামখুৰি খাই পৰিল । পেলুৰ ঠেং দুটাৰ ওচৰত থিয় হৈ হিন্দী চিনেমাৰ হিৰ’ৰ প’জত গাঠলু যোগেশ্বৰে সোঁহাতৰ তৰ্জনী আঙুলি জোকাৰি তাক নির্দেশ দিলে, “উঠ। আজি তোৰ মুখ ভাঙি গুৰা কৰিম”।\nপেলুৱে যোগেশ্বৰৰ মাৰ আগতেও খাইছে। কিন্তু আজিৰ দৰে তাৰ এই হিংস্র ভয়ংকৰ ৰূপ পেলুৱে কোনোদিন দেখা নাই। যোগেশ্বৰৰ ভয়ত তাৰ মুখ বিবৰ্ণ হ’ল। অসুৰটোৱে তাক বোধহয় আজি শেষ কৰি পেলাব। বালিত কিছু দূৰ চুঁচৰি গৈ সি যোগেশ্বৰক অনুনয়-বিনয় কৰিবলৈ ধৰিলে, “আৰু নেমাৰিবি, অ’ বায়ন। এই কাণত ধৰিছো চা। সিহঁতে মোক আগেয়ে জোকাই লৈছিল গুণেহে মই কৈছিলো।”\nহুটা মাতেৰে যোগেশ্বৰ গৰজি উঠিল, “কি বুলি জোকাইছিল তোক?”\nপেলুৱে ছোৱালীৰ দলটোলৈ আঙুলিয়াই ক’লে, “সেইকেইজনীয়ে মোক ছোৱালীৰ চৰ খোৱা গাখীৰৰ সৰ খোৱা বুলিছিল”।\n“ছোৱালীৰ চৰনো তই কেলেই খাব লগা হ’ল”? যোগেশ্বৰৰ প্রশ্নৰ একো উত্তৰ নিদি পেলুৱে নাকেৰে শেঙুন উজাবলৈ ধৰিলে। বালি, শেঙুন, চকুপানী মিহলি হৈ মুখখন তাৰ কিম্ভূত কিমাকাৰ হৈছিল। অলপ দূৰত ৰৈ থকা বীণাহঁতৰ ছোৱালীৰ দলটোৱে পেলুৰ অৱস্থা দেখি মুখ টিপি হাঁহি উপভোগ কৰিছিল। ছোৱালীৰ দলটোৰ এজনীয়েও তাক চকু পাৰি দেখিব নোৱাৰে। প্রত্যেকজনীকে জোকাই সি হাৰাশাস্তি কৰে। বীণাই পালে তাৰ নেলুটোকে মুচৰি পেলাব যেন কৰে। পেলুৱে যাৰে-তাৰে লগত যাকে-তাকে যোৰা দিও জোকায়। বীণাপাণিক এবাৰ “যোগেশ্বৰৰ ঘৈণীয়েক” বুলি যোৰা দিওঁতে সি আজিৰ দৰে বোন্দা চৰ খাইছিল।\nছোৱালীৰ দলটোৰ ভিতৰত বীণাপাণি আৰু মামণি ডাঙৰ। দহ কি এঘাৰ দুইজনী, লাজ-কাজ আনকেইজনীতকৈ বেছি। মাটিত লেপেটা কাঢ়ি বহিলে ফ্রকটো টানি-টুনি আঁঠু ঢাকি বহিবলৈ শিকিছে। যোৰা দিলে সিহঁতে লাজ পায়। ৰণচণ্ডী মূৰ্তি ধৰি জোকোৱা ল’ৰাবোৰক খেদি নিয়ে। গতিকে সিহঁত দুজনীক জোকাই পেলুৱে আটাইতকৈ বেছি ফূৰ্তি পায়। খেদি নিলে সি দূৰৈৰপৰা আৰু দুগুণ উৎসাহেৰে চিঞৰে। নিলাজৰ দৰে দাঁত নিকটাই হি হিকৈ হাঁহে।\nএদিন বালিৰ ওপৰত বীণাহঁতে “ইমান ইমান পানী গংগা ৰাণী” খেলি আছিল। কঁকালত হাত থৈ বীণা খেলত মছগুল। হঠাৎ ক’ৰবাৰপৰা সেইখিনিত পেলু আহি ওলালহি। সি এখোজ দুখোজকৈ বীণাৰ পাছফালে মনে মনে থিয় হৈ এবাৰ সাউতকৈ তাইৰ ফ্রকটো ওপৰলৈ দাঙি দি চিঞৰিলে, “দেখল’, দেখল’। দোপদী বস্ত হৰণ, দেখল’।”\nপেলুৰ কাণ্ডত ল’ৰাজাকে কিৰিলি পাৰি জঁপিয়াবলৈ ধৰিলে। ছোৱালীবোৰে দেদাউৰি পাৰিলে, “অউ ৰাম ! কি অসভ্য ! লাজো নাই। ছোৱালীৰ ফ্রক দাঙিছে। ছিঃ ছিঃ !”\nলাজ-অপমানত বীণাৰ চকু চলচলীয়া হ’ল। ল’ৰাজাকক শাসন কৰিবলৈও সেইদিনা যোগেশ্বৰ অনুপস্থিত। বীণা আৰু ৰৈ নাথাকিল। তাই চোঁচা মাৰি গৈ পেলুৰ গালত ঠাচকৈ এটা কাণতলীয়া চৰ শোধাই দিলে, “কুকুৰ পোৱালি, জহৰা, নিলাজ।”\nপেলুৱে পলাবলৈ সময়কে নাপালে। অতর্কিতে বীণাৰ বোন্দা চৰ খাই সি হতভম্ব হ’ল। এইবাৰ ছোৱালীজাকে কিৰিলিয়াবলৈ ধৰিলে, “পালি মছলা। ছোৱালীৰ চৰ খালি।”\nসেইদিনাৰপৰা পেলুৰ নতুন এটা উপনাম যোগ হ’ল, “ছোৱালীৰ চৰ খোৱা পেলু।”\nপেলু-বীণাৰ শক্ৰতা আৰু বাঢ়িল। সুবিধা পালেই সি তাইক জোকায়। প্ৰত্যুৎত্তৰত তাইও তাক চৰ, গোৰ, ভুকু দেখুৱায়। সিহঁতৰ কাজিয়াৰ মাজত যোগেশ্বৰ সোমাই পৰিব লগা হয়। ল’ৰা-ছোৱালী দুয়োটা দলৰে অবিসম্বাদী নেতা যোগেশ্বৰ। তাৰ ক’লা মোটোহা গাটোত অসুৰৰ দৰে বল৷ ল’ৰা-ছোৱালী সকলোৱে তালৈ ভয় কৰে। তাৰ নির্দেশ সকলোৱে নির্বিবাদে মানি চলে।\nঅৱশেষত পেলুৰ অনুনয়-বিনয়ত যোগেশ্বৰৰ মন কুমলিল। যোগেশ্বৰে ছোৱালীৰ দলটোক নিৰ্দেশ জাৰি কৰিলে — আজিৰপৰা সিহঁতে তোলনক “ছোৱালীৰ চৰ খোৱা” বুলিব নোৱাৰিব। বিনিময়ত তোলনেও কোনো ছোৱালীক জোকাব নোৱাৰিব। অৱশ্যে এনেবোৰ চুক্তি আগতেও বহুবাৰ হৈছে। চুক্তিবোৰ বৰ খন্তেকীয়া। অলপ সময়ৰ পাছতে সিহঁতে সকলো পাহৰি যাব।\nনতুন চুক্তি হোৱাৰ লগে লগে নৰেন বোলাটোৱে ক’লে, “মোকো আজিৰপৰা কোনেও “ডালডা’ বুলি জোকাব নোৱাৰিব। ‘ডালডা’ বুলি ক’লে মইও ভালকৈ দিম কৈ দিছো।”\nনৰেনৰ কথাত গোটেইমখাই গির্জনি মাৰি উঠিল। নৰেনৰ সদায় পানী লাগি থাকে আৰু তাৰ নাকৰ ফুটাইদি দুসোঁতা শেঙুন অবিৰামভাৱে বৈ থাকে। গতিকে পেলুৱে তাৰ নতুন নামকৰণ কৰিলে 'ডালডা’৷ নৰেনৰ উচ্চাৰণত ‘ন’ আখৰটো ‘ল’হৈ যায়। কোনোবাই তাৰ নাম সুধিলে সি কয়, “মোৰ লাম লৰেল।”\nলাৱণ্যৰ মাতটো ফেচ‌্‌ফেচ্‌কৈ ওলায় বাবে পেলুৱে তাইৰ নাম দিলে “পাতি হাঁহ”। লাৱণ্যৰ মুখ লাউপাত-কচুপাত। তাইও আজি সকলোৱে শুনাকৈ ক’লে — “আমিও কাকো জোকাবলৈ নেযাওঁ। আমাক জোকালে কিন্তু শুদাই নেৰিম। কৈ থ’লো।”\nতাইৰ কথাত ল’ৰাজাক জাঙুৰ খাই উঠিল, “আই পাতিহাঁহ, তোক আমি কেতিয়া জোকাইছো। মিছামিছি কথা নক’বি দেই। আৰু জোকালেনো আমাক কিডাল কৰিবি।”\nলাৱণ্যই যোগেশ্বৰক গোচৰ দিলে, “শুনিলি, বায়ন। সিহঁতে কেনেকৈ পেক্‌পেক কৰিছে।”\nযদুৱে ক’লে, “পেক্‌পেক পাতিহাঁহে কৰে। আমি নকৰো।”\nগোটেই জাকৰ আকৌ গির্জনি।\nপেলু ইতিমধ্যে স্বাভাৱিক হৈ পৰিছিল। বাক-বিতণ্ডাবোৰে তাক বেছ উৎসাহিত কৰি তুলিছিল। সি মনে মনে ৰ’ব নোৱাৰিলে। কঁকালটো বেঁকা কৰি লাৱণ্যৰ ফালে চোঁচা মাৰি আহি ক’লে, “নকৰিবি পেক্ পেক্, ফুলেশ্বৰীৰ নন্দেক৷”\nগহীন-গভীৰ যোগেশ্বৰৰ কাৰ্য সিদ্ধি নহয়। ধেলা বগা, চুটি-চাপৰ ল’ৰাটো কূটবুদ্ধিৰ ভঁৰাল। যোগেশ্বৰৰ গাত হাতীৰ সমান বল থাকিলে কিটো হ’ব? বুদ্ধিত সি একেবাৰে ভোটা। সংকট কালত পেলুৰ বুদ্ধি নহ’লে তাৰ নচলে। পেলুৰ আৰু এটা গুণ হ’ল সি ধুনীয়াকৈ ছন্দ মিলাই ধ্বনি দিব পাৰে। তাৰ ধ্বনিৰ ছন্দে ছন্দে ল’ৰা-ছোৱালীবোৰেও মাতাল হৈ ধ্বনি দিয়ে।\nছোৱালীখিনি নহ’লেও যোগেশ্বৰহঁতৰ খেলত মন নবহে। ঔ বখলীয়া গালৰ বগী মেমৰ দৰে পুতলীয়ে তাৰ ফালে চাই কেনেকৈ হাঁহে। সি বুজিব নোৱাৰে কিয় জানো তাইৰ চাৱনি তাৰ ইমান ভাল লাগে। তাই নেথাকিলে যোগেশ্বৰৰ খেলাত মন নবহে।\nযোগেশ্বৰৰ ভয় — সিহঁতৰ হাই-কাজিয়াবোৰ, পেলুৰ কাণ্ড-কাৰখানা কেনেবাকৈ ডাঙৰৰ কাণত পৰিলে সকলো শেষ হ’ব। বালি চাপৰিৰ খেলো সেইদিনাইৰপৰা বন্ধ হ’ব। খর্ব হ’ব সিহঁতৰ অবাধ স্বাধীনতা। তাতে বীণাপাণিৰ মাকজনী যিহে কালী গোসাঁনীৰ দৰে। তাই এইবোৰ কথা কেনেবাকৈ গম পালে সিহঁতক উৰি উৰি খাব৷\nঅৱশেষত যেনিবা কাজিয়া-পেঁচালৰ অন্ত পৰিল। ভাগে ভাগে খেলা আৰম্ভ হ’ল। এজাক চঞ্চল দুৰন্ত শিশুৰ হাঁহি-খিকিন্দালিত শীতৰ শীর্ণ ধনশিৰিৰ বালি চাপৰি জীৱন্ত হৈ উঠিল। সিহঁতৰ চিঞৰ-বাখৰ, হাঁহি আৰু ধনশিৰিৰ ঢৌ একাকাৰ হৈ যেন বৈ যাবলৈ ধৰিলে।\nশীত অহাৰ লগে লগে যোগেশ্বৰহঁতৰ গাঁওখন নদীৰ পাৰৰপৰা বহুত দূৰলৈ আঁতৰি যায়। পাৰত বালিচৰ পৰে। বিশাল বালিচৰ। সজা ভাঙি ওলাই অহা চৰাইৰ দৰে সিহঁতে তেতিয়া বালিচৰত ঢপলিয়াবলৈ ধৰে। সিহঁতৰ চিঞৰ-বাখৰ দূৰণিলৈ আঁতৰি যোৱা গাঁওখনৰ ডাঙৰবোৰৰ কাণত নপৰে। যোগেশ্বৰহঁতৰ অবাধ স্বাধীনতা।\nবাৰিষা ধনশিৰিৰ পানীয়ে বালিচৰটো বুৰাই পেলায়। সিহঁতৰ ক্রীড়াংগনৰ ওপৰেদি আৰম্ভ হয় ধনশিৰিৰ কোবাল সোঁতৰ খেলা৷ এসময়ত ভৰ বাৰিষাত নদীখনৰ প্ৰবল সোঁতত ডাঙৰ ডাঙৰ কাঠ উটি আহিছিল। ৰছী একোডালৰ আগত লোৰ হাকোটা লগাই গাঁৱৰ মানুহে কাঠ ধৰিছিল। কাঠবোৰ শুকুৱাই ফালি মুঠা মুঠাকৈ বান্ধি সিপাৰৰ নগৰখনলৈ নাৱেৰে কঢ়িয়াই নি সিহঁতে বিক্ৰী কৰিছিল। এতিয়া আগৰ দৰে কাঠ উটি নাহে। মানুহৰ খৰি বিকা ব্যৱসায়ো বন্ধ হ’ল।\nবালিৰ ওপৰত খুঁটি তিনডাল পুতি দুটামানে ক্রিকেট আৰম্ভ কৰিলে। যদুৱে এটা মূৰৰপৰা পুৰণি ফপৰা টেনিছ বল এটা বাউলিং কৰাত লাগিল। যোগেশ্বৰে ঢপলা কাঠ এচটাৰে বেটিং কৰিছে। ‘ডালডা' উইকেট কিপাৰ। বেটত বল লাগক বা নালাগক, সিহঁতৰ অংগী-ভংগী কিন্তু তেণ্ডুলকাৰ-আজাহাৰ-কুম্লেৰ দৰে। কোনোবা আউট হোৱাৰ লগে লগে ইটোৱে সিটোৱে হাতৰ তলুৱা চপৰিয়াব। উৱলি যোৱা পেণ্টত বলটো কেইবাবাৰো ঘঁহি ঘঁহি বাউলিং কৰিব। নাইবা ৱেষ্ট ইণ্ডিজ দলটোৰ দৰে চাম্বা নৃত্য কৰিব।\nআন দুটামানে হিন্দী চিনেমাৰ অনুকৰণত কেৰাটি, কুমফু, বক্সিঙত লাগিল। ভৰি-হাত জোকাৰি মুখেৰে ‘টইচুম ইচুম’ শব্দ কৰিবলৈ ধৰিলে। ঘূৰি ঘূৰি মৰা কিক্ বক্সিঙৰ কোবত কোন ক’ত উফৰি পৰিছে ঠিকনা নাই। টেপু আৰু ইন্দ্ৰই জেং দুডাল এ. কে. ৪৭ কৰি “টিউ টিউ’ শব্দৰে গুলীয়াগুলী আৰম্ভ কৰি দিলে। মুখত জনপ্রিয় হিন্দী চিনেমাৰ ডায়েলগ।\nছোৱালীবোৰে ঘূৰণীয়াকৈ বালিৰ ওপৰত বহি বিয়ানাম গাইছে। দুজনীমানে কাগজ এখনৰ ওপৰত থোৱা নিমখ এজেবাত বগৰী, জলফাই আদি লগাই টকালি পাৰি খাইছে। মামণিয়ে ৰবাব টেঙা এটা আনিছিল খাবলৈ। সেইটো কেতিয়া কেনেকৈ পেলুৱে চুৰ কৰি লৈ গ’ল তাই গমেই নাপালে। ইতিমধ্যে সি সেইটো ফুটবলৰূপে খেলাত লাগি গৈছে। মাজতে খেলা এৰি সি টেঙা খাই থকাকেইজনীৰ ওচৰলৈ আহি “আই ঐ দেহি, যাওঁ মৰি, লেটেকু, পনিয়ল দেখি পকা পকা” বুলি সিহঁতক জোকাবলৈ ধৰিলে। ছোৱালীকেইজনীয়ে ক্রিকেট খেলি থকা যোগেশ্বৰক চিঞৰি গোচৰ দিলে, “দেখিছনে বায়ন, ই আমাক আকৌ জোকাইছে৷” পেলু মুহূর্ততে সেইখিনিৰপৰা অন্তৰ্ধান হ’ল।\nআমনি লগাত ক্রিকেট খেল বন্ধ হ’ল। আৰম্ভ হ’ল ভাওনা। যদু আৰু অনন্তই ভৰি আগুৱাই পিছুৱাই ধনু যুদ্ধত প্রবৃত্ত হ’ল। অন্তহীন যুদ্ধ। যোগেশ্বৰে মুখেৰেই খোল বজাই যুদ্ধৰ ছেও দিলে, “তাওঁ তাচতাওঁ, খিতি তাখি তাওঁ, ৰিদ্‌ধেই তাতাক ধেই”। “ধেই” বুলি কোৱাৰ লগে লগে দুই ধনুৰ্ধৰে পৰস্পৰলৈ শৰ নিক্ষেপ কৰিলে। এনেতে হাতত পুৰণা চাইকেলৰ ফ্রি হুইল এটা সোঁহাতৰ তৰ্জনী আঙুলিত ঘূৰাই ঘূৰাই কৃষ্ণৰূপী পেলুৰ প্ৰবেশ ঘটিল। মুখৰপৰা ওলাল, “য়ে হেই হামাৰি সুদৰ্শন চক্ৰ।” যদু আৰু অনন্তই তাক তাৰপৰা খেদি পঠালে। ভীষণ ধনুযুদ্ধ চলি থাকিল।\nযুদ্ধক্ষেত্ৰৰপৰা খেদা খাই পেলু কিছু দূৰত গৈ নদীৰ পাৰত বহি সিপাৰৰ আলেখলেখ চাবলৈ ধৰিলে। হঠাতে তাৰ মুখখন উজ্জ্বল হ’ল। সি যোগেশ্বৰক চিঞৰ এটা মাৰি মাতিলে, “অই বায়ন, আহি গ’ল দানি। বেগাই আহ। আহি গ’ল দানি।”\nপেলুৰ চিঞৰত ধনুযুদ্ধ বন্ধ হ’ল । যোগেশ্বৰহঁত দৌৰি আহি পেলুৰ ওচৰ পালেহি। পেলুৱে নদীখনৰ সিপাৰলৈ আঙুলিয়াই দেখুৱালে। লগে লগে তাৰ সুৰত সুৰ মিলাই বাকীকেইটাও চিঞৰিবলৈ ধৰিলে, “আহি গ’ল দানি, আহি গ’ল দানি।”\nছোৱালীবোৰেও নাচ-গান এৰি সিপাৰলৈ চালে। যোগেশ্বৰে কাণ উনাই সিপাৰৰ শব্দবোৰ কি ভাষাৰ অনুমান কৰিবলৈ যত্ন কৰিলে। এবাৰ পেলুক সুধিলে, “কি শুনিছ? 'বল হৰি হৰি বল’ নে, ‘ৰাম নাম সৎ হেয়’ ?” পেলুৱে একো উত্তৰ দিব নোৱাৰিল। ‘ডালডা’ইহে ক’লে, “ইমান দূৰৰপৰা একো ধৰিব নোৱাৰি।” ‘বল হৰি, হৰি বল’ বুলিলে যোগেশ্বৰহঁতৰ কৰিবলৈ একো নাই। সিহঁতে আকৌ খেলাত ধৰিব। কিন্তু যদি ‘ৰাম নাম সৎ হেয়’। আহি গ’ল দানি। আৰু কোনো কথা নাই। সিহঁত চিধাই নদীৰ পানীত জঁপিয়াই পেট সাঁতোৰ দি সিটো পাৰ পাবগৈ। ‘ৰাম নাম সৎ হেয়’ বুলি ধ্বনি দিলে যোগেশ্বৰহঁতে ধৰি লয় সেইটো কোনোবা মাৰোৱাৰী মানুহ খৰি দিবলৈ আনিছে। মাৰোৱাৰী শ যাত্ৰা হ’লেই সিহঁতৰ আহি যায় ‘দানি’। মাৰোৱাৰী শ যাত্ৰাত ভঙা পইচা দলিয়াই যায়। যোগেশ্বৰহঁতে দলিওৱা পইচাবোৰ বোটলে।\nআজিৰ শ যাত্রাটো বঙালী, মাৰোৱাৰী কাৰো নহয়। কি জাতিৰ মানুহ মৰিলনো তেন্তে? নদীৰ সিপাৰে সেইখন শ্মশানত অসমীয়া মানুহে সাধাৰণতে খৰি নিদিয়ে। যোগেশ্বৰহঁত বিমোৰত পৰিল। ইমান মানুহ আহিছে। গাড়ী-মটৰ ঢেৰ। যোগেশ্বৰে চকুৰ ঠাৰেৰে পেলুলৈ ইঙ্গিত দিলে, “কি ভাবিছ? যাবি নে নেযাৱ?”\nপেলুৰ মুখ গহীন। সি একো উৱাদিহ উলিয়াব পৰা নাই । “অই বায়ন, চাইকে আহোগৈ ব’ল। তেতিয়াহে আচল কথা গম পাম। চব যাব নেলাগে। তই, মই, যদু আৰু পুতুল বছ।”\nযোগেশ্বৰে পেলুৰ কথামতে যদু আৰু পুতুলক চোলা-কাপোৰ খুলিবলৈ নির্দেশ দিলে। তৎক্ষণাত কেউটাই কাপোৰ-কানি খুলি থৈ ধনশিৰিৰ পানীত জপং জপংকৈ জঁপিয়াই পৰিল। সিহঁত সাঁতোৰাত পাকৈত। ভৰ বাৰিষাতো সিহঁতে হেলাৰঙে ধনশিৰি ইপাৰ-সিপাৰ হয়। এতিয়া শীতৰ ধনশিৰি শুকাই-খীণাই সৰু জুৰি এটা হৈ পৰিছে । খন্তেকতে যোগেশ্বৰহঁত সিটো পাৰ পালেগৈ।\nসিটো পাৰৰ গৰাত উঠি সিহঁতৰ মন মৰি গ’ল। খৰি দিবলৈ অনা মানুহটো মাৰোৱাৰী নহয়, অসমীয়াহে। পেলুহঁতৰ কাণসমনীয়া এটাই শুকান বাঁহখৰি এমুঠাৰ আগত জুই ধৰাই আগে আগে আহি আছে। লগে লগে অসংখ্য মানুহ, গাড়ী-মটৰ। সুন্দৰ সাজ-পাৰ পিন্ধা মানুহবোৰ দেখি যোগেশ্বৰহঁতে ধৰিব পাৰিলে যে মৃত ব্যক্তি চহকী মানুহ।\nনদীৰ পানীৰপৰা যোগেশ্বৰহঁত পাৰলৈ উঠা কার্য দুই-এজনে লক্ষ্য কৰি আছিল। শকত, পেটুৱা, ফিৰফিৰীয়া ধুতী-পাঞ্জাবি পিন্ধা মানুহ এটাই সিহঁতক সুধিলে, “অই, তহঁত ক’ৰ ল’ৰা?”\nমানুহটোৰ মাতটো বৰ হুটা। সুৰটো সিহঁতে বৰ ভাল নাপালে, কিবা যেন অৱজ্ঞাৰ ভাব এটা আছে।\nপেলুৱে সিহঁতৰ গাঁওখনলৈ আঙুলিয়ালে, “সেইখন গাঁৱৰপৰা আহিছো। এইয়ানো পিছে আজি কোন ঢুকাল ?”\nহুটা মাতে ওলোটাই তাক মাতিলে, “তহঁতক কেলেই হুঁ।”\n“ইনেই সুধিছো। সুধিলে কিবা জগৰ লাগে নেকি?” হুটা মাতে তালৈ পেন্দুৱাকৈ চালে— “আও, বাটলুগুটিৰ বৰ কথা দেখোন। কেচেমা-কেচেম গোন্ধাইছে গোটেইকেইটাক। ভাগ ইয়াৰপৰা।”\nপেলুৱে “বৰ এক্কেবাৰে” বুলি নদীত জাঁপ দিলে। জাঁপ দিয়াৰ আগে আগে “পেটুৱাকা পেট্ গাড়ী লেট” বুলি হুটা মাতৰ কাণত পৰাকৈ সি চিঞৰিলে। লগে লগে যোগেশ্বৰহঁতেও বেং জঁপিওৱাদি নদীলৈ জাঁপ দিলে। গৰাৰ ওপৰৰপৰা সিহঁতলৈ লক্ষ্য কৰি দলি দুটামান আহিছিল। যোগেশ্বৰহঁতে লগে লগে পানীত বুৰ মাৰি সিটো পাৰ পালেগৈ।\nসিটো পাৰত ৰৈ থকা ল’ৰা-ছোৱালীবোৰে সিহঁতকেইটাক ঘেৰি ধৰিলে, “কোন মৰিল অ’ বায়ন? মাৰোৱাৰী নে অসমীয়া?”\nযোগেশ্বৰৰ খং উঠিছিল। কেটেপাখন অনা হ’লে পেটুৱাটোৰ টিকাত সি আজি বাটলুগুটি মাৰিলেহেঁতেন। অশ্লীল শব্দ এটা উচ্চাৰণ কৰি সি ক’লে, “বাদ দে......। য’ৰে মানুহ মৰে মৰক। বৰ একেবাৰে টাউনীয়া দেখুৱাইছে।” পেলুৰ মুখত খিক্‌খিক্ হাঁহি। “মোক এটাই যিটোহে দম দিলে। এইচাত পেট তাৰ।”\n“মাৰোৱাৰী নহয় বুইছ। অসমীয়া। মাৰেৱাৰী হ’লে পইচা দলিয়ায়। অসমীয়া হ’লে ফুচ্‌টোও নাপাৱ।”\nইন্দ্ৰই প্রস্তাৱ দিলে, “ভাওনাতে আকৌ ধৰো তেন্তে আহ।”\nআৰম্ভ হ’ল ‘অভিমন্যু বধ’ ভাওনা। অভিমন্যুৰূপী যদুৱে হাতত এছাৰি এডালকে ধেনুৰূপে লৈ বচন গালে, “অইনাইভাৱে সপ্তৰথীয়ে বেৰি ধৰিছা যদিও, এই অভিমন্যুৰ গাত এক বিন্দু ৰক্ত থকালৈকে প্রাণপণে যুদ্ধ কৰি যাম।”\nএজন সপ্তৰথীয়ে জাঁপ এটা মাৰি প্ৰত্যাহ্বান জনালে, “ধৰ তেন্তে অস্ত্ৰ আজি, নকৰি পলম।”\nতয়া-ময়া যুদ্ধ আৰম্ভ হ’ল। যোগেশ্বৰে মুখেৰে খোলৰ ছেও তুলিলে। যুদ্ধৰ ছেও। তাওঁ তাচ্ তাওঁ, খিতিকি তাখি তাওঁ.......।”\nবীণাহঁতে তেতিয়া দল বান্ধি “কঁকাল খামুচীয়া...” গাবলৈ আৰম্ভ কৰি দিছে। ধনশিৰিৰ বালি চাপৰি ৰজনজনাই উঠিল।\nভাওনা কৰি যোগেশ্বৰৰ আমনি লাগিছিল। তাৰ আজি একো ভাল লগা নাই। মাৰোৱাৰী শ যাত্ৰা এটাও নাহিল। পেটুৱাটোৰ গালি খালে এনেয়ে। ভাওনা এৰি সি বালিৰ ওপৰতে গুজুং মাৰি বহি মুখৰ আগেদি বৈ যোৱা নদীখনলৈ চাই ৰ’ল। সিপাৰৰ চিতাত তেতিয়া জুই জ্বলিছে। বাঁহ ফুটিছে। মাজে মাজে গৰৈমাছ পোৰাৰ দৰে গোন্ধ এটা বতাহত ভাহি এইপাৰলৈ বৈ আহিছে। পেলুৱে আহি তাক ক’লেহি, “দেখিছ। বায়ন, সিহঁতে আমাক কেঁচা মাছ গোন্ধাইছে বুলিছিল। এতিয়া দেখোন সিহঁতৰ ফালৰপৰাহে পোৰা মাছৰ গোন্ধ আহিছে।”\nপেলুৰ কথাত যোগেশ্বৰে একো নামাতিলে। তাৰ মন-চন একেবাৰে ভাল নহয়। তাৰ কাৰোবাৰ ওপৰত খং উঠিছে। কুলক্ষণীয়া দিন। মাৰোৱাৰী শ যাত্রা হোৱা হ’লে দুইপইচামান পাই বিড়ি কিনি হুপিব পাৰিলেহেঁতেন। তেতিয়া হ’লেও মনটো অলপ পাতল লাগিলহেঁতেন।\nচিগাৰেট হোপাৰ দুৰ্বাৰ ইচ্ছা দমাব নোৱাৰি যোগেশ্বৰে পেলুক বিচাৰিলে। পেলু ওচৰত নাই। দূৰৈত গান গাই থকা ছোৱালীজাকৰ দলটোক সি হাতেৰে কিবা এটা অংগী-ভংগী কৰি জোকাইছে। যোগেশ্বৰৰ মাত শুনি সি তৎক্ষণাত য়ামাহা চলাই তাৰ ওচৰত ব্রেক মাৰি ৰ’লহি।\nযোগেশ্বৰে তাৰ মুখলৈ বৰ কাতৰভাৱে চালে, “তই কিবা আনিছ নে? আছে যদি এটা দে না।”\nপেলু গহীন হ’ল। অসুৰ যোগেশ্বৰৰ কাণতলীয়া চৰ সি পাহৰা নাই। সি গহীনাই ক’লে, “আছে এটা, কিন্তু তোক নিদোঁ। তই ছোৱালীৰ ফলীয়াহে।”\n—“তাৰ মানে তোৰ আছে?”\nপেলুৱে একো উত্তৰ নিদিলে। যোগেশ্বৰে তাক কাবৌ কোকালি কৰিবলৈ ধৰিলে। “আজি মাত্র দে ভাই, তোৰ ভৰিত ধৰিছো। আজিৰপৰা তোক একো নকওঁ। যোগেশ্বৰৰ কাবৌ কোকালিত পেলু গলিল। সি ক’লে, “এটাহে আছে। প্রথমে মই হুপিম। তাৰ পাছতহে তই পাবি”।\nযোগেশ্বৰ মান্তি হ’ল। পেলুৱে বালিৰ ওপৰত থৈ দিয়া ছাৰ্টটোৰ চুৰি পকেটৰপৰা অতি সাৱধানেৰে এটা চাৰমিনাৰ, জুইশলা কাঠি, জুইশলাৰ ভঙা বাহ উলিয়ালে। সন্তৰ্পনে জুইশলা কাঠি জ্বলাই সি চিগাৰেটত সুখটান দিলে। তাৰ নাকে-মুখে ধোঁৱা ওলাল। যোগেশ্বৰে তাৰ পালৰ বাবে অধীৰ আগ্ৰহেৰে অপেক্ষা কৰি ৰ’ল। কেইবাটাও দীঘলীয়া হোপা মাৰি পেলুৱে চিগাৰেটটো যোগেশ্বৰলৈ আগ বঢ়ালে। যোগেশ্বৰে আথে-বেথে চিগাৰেটৰ টুকুৰাটো লৈ হুপিবলৈ ধৰিলে।\nছোৱালীৰ জাকটোৱে দূৰৈৰপৰা সিহঁতে চিগাৰেট হোপা চাই আছিল। বীণাপাণিয়ে ক’লে, “দেখিছ। দেখিছ। সিহঁতে আকৌ বিড়ি খাইছে। যোগেশ্বৰৰ মাকক কৈ দিম ৰ’বি।”\nপুতলীয়ে বাধা দিলে। —“ঘৰত নলগাবি অ’ই। বায়নে থ’ব। এইবিলাক পেলুৰ কাম বুজিছ। কেলেই মনত নাই, সিহে প্রথমে বিড়ি খোৱা উলিয়াইছিল৷”\n“থ, থ, তই যোগেশ্বৰৰ ফলীয়া হৈতো ক’বিয়েই। সিয়ো কমটো নহয়। দুইটা একে৷”\nইতিমধ্যে যোগেশ্বৰে চাৰমিনাৰৰ টুকুৰাটো গুৰিলৈকে হুপি বাকী অংশ নদীলৈ দলিয়াই দিলে। খন্তেক ৰৈ সি ক’লে, “যাওঁ বুজিছ, তোলন। তই যাবি নে?”\nইমান সোনকালে ঘৰলৈ ওভতাৰ পেলুৰ অকণো ইচ্ছা নাছিল। সি একো উত্তৰ নিদিলে। যোগেশ্বৰে তাক আকৌ এবাৰ লগ ধৰিলে। পেলুৱে ক’লে, “তই গলে যা। মই এতিয়াই নেযাওঁ৷”\n–“তাৰ মানে তোৰ আৰু চিগাৰেট আছে? মই গুচি গ’লে মনে মনে খাবি ন? ৰ, মই তোৰ চোলাটো চাওঁ৷”\nপেলু নির্বিকাৰ। সি যোগেশ্বৰক বাধা নিদি ক’লে, “চা চা কিমান মন যায় চাই থাক। এটা আছিল খালো। কাইলৈ কিন্তু তই খুৱাব লাগিব। মই কেবাদিনো খুৱালো।”\nযোগেশ্বৰে জানে, পেলুৱে মাকৰ বাকচৰপৰা মাজে মাজে পইচা চুৰ কৰে। যোগেশ্বৰৰ সেইটো সুবিধা নাই। সিহঁতৰ অৱস্থা পেলুহঁততকৈ বেয়া। তাৰ মাকে লোকৰ পথাৰত ৰোৱা-তোলা কৰি যি কেইটা পইচা পায় তাকে বৰ আতৌ-পিতোকৈ থয়। যোগেশ্বৰৰ সেই পইচা চুৰ কৰিবলৈ সত নাযায়। বাপেকটো তাৰ মস্ত ভঙুৰা। কাম-বন একো নকৰে। দিন-ৰাতি কেৱল ভাঙৰ খোলাত মছগুল হৈ থাকে। শুকান-উবান মাকজনীলৈ যোগেশ্বৰৰ বৰ দুখ লাগে। ইমান কষ্ট কৰি মাকজনীয়ে দুবেলা দুসাঁজৰ যোগাৰ কৰে। সেই পইচা সি বাৰু কেনেকৈ চুৰ কৰিব?\n“সৌ নাটেশ্বৰীজনীলৈ চা বায়ন। তাই কেনেকৈ কঁকাল ভাঙিছে।”\nপেলুৰ খিক্‌খিক্ হাঁহিত যোগেশ্বৰৰ চিন্তাৰ সূত্ৰডাল ছিগি গ’ল। কিছু দূৰৈত মামণি বোলাজনীয়ে হিন্দী চিনেমাৰ গান এটাৰ তালে তালে কঁকাল ভাঙি নাচিছে। পেলুৱে দুই হাতেৰে AK-47 লোৱা ভংগী কৰি তাইলৈ গুলি এৰিলে। —চু...ই...ট ধিচিওঁ। মামণি কিন্তু নমৰিল। তাই নাচিয়ে থাকিল। এইবাৰ সি AK-47 বাদ দি নদীৰ পাৰে পাৰে ঢপলিয়াই বহুত দূৰ পালেগৈ। যোগেশ্বৰেও এখোজ দুখোজকৈ গাঁৱৰ ফালে যাবলৈ ধৰিলে। তাৰ ভোক লাগিছে। ভোকটো চৰি আহিলে যোগেশ্বৰৰ মাকলৈ বেছিকৈ মনত পৰে। সি ভোক লাগিছে বুলি ক’লেই, “ৰ’বি দেই সোণ” বুলি মাকে কিবা এটা নহয় কিবা এটা তাক খাবলৈ দিয়েই। খুদকণ এটা নথকা ঘৰখনত মাকে যে ক’ৰপৰা কেনেকৈ যোগাৰ কৰে সি একো উৱাদিহ উলিয়াব নোৱাৰে। মাকে যেন যাদু কৰিহে খোৱা বস্তুবোৰ উলিয়াইছে। মাকলৈ মনত পৰাৰ লগে লগে তাৰ খোজবোৰ খৰ হ’বলৈ ধৰিলে।\nহঠাৎ “বায়ন অ’ই নেযাবি, ঘূৰি আহাঁ” বুলি মৰা পেলুৰ চিঞৰত যোগেশ্বৰ ৰৈ গ’ল। কি হ’ল? এইবাৰ আকৌ কি ওলাল? পেলুৱে নদীখনলৈ চাই চিঞৰিছে, “আহি গ’ল দানি, আহি গ’ল দানি।” বাকীবোৰেও খেল বন্ধ কৰি পেলুৰ লগত উজান দিলেহি, - “আহি গ’ল দানি, আহি গ’ল দানি।” যোগেশ্বৰে সিটো পাৰলৈ চালে। ক’তা? একো নাই দেখোন? কি দানিৰ কথা কৈছে পেলুৱে? পেলুৱে নদীখনৰ উজনিৰ ফালে আঙুলিয়াই ক’লে, “অ’ই কণা সৈফালে চা। কি দেখিছ? ডাঙৰ কাঠ এডাল উটি অহা নাইনে ? প্রথমে মইহে দেখিলো তেও”। পেলুৱে কঁকাল ঘূৰাই নাচিবলৈ ধৰিলে – “কাঠ কিন্তু মোৰ আৰু বায়নৰ মাজতহে ভাগ হ’ব, কৈ দিছো।”\nপেলু টেঙৰ। সি জানে, যোগেশ্বৰৰ সহায় নহ’লে সি অকলে কাঠ পাৰলৈ আনিব নোৱাৰে।\nসৰুপোনাই গোৰগোৰালে, “ইস! নদীত উঠা কাঠহে তেও। দেখিলেই তোৰ হৈ যাব নেকি? অকলে তুলি আন চাওঁ। বায়নক আকৌ লগত সাঙুৰিছ কেলৈ ?”\n—“এই চালা জেঠী, পেকপেকাই নাথাকিবি। নদীলৈ গতিয়াই দিম বাপেকে৷”\n‘জেঠী’ বোলাত সৰুপোনা জাঙুৰ খাই উঠিল। “অ’ই জেঠী জেঠী নক’বি দেই। চেলা ছোৱালীৰ চৰ খোৱা। সি মোক নদীলৈ গতিয়ায়! সাহ আছে যদি গাত হাত দি চাচোন।” সৰুপোনাই কেৰেটিৰ প'জ ল’লেই। পাকঘূৰণি এটা মাৰি সি ভৰিৰে কিক্ এটাও মাৰিছিল। ভাগ্যে পেলুৰ গাত নেলাগিল।\nযোগেশ্বৰৰ ধমকিত দুইটা তাপ মাৰিল। বহুত দূৰৰপৰা উটি অহা কাঠটুকুৰালৈ চাই যোগেশ্বৰে ক’লে, “সেইডাল সঁচাই কাঠ জানো? অন্য কিবা যেনহে দেখাইছে দেখোন?”\n—“কাঠ নহয় কিটো হ’ব? ডাঙৰ কাঠ। ওচৰ চাপিলেহে গম পাবি।”\nকাঠ বুলি ভবা বস্তুটো নৈৰ সোঁতে ওচৰ চপাই আনিলে। সিহঁতে দেখিলে সেইডাল কাঠ নহয়। এটা জেকেটহে। পানীত ওপঙি অহা চামৰাৰ দামী জেকেট। যোগেশ্বৰে কাল বিলম্ব নকৰি পানীত জাঁপ দিলে। কিছু দূৰ সাঁতুৰি গৈ জেকেটটোত ধৰি টান মাৰোতেই সি জিকাৰ খাই উঠি চিঞৰিলে, “জেকেটটোৰ তলত এটা মৰাশ আছে ঐ, কি কৰো? আই কি কৰো বেগতে ক?”\nপেলুৱে পাৰৰপৰা চিঞৰিলে, “খবৰদাৰ! এৰি নিদিবি বায়ন। আজি দানিয়েই দানি । তাক পাৰলৈ লৈ আন, ঐ বায়ন”।\nতাৰ নিৰ্দেশক্রমে যোগেশ্বৰে জেকেটটো ধৰি শ-টো লাহে লাহে পাৰলৈ আনিলে। শ-টোৰ মূৰটোৰে সৈতে গাটো পাৰৰ বালিলৈ টানি তুলিলে। ঠেং দুটা পানীৰ মাজতে সোমাই ৰ’ল। এটা ডেকা ল’ৰাৰ মৰাশ। শকত, বগা, ধুনীয়া। মুখখন দাঢ়িৰে ঢাক খোৱা। হাত-ভৰিবোৰ ইতিমধ্যে ঠৰঙা দিছে। শ-টো সামান্য ফুলিছে যদিও গোন্ধোৱা নাই।\nমৰাশটো দেখি ছোৱালীজাকে চিঞৰত গগন ফালি ঘৰৰ ফালে দৌৰ ধৰিছিল। হাতত জেওৰা এডাল লৈ যোগেশ্বৰে সিহঁতক দম দি ওভোটাই আনিলে, “কোনো যাব নোৱাৰ। এজনী যাচোন, পিঠিত জেওৰা খৰি ফালিম।”\nছোৱালীজাক সুৰসুৰকৈ আকৌ উভতি আহিল। বায়নৰ আজি যিহে কালান্তক মূৰ্তি কি কৰে ঠিকনা নাই। ভয়ত বিতত হৈ ছোৱালীজাকে বিস্ফাৰিত নেত্ৰে যোগেশ্বৰ-পেলুহঁতৰ কাণ্ড-কাৰখানা চাবলৈ ধৰিলে। যোগেশ্বৰে জানে – ছোৱালীজাক গাঁৱলৈ গ’লেই মৰাশটোৰ কথা উলিয়াব। লগে লগে গাঁৱৰ মানুহেৰে চাপৰিটো ভৰি পৰিব। দুটামান যাওক আকৌ পুলিচত খবৰ দিবলৈ।\nপেলুৱে যোগেশ্বৰৰ কাণে কাণে কিবা এটা কোৱাৰ লগে লগে তাৰ মুখখন উজ্জ্বল হ’ল। পেলুৱে তাক ভাল কথাষাৰ মনত পেলাই দিলে। এবছৰমানৰ আগতে এইখিনিতে এনেকৈয়ে উটি অহা মৰাশ এটা পাৰলৈ আনি, তাৰ পকেট খেপিয়াই ৰেব খুৰাই পঞ্চাছ টকীয়া নোটৰ বাণ্ডিল এটা পাইছিল। খুৰাই টকাৰ বাণ্ডিলটো নিজৰ পকেটত ভৰাই শ-টো ভৰিৰে হেঁচুকি পানীলৈ আকৌ ঠেলি দিছিল। ৰেব খুৰা আৰু তাৰ লগৰকেইটা গাঁৱৰ এক নম্বৰ গুণ্ডা। সকলোৱে সিহঁতলৈ ভয় কৰে। পাৰত ৰৈ থকা বাকী মানুহবোৰক ৰেব খুৰাই সাৱধান বাণী শুনালে, “এইবোৰ কথা পুলিচক কোনেও ঘুণাক্ষৰেও নজনাবি। যোৰে যোৰে সাঙুৰিব। কোনোবাই জনালে কথা বেয়া হ’ব কৈ দিলো।” মানুহবোৰ ভয়তে কথাটো পুলিচক জনাবলৈ সাহ নকৰিলে।\nআজিও যদি তেনেকুৱা টকাৰ বাণ্ডিল এটা সিহঁতে পাই যায়! আহি গ’ল দানি! পেলু সঁচাকৈ বৰ টেঙৰ দেই। যোগেশ্বৰৰ মৰসাহ। সি শ-টোৰ ওচৰলৈ গৈ শ-টোৰ জেকেটটো খুলি দিলে। মানুহটোৰ গায়ে-মূৰে শেলাই, জাবৰ-জোঁথৰ লাগি আছিল। মানুহটোৰ সোঁকুমটো ভগা। সেইফালেদি বগা মগজু ওলাই আহিছে। ছোৱালীজাকে “আই অ’ মা, আই অ’ বৌটি” বুলি ইজনীয়ে সিজনীক গবা মাৰি ধৰি উচুপিবলৈ ধৰিলে। সিহঁতৰ অৱস্থাটো দেখি পেলুৰ আনন্দই নধৰা হ’ল। সি খিক্ খিক্‌কৈ তাৰ স্বাভাৱিক হাঁহিটো মাৰি মৰা শ-টোৰ কাষত বহি তাৰ জেকেটৰ পকেটকেইটাত হাত ভৰাই খেপিয়ালে। বীণাহঁতে আৰু বাকী ল’ৰাবোৰ তাৰ কামবোৰ চাই থাকিল।\nযোগেশ্বৰে তাক সুধিলে, “কিবা পালিনে?”\nপেলুৱে একো উত্তৰ নিদি সাৱধানে তাৰ সোঁহাতখন মৰাশটোৰ ছাৰ্টৰ পকেটত সুমুৱাব খোজোতেই চিঞৰ মাৰি উঠিল। লগে লগে সি হাতখন বাহিৰলৈ উলিয়াই আনিলে। পেলুৰ হাঁহি উঠি গ’ল। তাৰ হাতৰ মুঠিত মস্ত লেধাই শামুক এটা। তাৰ হাতৰ শামুকটো দেখি ছোৱালীজাকে ঘিণত ছিঃ ছিঃ কৰি উঠিল। পেলুৱে শামুকটো সিহঁতৰ গাৰ ফালে দলিয়াই দিলে। ছোৱালীজাকে ছিঃ বুলি চিঞৰ মাৰি আঁতৰি দিয়াত শামুকটো বালিৰ ওপৰত পৰি ৰ’ল। লাৱণ্যই পেলুক বিভিন্ন বিশেষণযুক্ত এজাউৰি গালি বর্ষণ কৰিলে।\nপেলুৱে যোগেশ্বৰক ক’লে, “জেকেটৰ পকেটত একো নাপালো বায়ন। চোলাৰ জেপতো শামুকহে। কি কৰো?”\nযোগেশ্বৰে কিবা এটা ক’ব খোজোতেই পেলুৱে আকৌ ক’লে, “ইস ৰাম ইয়াৰ বুকুখন দেখোন তেনেই থকা-সৰকা। ধেৰ গুলী খাইছে। ৰেব খুৰাই পোৱাটোতকৈও বেছি। এইটোক নদীত আকৌ এৰি দে বুজিছ, বায়ন৷”\nল’ৰা-ছোৱালী গোটেইকেইটাই একেলগে ক’লে, “এৰি দে বায়ন, এৰি দে৷”\nযোগেশ্বৰে সিহঁতৰ কথা নুশুনি ক’লে, “ইয়াক ওভোতাই দে। পেণ্টৰ বেক পকেটকেইটাত চা, তাৰ পাছত এৰি দিবি।” যোগেশ্বৰৰ হুকুমত যদু আৰু ইন্দ্ৰই শ-টো লুটিয়াই দিলে। তাৰ জিনছ পেণ্টৰ বেক পকেট দুটা ওলাই পৰিল। লগে লগে পেলুৱে হাত ভৰালে। — “এই পাই গ’লো।” সকলোৱে পেলুৰ হাতলৈ চালে। তাৰ হাতত এটা মনিবেগ। যোগেশ্বৰে এক থাপ মাৰি বেগটো তাৰপৰা কাঢ়ি ল’লে। কেউটাই যোগেশ্বৰক বেঢ়ি ধৰিলে। যোগেশ্বৰে মনিবেগটোৰ চেইনডাল খুলি ভিতৰখন চোৱাৰ লগে লগে তাৰ ওঁঠ দুটা হতাশাত বেল্টি খাই গ’ল৷ -“ইয়াতো একো নাই, ধুৎ৷” সি বেগটো ওভোতাই দিয়াত বেগটোৰপৰা এখন সৰু ফটো ওলাই নদীৰ পাৰৰ বালিত পৰিল। পেলুৱে লৰালৰিকৈ ফটোখন বালিৰপৰা বুটলি ফুৱাই হাতেৰে চাফা কৰিলে। ল’ৰাবোৰে তাক বেৰি ফটোখন জুমি চাবলৈ ধৰিলে। পেলুৱে খিক্‌খিক্‌কৈ বদমাচী হাঁহিটো মাৰিলে, “এইখন চা, মানুহটোৰ ঘৈণীয়েকৰ ফটো।”\nফটো বুলিলত ছোৱালীজাক ওচৰ চাপি আহিল। সময় যোৱাৰ লগে লগে সিহঁতৰ ভয়, ঘিণ আগতকৈ কমিবলৈ ধৰিলে। সিহঁতেও ফটোখন জুপিবলৈ ধৰিলে।\n—“তোৰ চকু দুটা পেলু, চকু নহয় টকৌ গুটি।”\n–“কেলেই ঘৈণীয়েক নহয়নো কোন তেনে ?”\n–“এই বুঢ়ী মানুহজনী সি ঘৈণীয়েক পালে।”\nএইবাৰ যোগেশ্বৰহঁতেও ফটোখন ভালকৈ চাবলৈ ধৰিলে। এৰা হয়তো এইখন এজনী বয়সীয়া মানুহৰ ফটো।\n–“তাৰ পকেটত এইখন কাৰ ফটো হ’ব পাৰে বাৰু?”\n–“কেলেই? কাৰ হ’বনো আৰু? তাৰ মাকৰ।”\nমাকৰ? মাকৰ বুলি কোৱাত যোগেশ্বৰ থৰ লাগি ৰৈ গ’ল। সি এবাৰ ফটোখনলৈ, এবাৰ দাঢ়িৰে ভোবোকাৰ ডেকাটোৰ মুখখনলৈ চালে। হঠাৎ তাৰ বুকুৰ ভিতৰখন এটা বুজাব নোৱৰা দুখত হাহাকাৰ কৰি উঠিল। নানা প্রশ্নই তাক জুমুৰি মাৰি ধৰিলে। ক’ৰনো মানুহ এইটো? কোনেনো তাক এইদৰে গুলীয়ালে? আই ঐ দেহি, মাকক বেচেৰাই খুউব ভাল পায় বাবে ফটোখন সি পকেটত লৈ ফুৰিছিল। মাকলৈ মনত পৰিলে বোধহয় উলিয়াই চায়। যোগেশ্বৰে বাকীবিলাকৰ মুখলৈ চালে। চঞ্চল ল’ৰা-ছোৱালীবোৰে থৰ হৈ শ-টোলৈ চাই আছে। আনকি পেলুও। প্রত্যেকৰে মুখবোৰ কিবা এটা বুজাব নোৱৰা দুখত ওন্দোল খাই উঠিছে।\nযোগেশ্বৰে আলফুলকৈ ফটোখন মনিবেগটোত সুমুৱাই ডেকাটোৰ বেক পকেটত পুনৰ ভৰাই দিলে। তাৰ পাছত সি শ-টো টানি নদীত উটুৱাই দিব খুজিলে। পেলুৱে তাক আকৌ বাধা দিলে, “অকণমান ৰ’বি বায়ন, কাম আছে।”\nএইবাৰ পেলুৱে আকৌ কি চং উলিয়ায়? সকলোৱে পেলুৰ মুখলৈ কৌতূহলেৰে চালে।\n– “মানুহটো দেখিবলৈ ইমান ধুনীয়া চা৷ এতিয়াই যেন সি জী উঠিব। এতিয়াই যেন সি মাত মাতিব। এনেকুৱা লগা নাইনে তহঁতৰ?”\nবীণাপাণিয়ে মাজতে ক’লে, “এৰা পায়। মানুহটো সাইলাখ আমাৰ চন্দ্ৰ দাইটিৰ দৰে।”\nলগে লগে পেলুৰ প্ৰত্যাক্ৰমণ আৰম্ভ হ’লেই : “থ, থ তোৰ চন্দ্ৰ দাইটি। চন্দ্ৰ দাইটিক আমি যেন দেখাহে নাই। এই ধকধকীয়া বগা মানুহটোক তাই চন্দ্ৰ দাইটিয়েক পালে। তোৰ চন্দ্ৰ দাইটি কেৰাহীৰ পোকৰ।”\nবীণাপাণি ফেঁটীসাপৰ দৰে ফোঁচ্‌কৈ উঠিল। – “অ’ই দাইটিৰ কথা তেনেকৈ নক’বি দেই ল’ৰা। ঠিক নহ’ব।”\nযোগেশ্বৰে পেলুক ডবিয়ালে৷ - “তোলন, তই ছোৱালীৰ লগা চুপতি মাৰিবি নে কিবা এটা কৰিবি ? মই কিন্তু শ-টো পানীত উটুৱাম।”\n–“ৰ’বি, ৰ’বি অকমান ৰ’বি” বুলি পেলু লৰালৰিকৈ দৌৰি গৈ গছপাত এসোপা ছিঙি আনিলে। ইন্দ্ৰই তাক সুধিলে, “কি কৰ সেইসোপাৰে?”\n–“তহঁতে চাই থাক মই কি কৰো। তহঁতে খালি মোৰ লগে লগে গাই যাবি।”\nযোগেশ্বৰে বুজিলে পেলুৰ অভিনৱ খেল এই আৰম্ভ হ’ব। সি তাক সুধিলে, “আমি গাম বাৰু। গালেনো কি হ’ব?”\nপেলুৰ মুখখন অস্বাভাৱিকভাৱে গহীন। সি ক’লে, “কনক ওজাক জৰা তহঁতি দেখা নাই? মই কনক ওজাই জৰাদি তাক জাৰিম। তাৰ মাকক মাতিম। চাবি তাৰ মাক আহি ওলাবহি। মাক আহি ওলালেই সি জী উঠিব। তহঁতে খালি মোৰ লগত চিঞৰি চিঞৰি গাবি।”\nতাৰ কথাত বাধা দি কোনোবা এটাই ক’লে, “থ, থ মৰা মানুহনো ক’ৰবাত জী উঠেনে?”\n—“চুপ।” যোগেশ্বৰৰ ভেকাহিত সকলো চুপ হ’ল।\n—“তোলন, তই কি কৰিব খুজিছ বেগেতে কৰ। অ’ই তহঁতে তোলনৰ লগে লগে সি যি গায়, গাই যাবি।”\nপেলু আচৰিতভাৱে গহীন। হাতত তাৰ বনপাত এসোপা। খোজে-কাটলে তেনেই কনক ওজা। সি শ-টোৰ ওপৰত বনপাতেৰে কোব এটা মাৰিলে। তাৰ পাছত বাকীবিলাকলৈ চাই নির্দেশ দিলে, “মই যেনেকৈ গাম ঠিক তেনেকৈ গাবি। সি জী উঠিব চাবি।”\nপেলুৰ কথাত গভীৰ আত্মবিশ্বাসৰ সুৰ। তাৰ কথাত বাকীবোৰৰো বিশ্বাস হ’ল। বোধহয় কিবা এটা হ’ব। বিশেষকৈ যোগেশ্বৰৰ। সি তীব্র দৃষ্টিৰে পেলুৰ ফালে চাই আছে। সকলোৱে ধ্বনি দিবলৈ সাজু হ’ল। পেলুৱে ছন্দ মিলাই ধ্বনি দিলে সিহঁত আনন্দত উন্মাদ হৈ যায়। ধ্বনিৰ সুৰে সুৰে সিহঁতৰ অংগ-প্রত্যগংবোৰ ছন্দায়িত হয়। সুৰৰ লহৰে লহৰে সিহঁত আত্মহাৰা হৈ নাচে। সিহঁতৰ ধ্বনিত আজি মৰা মানুহটো যদি জী উঠে।\nপেলুৱে শ-টোৰ গাত গছপাতেৰে কোবাই কোবাই গালে : “মা অ’ মা। বাকীবোৰেও তাৰ লগে লগে সমান জোৰেৰে চিঞৰিলে “মা অ’ মা।”\nপেলুৱে আকৌ গালে, “মা অ’ মা। এইফালে আহ, তোৰ পুতেৰ শুই আছে এবাৰ আহি চা।”\nবাকীবোৰেও সুৰ লগাই গালে, “মা অ’ মা এইফালে আহ, তোৰ পুতেৰ শুই আছে এবাৰ আহি চা।”\nপেলুৱে দুগুণ জোৰেৰে চিঞৰিলে, “মা অ’ মা বুকু ভৰাই চা৷ ডেকা পুতেৰে মাতি আছে বেগাই আহি যা”......\nসকলোৱে দুগুণ উৎসাহেৰে পেলুৰ সুৰৰ প্ৰতিধ্বনি তুলিছে। যোগেশ্বৰে একো মতা নাই। সি থৰ হৈ শ-টোলৈ চাই আছে। চকু দুটা তাৰ পানীৰে চপচপীয়া। বুকুখন যেন কিহবাই মুচৰি আছে। ধ্বনি দি থকা পেলুৰ মাতটো থোকাথুকি। তাৰ দুগালেদি সৰ সৰকৈ চকুপানী বৈছে। ল’ৰা-ছোৱালী সকলোৱে উচুপিছে। সিহঁতৰ লগে লগে ধনশিৰিখনেও যেন উচুপি উচুপি গাইছে - মা অ’ মা ...।\nপেলুৰ গাত দেও লম্ভিছে। হাতৰ গছপাতবোৰ জোকাৰি জোকাৰি সি নাচিছে গাইছে – “মা অ’ মা । বেগেতে আহি নৈ পাৰত শুই আছো এবাৰ আহি চা৷”\nযোগেশ্বৰৰ ভাব হ’ল যেন সিও গুলী খাই মৰি গৈছে। নৈপাৰত তাৰ শ-টো পৰি আছে। তাৰ মাক ঢপলিয়াই নৈৰ পাৰলৈ আহিছে। যোগেশ্বৰে ছয়া-ময়াকৈ দেখিছে তাৰ মাকৰ লগে লগে তোলন, ইন্দ্র, যদু, বীণাপাণি, মামণিহঁতৰ মাকবোৰো নদীৰ পাৰলৈ ঢপলিয়াইছে। সিহঁতে শ-টোক আলফুলকৈ তুলি ধৰিছে। তাৰ মাকৰ কোলাত শ-টোৰ মূৰটো। মাকে আলফুলকৈ মূৰটো পিহি দিছে।\nপেলুৰ কথা ঠিক! সিহঁতৰ ধ্বনিৰ লহৰে লহৰে শ-টো উজ্জ্বল হৈ উঠিছে। দাঢ়িকোচাৰ মাজৰ চকুদুটা জীৱন্ত হৈ জিলিকিছে। সি হাঁহিছে! সি হাঁহিছে!! সি..... সি এতিয়াই উঠি বহিব। যোগেশ্বৰে উন্মাদৰ দৰে চিঞৰি উঠিল, “তোলন তই চলাই যা । তই গাই যা সি জী উঠিছে।”\nআৰু ঠিক তেতিয়াই ডেকাটোৰ বুকুৰপৰা এৰুৱাই আনি বালিলৈ দলিয়াই দিয়া শামুকটোৱে সকলোৰে অলক্ষিতে লাহে লাহে বালিৰ ওপৰতে বগাবলৈ আৰম্ভ কৰিছে।\nNo Comments : "সৰু ধেমালি বৰ ধেমালি - (জেহিৰুল হুছেইন)"


যিকোনো অভ্যাস সলনি কৰাৰ এটা আকর্ষণীয় উপায় - Jeevan Britta\nযিকোনো অভ্যাস সলনি কৰাৰ এটা আকর্ষণীয় উপায়\nPublished March 4, 202111:48 am\nUpdatedFebruary 23, 20211:51 pm\nPosted by BIKASH KALITA on March 4, 2021. Updated: February 23, 20211:51 pm\nঅভ্যাস এটা সলনি কৰাটো কিছুমানৰ বাবে ইমান সহজ নহয়৷ ইয়াৰ বাবে অলপ সময় লাগে, অকণমান ধৈর্য লাগে আৰু কষ্ট কৰিব লাগে৷ কিছুমান উপায়ে এই কামটো সহজ কৰি তুলিব পাৰে৷ আপুনি যদি নিজৰ কিবা এটা অভ্যাস সলনি কৰিব খোজে তেতিয়া এই উপায়টো ব্যৱহাৰ কৰিব পাৰে৷ এই উপায়টো সহজ, কার্যকৰী আৰু লগতে আকর্ষণীয়৷ আৰু আপুনি সহজে ইয়াক ব্যৱাহাৰ কৰিব পাৰিব৷\nকি এই উপায়টো?\nনিজকে ফাইন কৰক\nহয়, নিজকে সেই বেয়া অভ্যাসটো বা সলাব খোজা অভ্যাসটো আকৌ কৰা বাবে ফাইন কৰক৷ যিমান বাৰ সেয়া কৰে সিমান বাৰ নিজকে ফাইন কৰক, জৰিমণা বিহক৷\nযিদৰে আপুনি হেলমেট নিপিন্ধাকৈ মটৰচাইকেল চলালে বা গাড়ীৰ কাগজ পাতি নাথাকিলে পুলিছে ফাইন কৰে, জৰিমণা বিহে, তেনেদৰে নিজকে ফাইন কৰক৷ যিদৰে সময়ত ইলেকট্ৰিচিটি বিল বা আন কিবা বিল নিদিলে ফাইন দিব লাগে তেনেদৰে নিজৰ সলনি কৰিব খোজা, বা বেয়া অভ্যাসটো আকৌ কৰিলে নিজকে ফাইন কৰক৷\nকিন্তু কিমান ফাইন ল’ব? কিমান ফাইন ল’ব সেয়া নিজে ঠিক কৰি লওক৷ মাত্ৰ মনত ৰাখিব ই এটা ডাঙৰ সংখ্যা হ’ব লাগিব৷ সৰু সংখ্যাৰ ফাইন এটাই এই ক্ষেত্ৰত বেছি কাম নকৰিব৷ ১০ বা ২০ টকা ফাইনেৰে নহ’ব৷ কমেও ১০০ টকা বা পাৰিলে ১০০০ টকা এবাৰত ফাইন লওক নিজৰ পৰা৷ এই টকাখিনি উলিয়াব নোৱাৰাকৈ এটা বাকচত বা জাৰত থৈ দিয়ক৷ এমাহৰ পিছত জমা হোৱা টকাখিনি কোনোবা চেৰিটিত বা কোনোবা অনুষ্ঠানক নাম নজনোৱাকৈ দান দি দিয়ক৷\nএই কথাটোত বিৰাট সাৱধান হ’ব৷ এই জমা টকাৰ পৰা এক টকাও নল’ব বা “না, কাকো নিদিও” এইবুলি নিজৰ পকেটত আকৌ ভৰাই নথব৷ এইখিনি টকা কোনোবা চেৰিটিত দি দিয়ক৷\nএটা উদাহৰণ– আপোনাৰ কথাই প্ৰতি বেয়া মাত মতাৰ বা অশ্লীল শব্দ কোৱাৰ অভ্যাস আছে আৰু এতিয়া ঘৰত ল’ৰা–ছোৱালী আছে কাৰণে বা কোনোবাই কোভৱা বাবে সেয়া সলাব বিচাৰিছে৷ যিমানবাৰ আপুনি সেই বেয়া মাত বা অশ্লীল শব্দ ক’ব সিমানবাৰ নিজকে ফাইন কৰিব৷ ফাইনৰ টকাটো এটা বাকচ বা খুছুৰা পইচা জমোৱা মাটিৰ পাত্ৰত জমা থব৷ এমাহৰ পিছত সেই টকা খিনি লৈ কাৰোবাক নিজৰ নাম নজনোৱাকৈ দান দি দিয়ক৷\nআন এটা উদাহৰণ– আপুনি সপ্তাহত ৫ দিন এক্সাচাইজ কৰিব বিচাৰিছে কিন্তু প্ৰায়ে কৰা নহয়৷ কেতিয়াবা মাত্ৰ এদিনহে এক্সাচাইজ কৰে৷ এতিয়াৰ পৰা যিদিনাখন এক্সাচাইজ কৰিব লাগিছিল কিন্তু কৰা নহয়, সেইদিনা নিজকে ফাইন কৰক, কমচে কম ১০০ টকা এটা নিজকে ফাইন কৰক৷ যদি এক্সাচাই কৰাটো বেছি জৰুৰী আৰু আপুনি এক্সাচাইজ নকৰা এই বেয়া অভ্যাসটো খাটাংকৈ এৰিব বিচাৰিছে, তেতিয়া নিজকে ১০০০ টকা ফাইন কৰক সেইদিনা যিদিনা আপুনি এক্সাচাইজ কৰিব লাগিছিল, কিন্তু নকৰিলে৷ যিমানদিন এনেদৰে এক্সাচাইজ নকৰে সিমানদিন নিজকে ফাইন কৰক৷ চাওচকোন কেইদিনমানৰ পিছত ফাইন দি দি ভাগৰ লাগিব আৰু আপুনি নিয়মীয়াকৈ এক্সাচাইজ কৰা হ’ব৷\nবিভিন্ন ধৰণৰ অভ্যাসৰ ক্ষেত্ৰত আপুনি এয়া কৰিব পাৰিব৷ দুদিনমানৰ পিছত আপোনাৰ বেয়া অভ্যাসটো অলপ কমিব৷ তাৰ পিছত ই আৰু স্পিডত কমি আহিব৷ বহুদিনৰ পৰা আতৰ কৰিম, বাদ দিম বুলি ভাবি থকা কিন্তু এৰিব নোৱাৰা অভ্যাস বা বেয়া অভ্যাস এটা আপুনি কেইদিনমানতে এৰিব পৰা হ’ব৷\nকৰি চাওক, কিছুদিনৰ ভিতৰতে আপোনাৰ বেয়া অভ্যাসটো কমি নোহোৱা হৈ যাব৷\nআপুনি আনকি ভাল অভ্যাস এটা আৰম্ভ কৰিবলৈও ইয়াক ব্যৱহাৰ কৰিব পাৰিব৷ ভাল অভ্যাসটো নকৰাৰ দিনা বা নকৰা বাবে নিজকে ফাইন কৰিব পাৰে৷ তেনে কৰিলে ভাল অভ্যাসটো কৰাৰ সংখ্যা আৰু অভ্যাসটো কৰি থকা দিনৰ সংখ্যা বাঢ়ি আহিব৷\nকৰি চাওক৷ কিমান কামত আহে সেয়া আপুনি নিজেই দুই এদিনতে গম পাব৷\nযিকোনো অভ্যাস সলনি কৰাৰ\n৫ টা খুব গুৰুত্বপূর্ণ কিষ্ট’ন হেবিট\nNext Postনিজৰ প্ৰতি দয়াশীল হওক


সহস্ৰাধিকৰ উপস্থিতিত সম্পন্ন শ্বহীদৰ শেষকৃত্য, ভাতৃৰ নশ্বৰ দেহ দৰ্শনৰ পৰা বঞ্চিত হ’ল ভগ্নী - NEWS8 NE\nসহস্ৰাধিকৰ উপস্থিতিত সম্পন্ন শ্বহীদৰ শেষকৃত্য, ভাতৃৰ নশ্বৰ দেহ দৰ্শনৰ পৰা বঞ্চিত হ’ল ভগ্নী\nJuly 26, 2021\t0\tBy NEWS DESK\nনিউজ ডেস্ক। জম্মু আৰু কাশ্মীৰৰ পুঞ্চ জিলাৰ নিয়ন্ত্ৰণ ৰেখাৰ কৃষ্ণ ঘাটি চেক্টৰত হোৱা এক লেণ্ডমাইন বিস্ফোৰণত শ্বহীদ হৈছিল সেনা জোৱান চিপাহী কমলদেৱ বৈদ্য।\nসেনাৰ দলে টহল দিয়া সময়ত শুকুৰবাৰে পুৱতি নিশা সংঘটিত হৈছিল এই ঘটনা। বিস্ফোৰণটোত এটা ভৰি আৰু কমলদেৱ বৈদ্যৰ আন অংশ ক্ষতিগ্ৰস্ত হৈছিল।\nইয়াৰ পিছতেই শ্বহীদজনৰ নশ্বৰ দেহ হিমাচল প্ৰদেশৰ স্থানীয় ঘুৰৱী গাঁৱলৈ অনা হৈছিল। কিন্তু গাওঁখনত সম্পূৰ্ণৰূপে তেওঁৰ নশ্বৰ দেহ পৰিদৰ্শন কৰা হোৱা নাছিল।\nসেই কথাক লৈ অসন্তুষ্ট হৈ পৰে শ্বহীদজনৰ পৰিয়াল আৰু গাঁৱৰ লোক। আনকি শ্বহীদজনৰ মুখ খনো এবাৰ চাবলৈ নাপাইছিল তেওঁলোকে।\nশ্বহীদৰ ভগ্নী শশী বালাই ভাতৃৰ মুখ খন চাবলৈ কান্দিছিল। সেয়েহে ভগ্নীয়ে কান্দি কান্দি কৈছিল সেই কথা। য’ত উপস্থিত সকলোৱে আৱেগিক হৈ পৰিছিল। আনকি উপস্থিত সেনা জোৱান সকলৰো চকু সেমেকি উঠিছিল।\nলগমন্য পঞ্চায়তৰ ঘুৰৱী গাঁৱৰ কমলদেৱ বৈদ্যৰ শ্বহীদক লৈ সকলোৱে গৌৰৱান্বিত। কিন্তু যুৱ জোৱানজনৰ আকস্মিক বিয়োগত সকলোৱে দুখিত। দেওবাৰে ডোগ্ৰা ৰেজিমেণ্টৰ সৈন্যসকলে তেওঁলোকৰ সহকৰ্মী শ্বহীদ কমলদেৱ বৈদ্যৰ অন্ত্যেষ্টিক্ৰিয়াৰ পিছত উভতি অহাৰ সময়ত শ্বহীদৰ সৰু ভগ্নী শশী বালাই মানুহৰ ভিৰৰ পৰা উঠি আহি কান্দি কান্দি সৈনিকসকলৰ ওচৰলৈ আহিছিল।\nআৰু তেওঁলোকক ইউনিফৰ্মত ধৰি তেওঁ সুধিছিল যে, “মোৰ ভাতৃৰ মৃতদেহ কাছৰ কফিনত কিয় অনা নাছিল। মই মোৰ ভাতৃৰ মুখখন কেনেকৈ চাম?” ইয়াৰ পিছতেই সমগ্ৰ পৰিৱেশটো বৰ বিষাদময় হৈ পৰিছিল। শ্বহীদৰ নশ্বৰ দেহ অনা সেনা জোৱানসকলৰ চকুৰ পৰা চকুপানী বৈ আহিছিল।\nশ্বহীদৰ পিতৃ মদন লালে কয় যে তেওঁৰ পুত্ৰ দেশক সুৰক্ষা দিয়াৰ সময়ত শ্বহীদ হৈছে। চৰকাৰৰ পৰা আৰু কি বিচাৰিব পাৰি?\nউল্লেখ্য যে শ্বহীদ কমলদেৱ বৈদ্যৰ নামেৰে তেওঁ অধ্যয়ন কৰা বিদ্যালয়খন নামাকৰণ কৰাৰ দাবী উত্থাপন কৰে স্থানীয় লোকে।\nএই সন্দৰ্ভত লগমানৱী পঞ্চায়ত প্ৰধান শশী শৰ্মাই কয় যে শ্বহীদজনে প্ৰথম শ্ৰেণীৰ পৰা দশম শ্ৰেণীলৈ চৰকাৰী উচ্চ বিদ্যালয় লুড্দাৰ মহাদেৱত অধ্যয়ন কৰিছিল। সেয়েহে বিদ্যালয়খনৰ নাম শ্বহীদ কমলদেৱ বৈদ্যৰ নামেৰে নামাকৰণ কৰিব লাগে আৰু বাচীৰ পৰা লাগমানৱী পথহৈ জাহুলৈ যোৱা পথত শ্বহীদৰ স্মৃতিত এখন গেট নিৰ্মাণ কৰিব লাগে।\nশােকাৱহ! ভূমিস্খলনত নিহত মহিলা চিকিৎসক, মৃত্যুৰ পূৰ্বে কৰা টুইট ভাইৰেল\nভোটাৰক উৎকোচ দিয়াৰ অপৰাধত ৬ মাহৰ কাৰাদণ্ডৰ শাস্তি মহিলা সাংসদক!


স্বামী লাগিব নেকি? স্বামীৰ নিলাম ঘোষণা কৰি মহিলাৰ চৰ্ত’ ‘সলনি বা ঘুৰাই লোৱা নহয়’\nFebruary 3, 2022 3:48 pm\nসুখৰ দিনত দুই পতি-পত্নী জন মেকঅ্যালিষ্টাৰ আৰু লিণ্ডা মেকঅ্যালিষ্টাৰ। ফটো: সংগৃহীত।\nস্বামী লাগিব নেকি? লাগিলে ল’ব পাৰে। কিন্তু এবাৰ লোৱাৰ পিছত সলনি বা ঘুৰাই লোৱা নহয়। কোনো ঘৰ বা অলাগতিয়াল মূল্যৱান সামগ্ৰীৰ দৰে স্বামীক নিলাম কৰাৰ বেছাইটত বিজ্ঞাপন দি এগৰাকী মহিলাই সকলোকে একপ্ৰকাৰ স্তম্ভিত কৰি তুলিছে। ছচিয়েল মিডিয়াত এই বিষয়টোৱে ব্যাপক চৰ্চাও লাভ কৰিছে।\nমহিলাগৰাকীয়ে তেওঁৰ স্বামীৰ গাৰ বৰণ, উচ্চতা, বৃত্তি, বয়সকে ধৰি সকলো প্ৰয়োজনীয় তথ্য ৱেবছাইটত আপলোড কৰিছে।\nমহিলাগৰাকীয়ে লগতে চৰ্ত তুলি ধৰি লিখিছে,’’বিক্ৰী চূড়ান্ত যদিও পাছত কোনো সলনি বা ঘুৰাই লোৱা নহব।‘’\nকিন্তু এই ঘটনাৰ আঁৰৰ কাহিনী অতি মনোৰঞ্জক। গ্ৰীষ্মৰ ছুটীত পত্নীক ফুৰাবলৈ নিনিয়াৰ বাবেই ঘটিছে এনে ঘটনা।\nলগতে পঢ়ক: থলুৱা ভূমিহীন পৰিয়ালক উচ্ছেদৰ বিৰুদ্ধে গৰজি উঠিল কৃষক মুক্তি-ছাত্ৰ মুক্তি সংগ্ৰাম সমিতি\nআয়াৰলেণ্ডৰ বাসিন্দা এই মহিলাগৰাকীৰ নাম লিণ্ডা মেকঅ্যালিষ্টাৰ। মহিলাগৰাকীৰ অভিযোগ মতে তেওঁৰ স্বামী জন মেকঅ্যালিষ্টাৰে তেওঁৰ দুই সন্তান আৰু পত্নীক ঘৰত ৰাখি গৰমৰ ছুটীত অকলেই ফুৰিবলৈ গৈছিল আৰু মহা আনন্দেৰে সময় কটাইছিল।\nমহিলাগৰাকীয়ে এইদৰে নিলামৰ বিজ্ঞাপন দিয়াৰ পাছত ১২জন গ্ৰাহকো গোট খালে। কেইঘন্টাৰ ভিতৰত কেইবাহাজাৰ টকা দামো উঠিল।\nইপিনে, স্বামী জনে তেওঁৰ বন্ধুবৰ্গৰ পৰা তেওঁৰ নিলামৰ খৱৰ লাভ কৰে।\nলগতে পঢ়ক:ৰাষ্ট্ৰীয় পৰ্যায়ত জিলিকিল শিৱসাগৰৰ আকাংক্ষা; উত্তৰ-পূবলৈ কঢ়িয়াই আনিলে গৌৰৱ\nঅৱশ্যে নিলামৰ সেই ৱেবছাইটোৱে বিজ্ঞাপনটো ইতিমধ্যে অঁতৰাই দিছে। এনে আজৱ বিজ্ঞাপন সম্পৰ্কত ৱেবছাইটোৰ পৰা কোৱা হৈছে, ‘’কোনো মহিলাই নিজৰ স্বামীক নিলামত দিয়াৰ এনে বিজ্ঞাপন এয়ে প্ৰথম দেখা গৈছে।‘’


Friday, 01 March 2019 05:40 PM\nশিশুৰ এটি জনপ্ৰিয় নিচুকনি গীত "ডালিম ঐ ডালিম আমালৈ আনিছা কি? আনিছোঁ আনিছোঁ ৰণুৱা ঘোঁৰাতে ডিঙিতে শিৰকলি দি….." বহুতৰেই হয়তো শুনা মনত পৰে৷ আকৌ অসমীয়া সাহিত্যত নাৰীৰ মুখৰ সৌন্দৰ্য্যৰ বৰ্ণনা কৰোতে ডালিমগুটীয়া দাঁতৰ কথা কদাচিতহে বাদ নপৰাকৈ ৰৈ যায়৷\nকিন্তু এই ডালিমৰ আমাৰ স্বাস্থ্য ৰক্ষাত কি ভূমিকা সেয়া আমাৰ বহুতৰে অৱগত নহয়৷ আজিৰ পৰা চাৰি দশক আগতে মেঘালয়ৰ নংপোত এজন বয়সিয়াল নেপালী লোকৰ সংস্পৰ্শত আহিছিলোঁ৷ তেওঁ কোৱা মনত পৰে ডালিম গছৰ শিপা বা ছাল গুৰি কৰি চূণৰ পানীৰ লগত মিহলাই খোৱালে ফিটা পেলু (আৰু আন কৃমিৰো) বিনাশ হয়৷\nফিটা পেলু নিৰ্মূল কৰা কিমান জটিল সেয়া চিকিৎসকসকলে জানে৷ অতি পৌৰাণিক কালৰ পৰা চীন দেশত ডালিমক উৰ্বৰতা আৰু সৌভাগ্যৰ প্ৰতীক বুলি গণ্য কৰি অহা হৈছে৷ ইৰাণৰ তেহৰানত প্ৰতি বছৰে অক্টোবৰ মাহত 'ডালিম উৎসৱ' পালন কৰা হয়৷\nইজৰাইলৰ ইহুদী বিদ্বানসকলে এই মত পোষন কৰে যে আদাম আৰু ইভে সৰগত জুতি লোৱা নিষিদ্ধ ফল বিধ আপেল নহয়, ডালিমহে আছিল৷ আমাৰ হাতত সহজে উপলব্ধ ডালিমৰ বৈশিষ্ট্য বিশ্লেষণ কৰাৰ উদ্দেশ্যৰে এইখিনি পাতনি মেলিলোঁ৷\nডালিমৰ বৈজ্ঞানিক নাম হ'ল Punica granatum ৷ ই Lythraceae পৰিয়ালৰ অন্তৰ্ভুক্ত৷ ইংৰাজীত ডালিমক Pomegranate বুলে৷\n*হিন্দীত অনাৰ বা অনাৰদানা,\n*বাংলাদেশত আৰু বাংলা ভাষাত অনাৰ, ডালিম আৰু বেদানা নামেৰে পৰিচিত৷\nআন আন কেইটিমান ভাষাত ডালিমক মতা নাম এনে ধৰণৰ –\n*অনাৰদানা (উৰ্দু আৰু পঞ্জাবী),\n*ডালিম্ব (ওৰিয়া, কানাড়া, কোংকনী আৰু মাৰাঠী),\n*মধুলাই আৰু মথালাম পাঝম (তামিল),\n*মধালানাৰংগা আৰু উৰিয়াম পাঝম (মলয়ালম),\n*ডানিম্মা পান্দু আৰু ডালিম্ব (তেলেগু)৷\nডালিমৰ প্ৰাথমিক উৎপত্তি স্থল ইৰাণ আৰু ইৰাক বুলি জনা যায়৷ তাৰ পৰাই ভাৰত উপমহাদেশলৈ ডালিমৰ সঁচ আহে৷\nবৰ্তমান ডালিমৰ গছ অপৰ্যাপ্ত পৰিমাণত পোৱা দেশসমূহ হ'ল-\n*দক্ষিণ ইউৰোপ আৰু আফ্ৰিকাৰ গ্ৰীষ্ম প্ৰধান দেশসমূহ৷\nস্পেইনৰ নাবিক আৰু সদাগৰসকলে ১৭৬৯চনত ডালিমৰ সঁচ লেটিন আমেৰিকা আৰু কেলিফৰ্নিয়ালৈ নিয়ে৷ আজিৰ দিনত আফগানিস্তানৰ পৰা ভাৰতবৰ্ষ আৰু পাকিস্তানলৈ বুজন পৰিমাণৰ ডালিমৰ ৰপ্তানি হয়৷\nগছৰ বৰ্ণনা -\nডালিম গছ হ'ল জোপোহা আকৃতিৰ৷ উচ্চতা ১৫ৰ পৰা ৩০ফুট পৰ্য্যন্ত৷ ইয়াৰ কেইবাটাও প্ৰজাতি আছে৷ ফ্ৰান্স দেশত পোৱা এটা প্ৰজাতিৰ ডালিম গছৰ আয়ুস ২০০বছৰ৷ পিছল পাতবিলাক জোঙা আকৃতিৰ; দেড়ৰ পৰা ৩ইঞ্চি দীঘল আৰু আধা ইঞ্চিমান বহল৷\nফুলৰ বৰণ উজ্বল ৰঙা৷ ৰঙা বৰণৰ একোটা ডালিমৰ ফলৰ আকাৰ প্ৰজাতিভেদে সৰু-বৰ হয়৷ এটা ডালিমৰ ফলত ২০০ৰ পৰা ১৪০০টালৈকে গুটি থাকিব পাৰে৷\nপূৰঠ ফলৰ স্বাদ মিঠা৷ উল্লেখযোগ্যযে ডালিম গছৰ প্ৰতিটো অংশই ঔষধি গুণযুক্ত বুলি প্ৰমাণিত হৈছে৷\nকি কি লাগতিয়াল তত্ব ডালিমত থাকে?\nপ্ৰতি ১০০গ্ৰাম ডালিমৰ পৰিপুষ্টিৰ তালিকাখন এনে ধৰণৰ :\n*শক্তি ৮৩ কেলৰি,\n*কাৰ্বোহাইড্ৰেট ১৯ গ্ৰাম,\n*প্ৰটিন ১-৭ গ্ৰাম,\n*ফেট ১-২ গ্ৰাম,\n*ডায়েটেৰী ফাইবাৰ ৪ গ্ৰাম৷\nডালিমত থকা ভিটামিনসমূহ হ'ল -\n*ভিটামিন- কে আৰু ক'লিন৷\nডালিম কেনেকৈ খাব?\nএন্টিঅক্সিডেন্ট আৰু ভিটামিনৰ সম্পূৰ্ণ লাভ পাবলৈ হলে সতেজ পূৰঠ ফল বা তাৰ ৰস গ্ৰহণ কৰিব৷ ডালিমক চালাডত, পায়সত, দৈ, পুডিং আদিত দিয়ো খাব পাৰি৷ কোনো কোনো দেশত ইয়াৰ মদো বনায়৷\nভাৰতীয় আয়ুৰ্বেদিক আৰু য়ুনানী চিকিৎসাত ডালিম কিদৰে প্ৰয়োগ হয়?\n*সকলো ধৰণৰ ৰক্তক্ষৰণ ৰোধ কৰিবলৈ - যেনে নাকৰ তেজ ওলোৱা, আঘাত হোৱা ঠাইৰ পৰা তেজ ওলোৱা বন্ধকৰিবলৈ ডালিমৰ ফুল বা পাতৰ ৰস প্ৰয়োগ কৰিলে ভাল ফল পোৱা হয়৷\n*মহিলাৰ ৰক্তস্ৰাব আৰু লিউকোৰিয়াৰচিকিৎসাত ডালিমৰ ফুল মৌজোলৰ সৈতে খোৱালে ৰোগী উপকৃত হয়৷\n*কোনো কোনো মহিলাৰ সঘনে হোৱা গৰ্ভপাত নিৰাময় কৰিবলৈ ডালিম গছৰ পাত দৈ আৰু মৌজোলৰ সৈতে খোৱালে গৰ্ভপাতৰ সম্ভাৱনা আতৰ হয়৷\n*সকলো বয়সৰ লোকৰ সকলো প্ৰকাৰৰ পেলুৰ ৰোগ নিৰ্মূল কৰিবলৈ ডালিমৰ প্ৰয়োগ ঘৰুৱা ভাবে কৰি অহা হৈছে৷\n*ডালিম হ'ল শক্তিবৰ্ধক আৰু তেজবৰ্ধক৷\n*শিশুৰ নানাবিধ উদৰৰ বিকাৰ আৰু পেটৰ বিষৰ চিকিৎসাত ডালিম গছৰ ছাল ব্যৱহৃত হয়৷\n*ক্ৰনিক ডিচেন্ট্ৰিৰ চিকিৎসাৰ বাবে ডালিমৰ শুকান বা কেঁচা বাকলি উপকাৰী৷\nবৈজ্ঞানিক সকলৰ মতে ডালিমৰ বিভিন্ন উপকাৰিতা সমূহ -\n১) পাক প্ৰণালীৰ উপকাৰিতা –\nখাদ্য হজম হোৱাত সহায়ক আৰু আন্ত্ৰৰ সংক্ৰমণ হ্ৰাস কৰে৷ সেয়ে আলচাৰেটিভ ক'লাইটিচ আৰু ক্ৰনজ ডিজিজৰ ৰোগীৰ বাবে উপকাৰী ফল৷\nযেনে তেজৰ নলীত চৰ্বি জমা হোৱা,ক'লেষ্টেৰল কমোৱা,উচ্চ ৰক্তচাপ কমোৱাত সহায়ক প্ৰমাণিত হৈছে৷\n৩) ৰোগ প্ৰতিৰোধ ক্ষমতা (ইমিউনিটি)বঢ়োৱা-\nনানাবিধ ভিটামিন আৰু এন্টিঅক্সিডেন্টৰ বাবে সেয়া সম্ভৱ পৰ৷\n৪) কৰ্কট ৰোগ প্ৰতিৰোধত ডালিমৰ ভূমিকা –\nঘাইকৈ প্ৰষ্টেটৰ কৰ্কট ৰোগৰ ক্ষেত্ৰত৷\n৫) স্মৃতি শক্তি হ্ৰাস পোৱা ৰোধ কৰে সেয়ে এলঝাইমাৰ ৰোগীৰ বাবে উপকাৰী৷ ইয়াৰ বাবে দিনে ২৫০মিলিলিটাৰ ডালিমৰ ৰস গ্ৰহণ কৰা উচিত৷\n৬) এন্টিবেক্টেৰিয়েল আৰু এন্টিভাইৰেল গুণযুক্ত৷\n৭) ডায়েবেটিজ ৰোগীৰ বাবে সহায়ক-\nডালিমে ইনচুলিনৰ সক্ৰিয়তা বঢ়াই তেজৰ চুগাৰৰ পৰিমান কমায়৷\n৮) সকলো ধৰণৰ বাত বিষ, আৰ্থাইটিচ আৰু অষ্টিঅ'প'ৰচিচ হ্ৰাস কৰাত সহায়ক৷\n৯) এন্টিইনফ্লেমেটৰী গুণ ডালিমত থকা এন্টিঅক্সিডেন্টৰ বাবে সম্ভৱ৷ ডালিমত গ্ৰীন-টিৰ তুলনাত ৩গুণ বেচি এন্টিঅক্সিডেন্ট থাকে৷ এই এন্টিঅক্সিডেন্টে অপকাৰী ফ্ৰি-ৰেডিকেলচৰ পৰা শৰীৰক সুৰক্ষা প্ৰদান কৰে আৰু কোষৰ বিনাশ ঘটিবলৈ নিদিয়ে৷\n১০) যৌন সক্ষমতা বৃদ্ধিকাৰক-\nডালিম হ'ল পুৰুষৰ টেষ্ট'ষ্টৰন হৰমোন বঢ়োৱাত সহায়ক৷\n১১) মহিলাৰ গৰ্ভধাৰণৰ ক্ষমতা বঢ়োৱাত সহায়ক-\nডালিমে অক্সিডেটিভ ষ্ট্ৰেচ কমায়৷\n১২) মুখমণ্ডল আৰু ছালত বয়সৰ ছাপ পৰিবলৈ নিদিয়ে৷ পৰীক্ষাগাৰত প্ৰমাণিত হৈছে যে ডালিমৰ নিয়মীয়া সেৱনে ছালৰ ইলাষ্টিক কোষবিলাকক অক্ষত অৱস্থাত থকাত সহায় কৰে৷ মুখৰ কমনীয়তা বঢ়ায়৷\n১৩) সুনিদ্ৰাত সহায়ক-\nপেনিনচালভিয়া বিশ্ববিদ্যালয়ৰ এটি অধ্যয়নত দেখা গৈছে যে ডালিমত কিছু এনে ৰাসায়নিক তত্ব থাকে যি ভাল নিদ্ৰা অনাত সহায়ক৷\n১৪) মেদবহুলতা কমোৱাত সহায়ক-\nডালিমত থকা পলিফেনলৰ বাবে প্ৰাকৃতিকভাবে ভোকৰ পৰিমাণ হ্ৰাস হয় আৰু ফলত শৰীৰৰ ওজন কমোৱাত সহায়ক সিদ্ধ হৈছে৷ এই বিষয়ে এডিনবাৰ্গৰ কুইন মাৰ্গাৰেট ইউনিভাৰ্চিটিত গবেষণা চলি আছে৷ তদুপৰি ডালিমত থকা পলিফিনল এন্টিঅক্সিডেন্ট, কনজুগেটেড লিনয়িক এচিড আদি তত্বই দেহৰ চৰ্বি গলোৱাত সহায় কৰে৷\n১৫) মুখৰ আচিনাই কমোৱাত সহায়ক৷\n১৬) খেলুৱৈক ততালিকে শক্তি যোগান ধৰে৷\n১৭) লিভাৰৰ সক্ৰিয়তা বঢ়াবলৈ নিতৌ ডালিম খাব লাগে৷\n১৮) সূৰ্য্যৰ ৰশ্মিৰ দ্বাৰা চানবাৰ্ণ হ'লে ডালিমত থকা এলাজিক এচিড আৰু পলিফিনল এন্টিঅক্সিডেন্টে সেই ছালৰ ক্ষতিৰ নিৰাময় কৰে৷\n১৯) ছালৰ টিউমাৰৰ বৃদ্ধি ডালিমে ৰোধ কৰিব পাৰে৷\n২০) মদ্যপায়ী লোকৰ দেহৰ ক্ষতিসাধন ৰোধ কৰি স্বাস্থ্যৰ উন্নতি সাধন কৰে৷\nআমি দৈনিক কিমান পৰিমানত ডালিম খোৱা উচিত?\nআমেৰিকাৰ কৃষি বিভাগে প্ৰকাশ কৰা পত্ৰিকাৰ মতে এজন প্ৰাপ্তবয়স্কই নিতৌ দুই পিয়লা ডালিমৰ ৰস গ্ৰহণ কৰা উচিত৷\nডালিমৰ ক্ষেত্ৰত লবলগীয়া সতৰ্কতা -\n*কাচিৎ কোনো কোনো লোকৰ ডালিম, মধুৰী, কিৱি আদি ফল খোৱাৰ পিছত পেটত গেছ হব পাৰে৷ এনে হয় ডালিম আদি ফলত থকা ফাইবাৰ পাক প্ৰণালীৰ বেক্টেৰিয়াৰ সৈতে হোৱা ক্ৰিয়াৰ ফলত৷\n*আকৌ কদাচিত কোনোজনৰ ডালিম খাই এলাৰ্জি হোৱাৰ বাবে ছালত চকলা বন্ধা, খজুৱতি, নিশ্বাসৰ কষ্ট, নাকৰ পৰা স্ৰাৱ ওলোৱা আদি হব পাৰে৷\n*পোহনীয়া কুকুৰক ডালিম নোখুৱাব৷ ডালিমত থকা টেনিন আৰু এচিডে কুকুৰৰ পাক প্ৰণালীৰ অহিত সাধিব পাৰে৷\nলেখক: ডা ভূপেন শইকীয়া


Clindamycin - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Clindamycin in Assamese\nClindamycin ৰ লাভ আৰু ব্যৱহাৰসমূহ- Clindamycin Benefits & Uses in Assamese- Clindamycin ar laabh aaru byavaharsamuh\nClindamycin ৰ পালি আৰু সেয়া কেনেদৰে ল'ব- Clindamycin Dosage & How to Take in Assamese - Clindamycin ar paali aaru xeya kenedore lobo\nClindamycin ৰ পাৰ্শ্চক্ৰিয়াসমূহ- Clindamycin Side Effects in Assamese- Clindamycin ar parshwakriyasamuh\nClindamycin সংক্ৰান্ত সতৰ্কতাবাণীসমূহ- Clindamycin Related Warnings in Assamese- Clindamycin xonkranta xatarkatabanisamuh\nঅইন দৰৱৰ সৈতে Clindamycinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Clindamycin with Other Drugs in Assamese- Oinor xoite Clindamycin ar gurutor kriya-pratikriya\nClindamycin মতভেদসমূহ- Clindamycin Contraindications in Assamese- Clindamycin nishedhsamuh\nClindamycin ৰ বিষয়ে সততে সোধা প্ৰশ্নসমূহ- Frequently asked Questions about Clindamycin in Assamese- Clindamycin ar bikhoye satate xodha prashnasamuh\nখাদ্য আৰু মদৰ সৈতে Clindamycin ক্ৰিয়া-প্ৰতিক্ৰিয়া- Clindamycin Interactions with Food and Alcohol in Assamese- khadya aaru modor xoite Clindamycin kriya-pratikriya\nClindamycin ৰ লাভ আৰু ব্যৱহাৰসমূহ - Clindamycin Benefits & Uses in Assamese - Clindamycin ar laabh aaru byavaharsamuh\nClindamycin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nClindamycin ৰ পালি আৰু সেয়া কেনেদৰে ল'ব - Clindamycin Dosage & How to Take in Assamese - Clindamycin ar paali aaru xeya kenedore lobo\nClindamycin-ৰ উপাদানসমূহ - Clindamycin Active Ingredients in Assamese - Clindamycin-ar upadaansamuh\nClindamycin ৰ পাৰ্শ্চক্ৰিয়াসমূহ - Clindamycin Side Effects in Assamese - Clindamycin ar parshwakriyasamuh\nগৱেষণাৰ ভিত্তিত, Clindamycin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nClindamycin সংক্ৰান্ত সতৰ্কতাবাণীসমূহ - Clindamycin Related Warnings in Assamese - Clindamycin xonkranta xatarkatabanisamuh\nClindamycin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nClindamycin গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nClindamycin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Clindamycin ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Clindamycin কি প্ৰভাৱ দেখা গৈছে?\nClindamycinৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Clindamycin কি প্ৰভাৱ দেখা গৈছে?\nকলিজা ৰ বাবে Clindamycin কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Clindamycin ৰ কি প্ৰভাৱ দেখা গৈছে?\nClindamycinৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Clindamycinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Clindamycin with Other Drugs in Assamese - Oinor xoite Clindamycin ar gurutor kriya-pratikriya\nClindamycin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nClindamycin মতভেদসমূহ - Clindamycin Contraindications in Assamese - Clindamycin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Clindamycin লোৱা অনুচিত যাতে -\nClindamycin ৰ বিষয়ে সততে সোধা প্ৰশ্নসমূহ - Frequently asked Questions about Clindamycin in Assamese - Clindamycin ar bikhoye satate xodha prashnasamuh\nএই Clindamycin-এ অভ্য়াস বা নিচাৰ সৃষ্টি কৰে নেকি?\nনহয়, Clindamycin আসক্তি সৃষ্টি কাৰক বুলি কোনো সাক্ষ্য নাই।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Clindamycin লোৱাৰ পিছত ই আপোনাৰ টোপনি ভাৱ নানে।\nহয়, আপুনি ডাক্তৰৰ পৰামৰ্শৰ পিছতহ Clindamycin লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Clindamycinৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Clindamycin ক্ৰিয়া-প্ৰতিক্ৰিয়া - Clindamycin Interactions with Food and Alcohol in Assamese - khadya aaru modor xoite Clindamycin kriya-pratikriya\nখাদ্য আৰু Clindamycinৰ ক্ৰিয়া-প্ৰতিক্ৰিয়া\nখাদ্যৰ সৈতে Clindamycin লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Clindamycinৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Clindamycin লোৱাৰ পাৰ্শ্চক্ৰিয়াৰ বিষয়ে তথ্য নাই।


এজন সংগীত প্ৰেমীৰ কথাৰে | NE FOCUS\nHome উদ্যমী এজন সংগীত প্ৰেমীৰ কথাৰে\nএজন সংগীত প্ৰেমীৰ কথাৰে\nতিনিচুকীয়াৰ টিলিঙা মন্দিৰ,\nঠাইৰ নাম হ’ল বৰডুবি\nবিচাৰি পাবা, মনৰ মানুহ\nজ্বলালে চাকি গছি।\nএসময়ত এই গানে জনপ্ৰিয়তাৰ শিখৰত আৰোহন কৰিছিল। ইয়াৰ উপৰিও জনপ্ৰিয়তা লাভ কৰিবলৈ সক্ষম হোৱা “ব্ৰক্ষ্মপুত্ৰৰ ওপৰত দেহা ঐ দলং হ’ব কিজানি” এই জনপ্ৰিয় বিহুকেইটাৰ আঁৰৰ ব্যক্তি জন কোন জানেনে? এই বিহুকেইটাৰ ৰচক হ’ল দুলিয়াজানৰ অমল পাঠক। বহুসময়ত বিভিন্ন কাৰণত মানুহজনক প্ৰচাৰৰ অথবা প্ৰকাশৰ পৰা দুৰত ৰখা হয়। সেয়েহে আজি আপোনালোকক তেখেতক পৰিচয় কৰি দিব ওলাইছো। প্ৰিয় পাঠক, NE Focus.com আৰম্ভ হোৱাৰ প্ৰধান উদ্দেশ্য আছিল আমাৰ সমাজৰ বিভিন্ন ক্ষেত্ৰৰ লগত জড়িত সকলক আপোনাৰ সন্মুখত দাঙি ধৰা। তেনে এটা মহান উদ্দেশ্যৰে আজি NE Focus.com ত এক লেখা প্ৰকাশ কৰা হ’ল। আহকচোন লাহে লাহে আগুৱাই যাও কাহিনীভাগৰ মাজলৈ।\nকোনো এটা শিল্প কৰ্ম সৃষ্টি হ’বলৈ হ’লে সুস্থ সামাজিক পৰিবেশৰ অত্যন্ত আৱশ্যক। তেনে এটা সুস্থ সামাজিক পৰিবেশৰ পৰাই অমল পাঠকে বিভিন্ন ক্ষেত্ৰৰ লগত জড়িত হৈও বিহুগীত ৰচনা কৰিছিল। অমল পাঠকৰ ভাষাত ক’বলৈ হ’লে- মই নিৰিবিলি পৰিবেশত গান লিখো। সুৰ কৰি, ৰেৰ্কড কৰি লগৰবোৰক শুনাও। আৰু যেতিয়া লগৰবোৰে ভাল হৈছে বুলি কয়, তেতিয়া কোনো গায়কৰ লগত যোগাযোগ কৰি ৰাইজৰ মাজলৈ নিয়াৰ প্ৰয়াস কৰো। মই বিশেষকৈ মাটিৰ গোন্ধ থকা, প্ৰকৃতিৰ ওপৰত গান লিখো। বৰ্ত্তমান সময়ত গান বোৰত পয়োভৰ হোৱা বিৰ্তকিত শব্দবোৰে খুবেই হতাশ কৰে। আমাৰ নিজৰ ভাষাটো খুবেই চহকী ভাষা। এই ক্ষেত্ৰত মই ভাবো, বেবেৰিবাং শব্দ ধাৰ কৰি গান লিখা কোনো অৰ্থই নাথাকে। এই মন্তব্য অমল পাঠকৰ।\nউল্লেখযোগ্য যে অমল পাঠকে ২০০৩ চনৰ পৰা বৰ্ত্তমানলৈকে প্ৰায় ৩৬ টা গান লিখিছে। তেখেতৰ প্ৰতিটো গানতে সমাজৰ বাবে কিবা নহয় কিবা এটা বাৰ্ত্তা থাকে। ২০০৩ চনৰৰ পৰা ৰঙামণি নামৰ এলবামৰ জৰিয়তে বিহুপ্ৰেমী ৰাইজক ন ন বিহু গান উপহাৰ দিবলৈ সক্ষম হৈছে। এইবছৰ লুইত আৰু ৰঙামণি এলবাম মুকলি কৰিছে। উল্লেখযোগ্য যে ৰঙামণি আৰু লুইতত কণ্ঠদান কৰিছে ডিগবৈৰ বিশ্বজিতে।\nসংস্কৃতিপ্ৰেমী শিল্পীজনে অনাগত সময়ত জেং বিহু লৈ কাম কৰাৰ পৰিকল্পনা ৰাখিছে। কৃষ্টি পথাৰখনত সৃষ্টিৰ বীজ সিঁচি নতুন নতুন গান উপহাৰ দিবলৈ আগবাঢ়ে যেন, সকলোৰে লগতে আমাৰো থাকিল বহু শুভকামনা।\nPrevious articleআইদেউ টকীজ- যাৰ নামেই পৰিচয়\nNext articleউত্তৰ পূৰ্বাঞ্চল খাদী গ্ৰামোদ্যোগ মহাসংঘৰ সহযোগত বস্ত্ৰ মেলা\nTapan khaund January 5, 2017 at 7:16 PM\nঅমল পাঠকৰ বিষয়ে জানি ভাল লাগিল\nRupjyoti Saikia Gogoi January 5, 2017 at 10:17 PM\nVery energetic.Got inspiration.\nনিবিড় প্ৰণয় January 6, 2017 at 12:26 AM\nভাল লাগিল কথাবোৰ জানি।\nRupam Dutta January 6, 2017 at 7:41 AM


Home DALIM-DAS RUPALI-PARDA ডালিমদাস ৰূপালী পৰ্দা ৰূপালী পৰ্দা\nxukhdukh.com March 06, 2018 DALIM-DAS, RUPALI-PARDA, ডালিমদাস, ৰূপালী পৰ্দা,\nকেলেণ্ডাৰঃ চিনেমা হিচাবে কিমান সফল?\n'কেলেণ্ডাৰ' নতুন বৰ্ষৰ এখন উল্লেখযোগ্য ছবি। ইয়াৰ জৰিয়তে হিমজ্যোতি তালুকদাৰ অসমীয়া চিনেমাৰ শেহতীয়া নতুন তৰংগৰ ভাগীদাৰ হৈ পৰিল l পৰিচালকৰ সামগ্ৰিক (পৰি)কল্পনা পৰিষ্কাৰ, কাহিনী কথনৰ কৌশল সহজ, সীমাৰ ভিতৰত পৰিস্থিতিৰ পৰ্যৱেক্ষণ আৰু ৰূপায়ন মন কৰিবলগীয়া । অৰুণ নাথ, ৰিমঝিম ডেকা আৰু মলয়া গোস্বামীৰ অভিনয় সাৱলীল , জথৰতাবিহীন । ইয়াতে অসমীয়া মধ্যবিত্তৰ প্ৰাত্যহিক জীৱনৰ ছবি--যাক ক'ব পাৰি জীৱন যাপনৰ চিত্ৰ (image of living) --বিশ্বাসযোগ্যভাৱেই ফুটি উঠিছে । তেনেই পৰিচিত আৱাহাৱা আৰু পৰিস্থিতিৰ ৰূপায়নৰ বাবেই ছবিখন কিছুদূৰ দৰ্শকৰ দৰ্পন হ'বগৈ পাৰিছে ।\nগতি কিছু মন্থৰ হ'লেও পৰিচালকৰ পৰিমিতিবোধ আৰু শৈল্পিক নিয়ন্ত্ৰণৰো কিছু উমান নিদিয়াকৈ নাথাকে; আৰু এনেকৈ হয়তো তেওঁ পিছলৈ নিজা এটা শৈলীও গঢ় দিব পাৰে । কিন্তু শিল্পৰ অৰ্থ নিশ্চয় 'টেকনিক'ৰ প্ৰয়োগতেই সীমিত নহয়, মানৱীয় অভিজ্ঞতাৰ ৰূপায়নৰ সামগ্ৰিকতালৈ ই ব্যাপ্ত । এই ৰূপায়নৰ অনিবাৰ্য পদ্ধতি বাস্তৱবাদ বুলি ভৱাৰ সকাম নাই, কিন্তু শিল্পী /স্ৰষ্টাৰ বাস্তৱবোধ ইয়াৰ যে অন্যতম চৰ্ত, সেই কথা নুই কৰা নাযায় l 'কেলেণ্ডাৰ'ৰ বাস্তৱবোধ সীমিত l কাহিনীৰ সৰলতা এনে সীমাৱদ্ধতাৰ সাধাৰণ কাৰণ নহ'ব পাৰে; আপাতঃ সৰল কাহিনী বা ঘটনাৰ মাজেৰেও ৰসোত্তীৰ্ণ শিল্পৰ ঐশ্বৰ্য ফুটি উঠিব পাৰে। কেলেণ্ডাৰত এই সীমাৱদ্ধতা কাহিনীৰ দুৰ্বলতাৰ মাজেৰে ওলাই পৰিছে।\nএকধৰণৰ সমালোচনামূলক দৃষ্টিভংগীৰে হয়তো পৰিচালকে এই সীমা ডেই গভীৰ শিল্প-দৃষ্টি অৰ্জন কৰিব পাৰিলেহেতেন। উদাহৰ্ণস্বৰূপে 'কেলেণ্ডাৰ'ত মানুহৰ অপূৰ্ণ হৈ ৰোৱা সৰু সৰু প্ৰত্যাশা ফুটি উঠিছে, কিন্তু ইয়াৰ মধ্যবিত্তীয় পৰিমণ্ডলটো আওকান কৰিব নোৱাৰি ।\nপৰিয়ালৰ ভৰণ-পোষণ আৰু সামাজিকতাৰ ঘেৰৰ মাজতেই সৰু সৰু আশা-স্বপ্নৰ সন্ধানেৰে মধ্যবিত্ত সীমাৱদ্ধ; নিজৰ আশা-আকাংক্ষাক লৈ যিমান উদ্বিগ্ন, সেই অনুপাতে কৰ্কশ বাস্তৱৰ বোধৰ মাজেৰে সাহসেৰে নিজক অতিক্ৰমি যোৱাৰ তাগিদা তাকৰ। কেলেণ্ডাৰ'ৰ প্ৰথম ভাগত উপস্থাপিত হৈছে কাকতি দম্পতিৰ একাকীত্বৰ সমান্তৰালকৈ পুত্ৰৰ জীৱিকাৰ সংকট। এই সংকটেই আছিল কাহিনীৰ প্ৰথমাৰ্ধৰ আৱেগিক ভাৰকেন্দ্ৰ। কিন্তু সেই সংকট সংবেদনশীল ৰূপত মূৰ্ত হৈ নুঠিল, যাৰ বাবে হয়তো প্ৰয়োজন আছিল পৰিস্থিতিৰ অধিক সূক্ষ্ম অনুধাৱন , details আৰু ভিন্ন ব্যঞ্জনাৰ জৰিয়তে ইয়াৰ ৰূপায়ন। এইখিনিৰ অভাৱৰ বাবে পুত্ৰৰ স্বীকাৰোক্তিৰ অভিঘাত সেৰেঙা। মাকৰ সমুখত ৰাজাৰ (গুঞ্জন ভৰদ্বাজ) অসহায় স্বীকাৰোক্তিয়ে কাহিনীক এটি শীৰ্ষবিন্দুত ( climax) উপনীত কৰোৱাইছে সঁ‌চা, কিন্তু পতি-পত্নীৰ পাৰস্পৰিকতাই যেন পুত্ৰৰ সমস্যাক সামৰি সুতৰি থৈ দিলে! মনোৰমা কাকতিয়ে ৰোগাতংকত ভোগা গিৰিয়েকক ল'ৰাৰ আচল অৱস্থাৰ কথা কৈ 'টেনশ্যন' দিব নুখুজিলে l কাহিনীটোৰ ঠিক এই কেঁ‌কুৰীতেই পৰিচালকে বাস্তৱানুৱৰ্তীতাৰ পথ এৰি সমাহিত মেল'ড্ৰামাৰ বাট ল'লে l আনহাতে ৰাজাৰ অৱস্থাটো ভালদৰে মূৰ্ত হৈ নুঠিল, এনেকি পৰিয়ালটোৰ ওপৰত ইয়াৰ প্ৰভাৱ আংশিক হৈয়েই ৰ'ল।\nপ্ৰশ্ন হ'ব পাৰেঃ পুত্ৰৰ সংকট চিনেমাখনৰ মূল বিষয় নহয়, মূল সমস্যাটো মাক-দেউতাকৰ নিঃসংগ-অসহায় অৱস্থাটো। কিন্তু পুত্ৰ-সান্নিদ্ধ্যৰ প্ৰত্যাশাতকৈও পুত্ৰৰ অৱস্থাৰ জ্ঞান অধিক বেদনাদায়ক; কিন্তু এনেকৈয়ে দম্পতিহালে এক সামাজিক সংকটৰ মুখামুখী হ'লহেতেন, আৰু ই চিনেমাখনক অন্য, অপ্ৰত্যাশিত গতি দিলেহেতেন; এই কৰ্কশ বাস্তৱৰ মোকাবিলা কৰোঁ‌তে মধ্যবিত্ত জীৱন আৰু চিন্তাৰ দ্বন্দ্ব-পৰিহাস উন্মোচিত হৈ পৰিলেহেতেন।\nএতিয়া অন্য এটা প্ৰসংগলৈ আহোঁ। অতীত সমাজৰ যি কাঠামোৱে জৈৱিক বান্ধোনৰ কেতবোৰ প্ৰমূল্য সজীৱ কৰি ৰাখিছিল, বিশ্বায়ন-উত্তৰ আৰ্থ-সামাজিক পৰিস্থিতিত সেইবোৰত বহুলাংশে বস্তুতঃ অকাজী হৈ পৰিল। জীৱিকাৰ বৰ্ধনশীল চাপ, বস্তুগত প্ৰয়োজনৰ ভীৰ আৰু পূঁ‌জিকেন্দ্ৰিক জীৱনৰ দাবীয়ে পাৰিবাৰিক সম্পৰ্কসমূহত অভূতপূৰ্ব ধৰণে আউল লগালে। ইয়াৰেই এটা সূঁ‌তি--পিতৃ-মাতৃৰ প্ৰতি অনাদৰ-অৱজ্ঞাৰ ক্ৰমবৰ্ধমান পৰিঘটনা। এইখিনিতেই বৃদ্ধাশ্ৰমৰ সামাজিক তাৎপৰ্য ; বৃদ্ধাশ্ৰমৰ ধাৰণাৰ সৈতেই সন্তানৰ অৱহেলাৰ একোটা প্ৰাক-ইতিহাস সাঙোৰ খাই থাকে (বৃদ্ধাশ্ৰমৰ ব্যৱহাৰিক উপযোগিতাৰ কথা কবলৈ যোৱা নাই)। আনধৰণে ক'বলৈ হ'লে, বৃদ্ধাশ্ৰম সেই অৱহেলাৰ সূচক বা স্মাৰক । 'কেলেণ্ডাৰ'ত মনোৰমা কাকতিয়ে সেই সামাজিক ইংগিত / অৰ্থ বুজি পায়, সেয়ে নিতান্তই ব্যৱস্থাপনা-সূলভ ব্যৱহাৰিক বিচাৰেৰে বৃদ্ধাশ্ৰমৰ প্ৰস্তাৱ আগ নবঢ়াই পুত্ৰ-বোৱাৰীৰ ভৱিষ্যত অনাদৰৰ (মিছা) আশংকা এটা প্ৰকাশ কৰিছে; অৰ্ণৱ কাকতিয়ে এই প্ৰস্তাৱ পোনচাটেই নাকচ কৰিছে, কাৰণ তেনে আশংকা অমূলক l যি কাৰণতেই নহওক, দম্পতিহালে বৃদ্ধাশ্ৰমৰ এই সামাজিক ইংগিত ব্যৱহাৰ কৰিছে বা ইয়াক স্বীকৃতি দিছে। কিন্তু কাকতি সম্পূৰ্ণ সংশয়মূক্ত নে? বহু উদগ্ৰীৱ আয়োজনৰ পিছত বোৱাৰী নাহিব বুলি জানি তেওঁ খেদ প্ৰকাশ কৰিছে--"আজিকালি সময়বোৰ নিমিলাই হ'ল কাৰো "। পুত্ৰই অকস্মাত দিল্লীলৈ উভতিব লগীয়া হ'লত তেওঁ উৰুকাৰ আয়োজন নাকচ কৰিছে। জুই পুৱাই থকা উৰুকাৰ ৰাতিৰ দৃশ্যত বিচ্ছুৰিত ফিৰিঙতি আৰু অৰুণ নাথৰ মুখৰ অভিব্যক্তিয়ে একধৰণৰ বিপন্নতাকেই ফুটাই তুলিছে। সন্তানৰ উষ্ণ সান্নিধ্যৰ অভাৱৰ এটা অব্যক্ত খেদ চিনেমাখনত বিয়পি আছে; বৃদ্ধাশ্ৰমৰ সামাজিক ইংগিত এই প্ৰেক্ষাপটত অপাংক্তেয় নহয় ; আৰু এনেকৈয়ে ক'ব নোৱৰাকৈয়ে চিনেমাখনত সন্তানৰ অনাদৰৰ এটা অধিপাঠ ৰচিত হৈছে l সমস্যাটো হ'ল, পুত্ৰৰ জীৱিকাৰ সংকট আৰু বৃদ্ধশ্ৰমৰ সামাজিক ইংগিত কাহিনীৰ দুই অপাংক্তেয় উপাদান। অৱস্থাৰ বিচাৰে বৃদ্ধাশ্ৰমৰ এই ইংগিত নাকচ কৰে, আনহাতে বৃদ্ধাশ্ৰমে পুত্ৰৰ অৱস্থাৰ বিচাৰ অপ্ৰাসংগিক কৰি তোলে। যদি বৃদ্ধাশ্ৰমৰ এই ইংগিতটো অপ্ৰাসংগিক, পৰিচালকে অন্য এটা সামাজিক সমস্যাৰ পৰা আঁ‌তৰি আহিছে। আনহাতে বৃদ্ধাশ্ৰম আৰু দিল্লীস্থিত পুত্ৰৰ মাজত সহৃদয়, সমস্যাবিহীন যোগাযোগ কাহিনীৰ মূল দ্বন্দ্ব নিৰসনৰ বাবে ব্যতিক্ৰমী উদ্ভাৱন! (এই প্ৰশ্ন অমূলক নহয়--পুত্ৰৰ সংকট দূৰ হ'ল নে?)\nআমাৰ মন্তব্যঃ বাস্তৱৰ যধাৰ্থ অন্বেষণ আৰু সজীৱ জীৱনবোধে কাকতি-দম্পতিৰ দৈনন্দিনতাৰ অলপীয়া ফ্ৰেমতেই আমাক অনন্য চলচিত্ৰ-অভিজ্ঞতা প্ৰদান কৰিলে l পৰিচালকৰ নিষ্ঠা আৰু যোগ্যতাৰ যি ইতিবাচক চানেকি 'কেলেণ্ডাৰ'ত পাওঁ, ক'ব পাৰি যে এই প্ৰত্যাশা ভিত্তিহীন নহয় । নিঃ সন্দেহে আমি বাট চাই ৰ'ম ভৱিষ্যতলৈ ।\nTags # DALIM-DAS # RUPALI-PARDA # ডালিমদাস # ৰূপালী পৰ্দা\nBy xukhdukh.com on March 06, 2018\nLabels: DALIM-DAS, RUPALI-PARDA, ডালিমদাস, ৰূপালী পৰ্দা


জামিয়া মিলিয়া ইউনিভাৰ্চিটিৰ হোষ্টেলৰ পৰা মাৰণাস্ত্ৰ উদ্ধাৰ হোৱা নাই - Factcrescendo Assamese\nযিসময়ত নাগৰিকত্ব সংশোধনী আইনৰ বিৰুদ্ধে প্রতিবাদে অসমৰ লগতে সমগ্ৰ দেশকে ছানি ধৰিছে আৰু ভাৰতৰ বিভিন্ন আগশাৰীৰ ইউনিভাৰ্চিটিত আন্দোলনে তীব্ৰ ৰূপ ধাৰণ কৰিছে, সেই সময়তে ছচিয়েল মিডিয়াত এখন বিশেষ ফটো ভাইৰেল হৈ পৰিছে । ফটোখনত কিছু বন্দুক-বাৰুদ দেখা গৈছে য’ত লগতে লিখা হৈছে যে এই অবৈধ মাৰণাস্ত্ৰবোৰ জামিয়া মিলিয়া ইউনিভাৰ্চিটিৰ হোষ্টেলৰ পৰা উদ্ধাৰ কৰা হৈছে ।\nদৰাচলতে শেহতীয়াকৈ জামিয়া মিলিয়া ইউনিভাৰ্চিটিত হোৱা ‘কা’ বিৰোধী আন্দোলনক মষিমূৰ কৰিবলৈ পুলিচ বাহিনী ইউনিভাৰ্চিটিখনৰ ছাত্ৰ-ছাত্ৰীৰ ওপৰত জঁপিয়াই পৰিছিল আৰু ইয়াৰ বিৰুদ্ধে ছচিয়েল মিডিয়াত বিভিন্নজনে গৰিহণা দিছিল । ইয়াৰ পাছতেই উপৰোক্ত ফটোখন ভাইৰেল হৈ পৰিছিল কাৰণ পুলিচ তালাচীৰ যুক্তিযুক্ততা আছে বুলি কোৱা সকলে এই ফটোখন বহুল ভাৱে শ্বেয়াৰ কৰিছিল ।\nউল্লেখযোগ্য যে জামিয়া মিলিয়া ইউনিভাৰ্চিটিৰ ওপৰত বিভিন্নজনে বিভিন্ন সময়ত প্ৰশ্ন তুলি আহিছিল । কিন্তু সঁচাকৈ এই ইউনিভাৰ্চিটিখনৰ হোষ্টেলৰ পৰা অবৈধ মাৰণাস্ত্ৰ উদ্ধাৰ কৰা হৈছিল নেকি? সত্য কি? জানোঁ আহক ।\nপ্ৰথমতে আমি এই বিশেষ ফটোখন গুগলত ৰিভাৰ্ছ ইমেজ চাৰ্ছ কৰিলোঁ আৰু ডন নামৰ পাকিস্তানৰ পৰা প্ৰকাশিত ইংৰাজী নিউজ পেপাৰ এখনৰ এটা বাতৰি দেখা পালোঁ । বাতৰিটোৰ শিৰোনামা আছিল ‘মাশাল হত্যাৰ পাছত মাৰ্ডান ইউনিভাৰ্চিটি পুনৰ আৰম্ভ, হোষ্টেল চাৰ্ছ কৰোঁতে মাৰণাস্ত্ৰ উদ্ধাৰ’ । এই ৰিপোৰ্টটো যোৱা মে’ ২২, ২০১৭ তাৰিখে প্ৰকাশ হৈছিল ।\nৰিপোৰ্টটোৰ মতে পাকিস্তানৰ মাৰ্ডান নামৰ ঠাইখনত থকা আব্দুল ৱালী খান ইউনিভাৰ্চিটিৰ পৰা এক পুলিচ চাৰ্ছত উক্ত মাৰণাস্ত্ৰখিনি উদ্ধাৰ কৰা হৈছিল । মাছাল খান নামৰ এজন ইউনিভাৰ্চিটি ছাত্ৰৰ হত্যাৰ পাছত উক্ত চাৰ্ছটো কৰা হৈছিল । সম্পূৰ্ণ বাতৰিটো ইয়াত পঢ়ক ।\nএকেখন ফটো ৯২ নিউজ নামৰ এটা পাকিস্তানী নিউজ চেনেলৰ ৰিপৰ্টতও প্ৰকাশ পাইছিল । সবিশেষৰ বাবে ইয়াত চাওক ।\nউল্লেখযোগ্য যে উক্ত ফটোখন ভাৰতৰ জামিয়া মিলিয়া ইউনিভাৰ্চিটিৰ লগত কোনো সম্পৰ্ক নাই বৰঞ্চ এইখন পাকিস্তানৰ ফটো বুলি সৰ্বপ্ৰথমে ফেক্ট ক্ৰেছচেণ্ড মালায়লামত ফেক্ট চেক কৰা হৈছিল । এই ৰিপোৰ্টটো পঢ়ক ইয়াত ।\nইয়াৰ উপৰিয়ো আমি মূলসুঁতিৰ বিভিন্ন নিউজ গোষ্ঠীৰ ৱেবছাইটত এই বিষয়ে চাৰ্ছ কৰিছিলোঁ কিন্তু ক’তো জামিয়া মিলিয়া ইউনিভাৰ্চিটিৰ পৰা মাৰণাস্ত্ৰ উদ্ধাৰ হোৱা বাতৰি দেখা নাপালোঁ ।\nভাইৰেল ফটোখনৰ ভাৰতৰ ‘কা’ বিৰোধী আন্দোলন বা জামিয়া মিলিয়া ইউনিভাৰ্চিটিৰ লগত কোনো সম্পৰ্ক নাই বৰঞ্চ এইখন পাকিস্তানৰ এক ইউনিভাৰ্চিটিৰ ফটো । জামিয়া মিলিয়া ইউনিভাৰ্চিটিৰ হোষ্টেলৰ পৰা মাৰণাস্ত্ৰ উদ্ধাৰ হৈছে বুলি প্ৰচাৰ কৰি জনসাধাৰণক বিপথে পৰিচালিত কৰা হৈছে ।\nTitle:জামিয়া মিলিয়া ইউনিভাৰ্চিটিৰ হোষ্টেলৰ পৰা মাৰণাস্ত্ৰ উদ্ধাৰ হোৱা নাই\nTagged DelhiHostelJamia Milia IslamiaPakistanProtestStudentsWeapons Recovered


এনেকৈয়ে ভাগে নে সপোন – মণিষা কাকতি – ফটাঢোল\nFebruary 1, 2019 গল্প\t14 Comments\nএনেকৈয়ে ভাগে নে সপোন – মণিষা কাকতি\nএটা বিকট চিঞৰ মাৰি ঢলি পৰিল মাকণী। ভয়, হতাশা, কান্দোন মিহলি চিঞৰটো শেষৰফালে গেঙনিৰ দৰে শুনা গ’ল। মাক, বাপেক আৰু স্কুলত পঢ়ি থকা ভায়েকটো — যিয়ে য’তে যেনেকৈ আছিল তেনেকৈয়ে লৰ ধৰিলে তাইৰ চিঞৰ শুনি। আহি দেখে যে মাকণী মজিয়াত পৰি আছে। কালি নতুনকৈ অনা ষ্টিল আলমাৰীটোৰ মুখামুখিকৈ। মুখখন ওপৰফালে কৰি, হাতদুখন দুফালে মেলি আৰু ভৰিদুখন ‘দ’ আখৰটোৰ ভংগীমাত। দেখিলে ভাব হয় যেন বিচনাৰপৰা শুই উঠি আলমাৰীৰ ঠাইত ভূত-প্ৰেত জাতীয় কিবা দেখিহে তাই তেনেকৈ বেহুচ হৈ পৰি আছে। একমাত্ৰ জীয়েকৰ এনে হেন অৱস্থা দেখি মাকে মজিয়াতে লেপেটা কাঢ়ি ৰাউচি জুৰিবলৈ আৰম্ভ কৰি দিলে। “মাকণী, কি হ’ল এ বাচা তোৰ….” বুলি বাপেকে আথেবেথে দাঙি নি জীয়েকক বিছনাত শুৱাই দিলে। ভায়েক মোহনো ৰৈ নাথাকিল। লগে লগে পানী আনিবলৈ বুলি পাকঘৰলৈ দৌৰ দিলে।\nপুৱাই পুৱাই হুলস্থুল লাগি গ’ল। চুবাৰ মানুহেৰে মাকণীহঁতৰ ঘৰ ভৰি পৰিল। সকলোৰে মুখবোৰ চিন্তাক্লিষ্ট। ”ইচ্ ইচ্, আচ্ আচ্”, “আপীটোৰ হঠাতে কি হৈ গেল এ”, “ভুত-চুতেই পালাক নেকি কিবে”, “হয় হম্পায় দি, আজি দেওবাৰে দেও-ভূতেই পালাক বেচেৰীক” — তিৰোতাবোৰে নিজৰ মাজতে কোৱাকুই কৰিবলৈ ধৰিলে। “কালিক লেগি ভালে আছিল এ তাই, গধলা লগো পাছু মই। একেলগে দলঙোৰ কাষোৰ পেৰে ফুৰিও আহছু আমি” — লগৰ এজনীয়ে মাজতে মাত দিলে। “মৰাণনহা জিয়ু… ফিৰি ফিৰি মাৰি আমাৰ পেৰে পইচা মাখা লৈ ইতা চিগনেল নাপাই তহতোৰ। চাল্লা, বাজে চব!” — ডেকাবোৰৰ মাজৰ দুই এজনে ১০৮লৈ ফোন লগাবলৈ বৃথা চেষ্টা কৰি মোবাইল নেটৱৰ্কৰ কোম্পানীকে উধাই-মুধাই গালি দিবলৈ ধৰিলে। হাজাৰ হওক, গাঁওখনত চুপতি মাৰিবলৈ ছোৱালী আছেনো কেইজনী! সৱেই দেখোন সম্বন্ধত নবৌ, খুড়ী, পেহী, মামী, বাইদেউ। যি দুই এজনী আছে মাকণীহঁতৰ দৰে, সিহঁতৰ লগতো যদি ভগৱানে এনে কৰে তেন্তে গাঁওখনৰ বৰলাসোপাৰ দেখোন জীৱনৰ ৰঙেই নাইকিয়া হ’ব।\nমোহনে আনি দিয়া গিলাছটোৰপৰা অলপ পানী লৈ বাপেকে মাকণীৰ মুখত ছটিয়াই দিলে। মূৰটো ওপৰলৈ দাঙি ধৰি অলপ পানী খুৱায়ো দিলে। “ঐ মৰেতী, কি চাই আছা টেলটেলকে? তেল অলপ গৰম কৰি আন্বা পাৰা নাই ইমেন দেৰিক লেগি!” — এই মাত্ৰকে আহি পোৱা মালতী জেঠাকে কাৰোবাক উদ্দেশ্যি ভেকাহি মাৰি উঠিল। “চাত্তেমান বেহাৰো ফুটে আন্বি তেলোত.. ” — আকৌ চিঞৰিলে। তেলৰ কথা মনত পৰাত, দুজনীমানে মাকণীৰ মাকৰ মূৰতো তেল-পানী দিয়াৰ ব্যৱস্থা কৰিবলৈ বহাৰপৰা উঠি গ’ল।\nটাউনৰ চিকিৎসালয়ত নিয়াৰ যো-জা চলাবলৈ ধৰোঁতেই মাকণীৰ হুঁচ আহিল। মুখেৰে মাত কথাও ওলাল। সেহাই সেহাই ক’লে যে তাই ঠিকে আছে, ডাক্তৰৰ ওচৰলৈ নিয়াৰ সকাম নাই। বাপেকটোৱে তেতিয়াহে উশাহ ঘূৰাই পালে। মাকেও উঠি গৈ মাকণীৰ মূৰ-হাত মোহাৰি দিলে। ভায়েক মোহনৰ মুখতো হাঁহি বিৰিঙিল। বেমাৰীয়ে মাত কথা দিছে যেতিয়া চিন্তাৰ কাৰণ নাই বুলি ৰাইজেও দুই চাৰিটা দিহা-পৰামৰ্শ দি এজন দুজনকৈ বিদায় মাগিবলৈ ধৰিলে। “বেলি মূৰোৰ ওপ্ৰোত উঠিল”, “একসোপা কাম পেলে থৈ আহছু এ”, “ইয়ে আই! দিপিৰা ভাত খাৱা আলহী এৰি থৈ আহছু ঘৰোত”, “নাওমান আৰাম কৰোক দি তাই, আমি যাও” — ইত্যাদি নানান কাৰণ দৰ্শাই সকলো ঘৰাঘৰি গ’ল।\nগধূলি চাকি বন্তি জ্বলাই উঠি হাতত গাখীৰ এবাতি লৈ মাক আহিল মাকণীৰ কাষলৈ। বেচেৰী দিনটো বিছনাতে পৰি থাকিল। ভাতো নাখালে। লাহেকৈ মূৰত হাত ফুৰাই জীয়েকক সুধিলে,\n: পুৱাবেলা কি হছিল এ মাই তোৰ? কিবে বয়া বস্তু দেখ্ছিলি নেকি?\n: নাই এ মাই। ভুত-চুত একো দেখা নাই। সেগ্লা বিশ্বাসো নক্ৰো মই। — লাহে লাহে মাকণীয়ে ক’বলৈ ধৰিলে।\n: তেনেহলি কি হছিল পুৱা?\n: কৈ আছো ৰহ.. মনে মনে শুনি থাক তই।\n: দে কউ!\n: ভূত দেখলিও কিজেনি মই ইমেন ভয় নাখলু হয়। কিন্তু ইমেনদিনে যিটো ভাবি আছলু, তাৰে একদম ওল্টাটো দেখি জীৱ উৰি যাৱা হান পালো। কি হৈ গেল ধৰ্বে পাৰাৰ আগোতেই মইজাখানত বাগ্ৰি পৰ্লো। তাৰপেৰে আৰ একো মনোত নাই মোৰ।\n: হা মোৰ কপাল! কি ওল্টা দেখলি তই?\n: কালি যি আমাৰ আলমাৰীটো আনলাক, তাতে আইনাখান যি লগ’ৱা আছে। তাতেই দেখলু ওল্টা.. নিজোকে।\n: কি গিলাক কথা কৈ আছাহে আপী? ভাল্কে বুজে নকাহকে। আলমাৰী দেখো কালি ৰাতিতে পিতাৰে আৰু ডম্বৰু খুড়াৰে মিলি ৰুমোৰ ভিতৰোত আনি থছিল। মৰাণহা লাইটডালোক ৰখাউতে ৰখাউতে গধলাৰপেৰে যাই ৰাতি একপৰ লাগিল সেনডাল সুমে থউতে। তথাপি নাহিল মূৰা লাইটডাল। বিলমাখা হলি ঠিকেই আইহ্বা জানে।\n— জীয়েকৰ কথাৰ একো আঁত ধৰিব নোৱাৰি খঙতে বিদ্যুত বিভাগকে বকিলে মাকে।\n: শুনছোন এ, কবাৰ পেৰে যাই কবাত ধৰা তই। আমাৰ পুৰণা সৰু আইনাখান যি আছে দাগোৰ উৎপাতোত মুখ চাবা নৰা অৱস্থা হছি, খবৰ ৰাখছানে? তোৰ সেন্দুৰৰ দাগ, পিতাৰ দাঢ়ি খুৰ’ৱা ক্ৰীমোৰ দাগ আৰু যি কত কিমেন দাগ! সেখানোত চালি মুখখান একো ধৰবাই নৰি কাৰ্ণে ইমেনদিনে মই মোবাইলৰ ছেল্ফী কেমেৰাতে মুখখান চাই ক্ৰীম সানা, চকুত কাজোল লগ’ৱা, ওঁঠোত লিপষ্টিক ঘঁহা — কাম মাখা কৰি আছলু।\n— যেন কিবা গুপ্ত ৰহস্য ফাদিল কৰিবলৈহে গৈ আছে, তেনেভাৱত তাই কৈ উঠিল।\n: এহ্ হছি দি এ আই! ক্ৰীম ঘঁহা, কাজল সানাৰ বাদেও ২৪ ঘণ্টাই দেখো সেনডালোতে লাগি থাকা। ঘৰোৰ নাম কৰি ফোনডাল আনলাক বাপেকটোই, নগদ আঠহাজাৰ ভৰি। ইতা দিনে ৰাতিয়ে তইহে লগোত ৰাখা। কলেজোতো নেহ। কোন্বাই দিনোৰ ভাগোত ফোন কৰ্লিও কথা পাতবে নাপাওঁ।\n— জীয়েকে দিনৰ দিনটো ম’বাইলত মূৰ গুজি থকাৰ বাবে উঠা খঙটো মাকৰ বহুদিনীয়া। গতিকে চান্সটো এৰি নিদিলে।\n: শুন এ মাই আগোতে, গালি পিছুতো দিবি। কালি গধলা নতুন আলমাৰীটো আনাৰ পেৰে মোৰ বিৰাট মন যাই আছিল আলমাৰীটোত ফিট্ কৰা আইনাখানোত নিজোৰ মুখখান একবাৰ চাবাৰ। কিন্তু লেমোৰ পোহৰত চাবা মন নেগেল। লাইটটো ”এই আহ্বো এই আহ্বো” বুলি ৰখি থাকোতে নাহিল এ আৰ। লাইট নাহা দেখি মুখ চাৱাৰ আশা বাদ দি ৰাতিপুৱা হলিয়ে প্ৰথম কাম সেটুকে কৰিম বুলি শুই থাক্লো।\n: অ, কি হল তাৰপেৰে?\n: কি হবো আৰু!\n: শুই উঠিক কে আইনাৰ সমূখত থিয়া দি যিহে দেখলু, ভূত দেখলিও কিজেনি বেহুচ নহ্লো হয়।\n: এনে কিনো দেখলি গতাই?\n: চাওচোন একবাৰ মুখখান, গম পাবি নিজেই..\n— ফ্ৰণ্ট কেমেৰা অন কৰি মাকলৈ আগবঢ়াই দিলে তাই মবাইলটো।\n: হা হৰি! ইমেন ঠৌগা লাগছি মোক.. ইমেন বগা, ছালখান ইমেন কোমল আৰু মিহি…\n— বিউটিপ্লাছৰ যহত উজলি উঠা গালখন হাতেৰে চুই চুই মাকে কৈ গ’ল।\n: ময়ো ইমেনদিনে নিজোকে সেংকেই ভাবি আছলো এ মাই। আজি পুৱা পাটীৰ পেৰে উঠি ষ্টিলোৰ আলমাৰীত লগ’ৱা আইনাখানোত আচল চেহেৰাটো দেখা পাইহে….৷\n« প্ৰেমৰ দিৱসৰ বিশেষ – জিতা ফুকন\nগাড়ীৰ বিষয়ে এখন সঁচা ৰচনা– প্ৰিয়ম প্ৰীতম »\nহা হা….কম দিছে এইছাট !\nসাংঘাটিক টুইষ্ট ।\nতুমি লিখা আৰু কিছু।\nকি টুইষ্ট দিছ ৰে, খুব ভাল লাগিল\nহাঃ হাঃ। টামাম দেই।\nহাঃহাঃহাঃ, মজা লাগিল\nবৰ ধুনীয়া লাগিল মনীষা৷\nএটা সুন্দৰ গল্প হবলৈ যি কেইটা বস্তু দৰ্কাৰ সেই গোচেই কেইটা উপাদান ব্যবহাৰ কৰিছা ইয়াত৷\n১) প্ৰথম পেৰেগ্ৰাফতে পাঠকক আকৰ্ষণ কৰিব পৰা এটা ৰহস্যঘন পটভূমি৷\n২) মাজভাগত সুন্দৰ বৰ্ননাশৈলী\n৩) চাচপেন্সটো শেষলৈকে ধৰি ৰখা\n৪) শেষত এটা সাংঘাটিক টুইষ্ট\n৫) আৰু লাষ্ট বাট নট ডা লিষ্ট, হাস্য ৰসেৰে ভৰপুৰ৷\nপ্ৰাউদ অব ইউ৷\nবহুত এনজয় কৰিলো গল্পটো৷\nহা: হা: হা:।।বঢ়িয়া দিলা এইচাত।\nPranita Goswami Barthakur\nবঢ়িয়া লাগিল। ৰসাল বৰ্ণনা।\nহা হা। বৰ ভাল লাগিল\nকি যে হ’ব ! বৰ আমোদজনক।তাতে ওজা ছাতৰৰ হাতত পৰি কাহিনীয়ে ভালকৈয়ে গতি পালে।\nমজা৷ বিৰাট ৰস পালো৷\nসকলোকে ধন্যবাদ জনাইছোঁ।\nYour IP: 66.249.69.52\nJanuary 2019 (94)\nOctober 2018 (117)\nJune 2018 (110)


#JEC Part 20 – Arnab & Aastha\n#JEC Part 20\nJune 12, 2019 Indranee Sharma\nমোৰ ঠাই, সেউজীয়া অাৰু জীপাল, গাড়ীৰ পৰা নামি অলপ দূৰ খোজকাঢ়ি যাব লাগে আমাৰ ঘৰলৈ, অট’ লৈও যাব পাৰি কিন্তু কথা পাতি পাতি খোজ কাঢ়ি যাবলৈ বেছি ভাল পাওঁ মই। আমাৰ ঘৰত গাড়ী নাই, কেতিয়াবা বিশেষ দৰকাৰ হলে বৰদেউতাৰ গাড়ীখন দেউতাই খুজি লৈ যায়। আজিও কৈছিল, কিন্তু এই খোজকঢ়া আমেজ কণৰ বাবেই মই নালাগে বুলি কলো। ভাল লগাবোৰ এতিয়া ময়ো জানো সামৰি থব, কোনোবাই শিকাইছে মোক। উশাহ তো দীঘলকৈ লৈছো, ধাননি পথাৰ বোৰৰ চিনাকি গোন্ধ নাকত লাগিছে, প্ৰিয় ঠাই, প্ৰিয় মানুহ। বাটত চিনাকি বহুতকে লগ পাইছো, কোনোবাই ক্ষীণ দেখিছে, কোনোবাই শকত। নতুন কলেজ কেনেকুৱা লাগিছে, পূজাত কিমান দিন বন্ধ, একেবোৰ কথাকে কৈ কৈ আহি আছো, বৰ্মা, খুড়ী সৱৰে ঘৰলৈকে যাব লাগিব, দঢ়াই দঢ়াই কৈছে । ভালপাওঁ এই মানুহবোৰ, ইমান সহজ, ইমান আপোন। কৃত্ৰিমতাই কেতিয়াও যেন বিচাৰি নাপাই এই মানুহবোৰক।\nপদূলি মুখত ৰৈ অাছে মা, মুখ খন উজ্জল, যিমানেই ওচৰ চাপি গৈছো, তেওঁৰ আঁচলটো সিমানেই সেমেকিছে, সুখতো কন্দা দুখতো কন্দা মোৰ আজলী মা। দৌৰি গৈ সাৱটি ধৰিলো। আস! চিনাকি গোন্ধটো সামৰি ললো। চকুকেইটা ভৰি আহিল। কিন্তু বুকুখন পাতল লাগিছে, কলিজাটো শাঁত পৰিছে। মূৰত হাত ফুৰাই দিয়া মা, অাৰু অকণ নিজৰ কৰি লোৱা।\n:চাঁও মুখ খন। আই ঐ দেহি, ভোকে পিয়াহে গোটেইজনী শুকাই আহিছে। খোজকাঢ়ি নো কিয় আহিব লাগে ইমান দূৰ। আপুনিও কম নহয় দেই।\n:তাই নিজেহে কলে খোজকাঢ়ি যাও বুলি, মোৰ গাত কি দোষ!\nআৰম্ভ হলেই, দেউতা আৰু মাৰ এইবোৰ দৈনন্দিন চলি থাকে, বহুত দিনৰ মূৰত আকৌ দেখিলো, হাঁহি এটা ওলাই আহিল্ আপোনা আপুনি।\n:ভিতৰলে বলা মা, বহুত ভোক লাগিছে।\nসকলোবোৰ একেই অাছে, আমাৰ সৰু ঘৰখন মায়ে খুব সযতনে ৰাখে, যদিও পুৰণা হৈছে, তথাপি কিবা নহয় কিবা এটা কৰি মায়ে নতুন কৰি ৰাখে। পৰ্দা খিনি নতুন। টেবুলত অলপ সতেজ ফুল। বেৰত মোৰ এখন ডাঙৰ ফটো, আগতে নাছিল, মই যোৱাৰ পাছত লগাইছে। মোৰ ৰুমটো ঠিক মই এৰি যোৱা ধৰণেই অাছে,পঢ়া টেবুলৰ\nউপৰত থকা সৰশ্বতী মাৰ ফোটো খনৰ ওচৰত ধূপ ছাকি দি থোৱা অাছে, আগতে মই দিছিলো, এতিয়া মায়ে দিয়ে। বেগটো থৈ বিচনাত নিজকে এৰি দিছো, পুৰণা মইজনীক বিচাৰি লওঁ।\n:মাজনী, হাত মুখ ধুই আহ সোনকালে, তোৰ প্ৰিয় বস্তু বনাইছে অাজি আমাৰ বৰুৱানীয়ে।\nমাক জোকাবলে দেউতাই বৰুৱানী বুলি মাতে, কেতিয়াবা আস্থাৰ মাক, কেতিয়াবা গৃহস্থনী, কেতিয়াবা মমতা বেনাৰ্জী, মুঠতে গালি এটা নোখোৱালৈকে নতুন নতুন নাম দি মাতি থাকিব। সেইবোৰেই আমাৰ নিচিনা মানুহবোৰৰ সুখ। উঠি আহিলো, মুখ হাত ধুই কাপোৰ সলাই খোৱা টেবুলত বহিলো। পাঁচফুৰণ দি তেল মৰা ৰঙৰ দাইল, শাকৰ ভাজি, কণী আলু পিটিকা, কলদিল অাৰু ৰঙা বুটৰ ভাজি, পুদিনাৰ চাটনি । সকলোবোৰ মোৰ ভাল লগা বস্তু। হোষ্টেলৰ একেবোৰ বস্তু খাই খাই আমুৱায় গৈছিল।\nঅাজি চাৰিমাহৰ মূৰত তৃপ্তিৰে খালো, মায়ে নিজে খোৱা নাই, মই খোৱা চাই চাই হাঁহিছে, কান্দিছে। মই বুজি পাইছো। সকলোকে খুৱাই ভালপোৱা মানুহজনীৰ ‘জীও’ জনীয়ে বহুদিন একো ভালকৈ খোৱা নাছিল। দুখ লগাটো স্বাভাবিক। কিন্তু এতিয়া নিজে বনাই খুৱাই মোতকৈ বেছি তৃপ্তি তেওঁহে পাইছে, সেইবাবে চকুপানীৰ লগতে ফুটু নুফুটো কৈ হাঁহি এটাও ওলাইছে। খোৱাৰ টেবুলতে বহুত কথা পাতিলো, কিমান কব লগা আছিল মোৰ, কলেজৰ এটা এটা কথা কৈছো, কিন্তু কিয় জানো তেওঁৰ কথা এতিয়াও কব পৰা নাই মই।\n:অলপ শুই লচোন যা জীও, দেতাৰ লগত কথা পাতিবলে এক সপ্তাহ অাছে,অলপ জিৰাই ল আগতে।\n:ঠিকেই তই অকণ শুই ল মাজনী, মই পূজাৰ কামত যাব লাগে, পালেহিয়েই নহয়।\nঘৰৰ ওচৰতে পুজা হয় প্ৰতিবছৰে, দেউতা পূজা কমিতিৰ সভাপতি, এইকেইদিন তেখেতৰ কাম বহুত।মাক অলপ সহায় কৰি দিওঁ বুলি পাকঘৰ পাইছিলো, কিন্তু গালি খাই আকৌ বিচনালৈ আহিলো।\nকত বা থলো তাকো পাহৰিলো।\nবেগটো খুঁচৰি খুঁচৰি বিচাৰি পালো যেনিবা।\nতেৰ টা মিছ্দ কল। পাঁচটা মেছেজ।\nমেছেজ কেইটা খুলি চালো।\n“Did you reach?”\n“Is every thing alright”?\n“pick up the call Astha, I am worried now”\n“pick up the bloody phone Astha, Answer my call DAMN IT.”\nকি কৰিলো এইয়া মই? বাৰে বাৰে কৈছিল ঘৰ পাইয়েই জনাবলে, কেনেকে পাহৰি থাকিলো? কি কৰোঁ এতিয়া।\nসাহস কৰি ফোনটো লগালো, ৰিং হবলৈ নাপালেই।\n:What the hell are you doing Miss Astha?\n:কত আছা তুমি?\nবহুত সময় একো কোৱা নাই তেওঁ, ঘন ঘন কৈ উশাহ লৈছে, কিমান খং উঠিছে গম পালো, সাজু হৈ আছো পিছৰ গালি কেইটালৈ।\n:ফোন কিয় উঠোৱা নাছিলা?\n: বেগত সোমাই আছিলে, গম নাপালো।\n:ঘৰ পাই কিয় নকলা মোক?\n:May be I am expecting too much from you Astha. I shouldn’t it seems. Enjoy your stay.\nকাটি দিলে ফোন তো, কিন্তু কিয়? বুজি নাপালো।\n:শোৱা নাই কেলে জীও।\nমায়ে অাহি পাতল কম্বল এখন গাত দি দিলে, নিজেও মোৰ কাষতে শুই পৰিল। কুৰুকি কুৰুকি সোমাই গলো মাৰ বুকুলে, কিন্তু চকুকেইটা জপাই দিলে এখনেই মুখ ভাঁহি অাছে। অৰ্ণৱ!!!!!!!\nবেয়া পাইছে মোক, জানো। কিন্তু জানি বুজি একো কৰা নাই মই। নমোয়ে সব জানে, তেওঁকো বুজাই দিয়া নমো। মায়ে চুলি কেইদাল মোহাৰি আছে, টোপনিয়ে হেঁচা মাৰি ধৰিলে।\nPrevious Post #JEC Part 19\nNext Post #JEC Part 21\n145 thoughts on “#JEC Part 20”\nTridibya S. Borah says:\nPart 20 কেনেকৈ পাম ..?\nগৌৰী শংকৰ বৰা says:\nবাকীখিনিৰ অপেক্ষাত ৰৈ আছো\nদেৱলীনা বৰুৱা says:\nৰৈ আছো ২১ লৈ\nPurbali Saikiaa says:\nভাল লাগিছে পঢ়ি , আগলৈ পঢ়াৰ অপেক্ষাত….\nPoha sagoi badei disa nahoi janu…. Brkup habo sabo ako…. Bf k reply nidi fokotia pohi thakile pohau jabo and bf jabo and sakur rosmi jabo bujile…. Parile bad diok…. Valkoi koisu apunak…. Youtube t sabo sun aibur kahini uport Indrani baideuk kiman gali dise…. Nai sua sage no….. Ajori tymot aibur sai…. Vat khai uthi boy frend…. Nahoi janu\nSauk moi mur duty bhalkoi janu.. novel moi pohu ajori homoyot..aru ei kahini pohiboloi kiman time lagise.. khub besi5mnts.. apuni ei5mnts t kun khon word war joy koribo.. nijor kam korok.. apuni mur bf r kotha eman sinta koribo nalage.. eibilag olagotial bostu moi narakhu.. and moi ki moi bhal koi janu.. nd mur pohau completed..parile minor pohat mon diok.. job kori.. anok homalusona koribo Erok… pubg t koi bohut uporot ETA kahini..\nNd Mr. Bikash apuni bortoman kihot byasto… poha huna ne job ne anor homalusona kori nijok mohan dekhuat…nijor girlfriend k bujauk..Jodi teu apuni kua dhorise korise… sabo ako anok hikhya diute diute apunar gf hator pora gusi jabo… apunar ki nijor bibek nai..j YouTube t kua kotha sai anok bujai… nijor bhnti baideu aru gf k sombhalok…muk nohoi\nNd Mr. Bikash apuni bortoman kihot byasto… poha huna ne job ne anor homalusona kori nijok mohan dekhuat…nijor girlfriend k bujauk..Jodi teu apuni kua dhorise korise…sabo ako anok hikhya diute diute apunar gf hator pora gusi jabo… apunar ki nijor bibek nai..j YouTube t kua kotha sai anok bujai..nijor bhnti baideu aru gf k sombhalok..muk nohoi\nKangkana kirat hazarika says:\nভাল লাগিল। পাছৰ খণ্ডলৈ অপেক্ষাৰে ৰৈ আছো।\nবহুত ভাল লাগিছে পঢ়ি।। অপেক্ষাত ৰৈ আছোঁ ,, বাকী খিনিৰ বাবে\nLuina boruah says:\nবাকীখিনি পাৰিলে অলপ সোনকালে দিব । অপেক্ষা….\nক’ব ভাষা নাই।ইমান ধুনীয়াকৈ লিখিছে।আগলৈ খিনি এতিয়াই পঢ়িব পালে ভাল লাগিল হয়।অপেক্ষা কৰিব ধৈৰ্য্য নোহোৱা হৈ গৈছে❤\nAru kiman wait korabo…pare Jodi logote dutakoi part dibo na…plzz 🙏❤\nSourav jyoti Gogoi says:\nAstha jni apune ne ??\nRishi sarma says:\nArnav r english tu olop besi dekhua hoise… Vl loga ni\nmoi aji loike dighal jokes etao poha nasilu loge loge scroll kori goisilu\nkintu #JEC t ki attachment ase najanu prati tu part tanna tanna k pohi asu aru aagoloi apekha kori asu love u aastha😊\nNitumoni Sonowal says:\nNext episode ketiya dibo.\nDipu choudhary says:\nঅপেক্ষা কৰি আছো পিছৰ খণ্ডলৈ ….. সোনকালে দিব upload..\nUddipana Lahon says:\nWaiting for part 22\nBarnita barman says:\nভাল লগা এটা অনুভূতি,,,,,পঢ়ি এনে ভাব হৈছে যেন মই জনী astha হৈ পরিম,,,,,\nPulak das says:\nAtia hole copy pest buli janibo মাহীদেউ\nAnkur Bonia says:\nবৰ্তমান যান্ত্ৰিক যুগত দৈহিক প্ৰেমৰ লগতে ‘বাইক্’, ‘ডি এছ্. এল্. আৰ্.’ স্বপ্নবিলাসী যুৱ প্ৰজন্মক যে প্ৰকৃত প্ৰেমৰ স্বৰ্গীয় অনুভূতি দিব পাৰিছে তাৰ বাবে আপোনাক ধন্যবাদ জনাইছো আজিকালি অৰ্ণৱৰ দৰে প্ৰেমিক এজন সকলোৱে বিচাৰে কিন্তু আস্থাৰ দৰে কোনো হব নিবিচাৰে । পিচৰ খিনি সোনকালেই পঢ়িবলৈ পাম বুলি আশাৰে বাট চালো\nSurabhi Rajbongshi says:\nKli prhar prai Arnab ru mr nsina innocent asthak imagine kri asu kebol…\nIbrahim Bora says:\nআবেগ অনুভূতিৰ সমাহাৰেৰে এটি সুন্দৰ আৰু পুৰ্নাংগ লিখনি। ধন্যবাদ Indranee Sharma\nKub hundor likhoni.roi asu pisor khini pohiboloi.\nবহুত ভাল লাগিল পঢ়ি আৰু পিছৰ খিনি ৰ বাবে অপেক্ষাৰত।\nAi kahinitu muk kiojanu tere naam film tuloi mnt pelai…jodiu bht blg..pise kobolagibo bht modhur ata kahini vl lage porhi.\nভূষণ তালুকদাৰ says:\nবহু দিনৰ মুৰত নিভাজ প্ৰেমৰ উপন্যাস এখন পঢ়িব পাই খুব সুখী হৈছো । আন্তৰিকতাৰে অপেক্ষাৰত হৈ ৰৈছো আন খণ্ড সমুহলৈ\nMiss Priyanka hogoi says:\nUff Aeto love storyaPura Hridoy sui goise dei,\nবহুত দিনৰ মুৰত ইমান সুন্দৰ কাহিনী এটি পঢ়িব পাই এৰিবৰ মন যোৱা নাই । আজিলৈ বিশটা খণ্ড সামৰিলো। কলেজীয়া দিনবোৰৰ কথা মনত পৰি হৃদয়খন আকৌ জীপাল কৰি তুলিলে । ধন্যবাদ আৰু শুভৰাত্ৰি।\nLeaveaReply to Miss Priyanka hogoi Cancel reply


ভাৰতীয় ডাক সেৱালৈ কৃতজ্ঞতা, ঐতিহাসিক অসম আন্দোলন... | News Next One\nWednesday, May 22, 2019 Last Update: 5:24 PM\nভাৰতীয় ডাক সেৱালৈ কৃতজ্ঞতা, ঐতিহাসিক অসম আন্দোলন...\nWednesday 13th of June 2018 05:06 pm | by NNO WEB BUREAU | 0\nnewsnextone.com | গুৱাহাটীঃ ভাৰতীয় ডাক সেৱালৈ কৃতজ্ঞতা৷ ঐতিহাসিক অসম আন্দোলনৰ মূল হোতালৈ স্বীকৃতি দিয়াৰ বাবে-ইমদাদুল ইছলাম মণ্ডল\nভাৰতীয় ডাক বিভাগলৈ আন্তৰিক ধন্যবাদ যাঁচিলো৷ কিয়নো অতি মৰমৰ প্ৰাক্তন মুখ্যমন্ত্ৰী শ্ৰী প্ৰফুল্ল কুমাৰ মহন্তৰ ফটো সম্বলিত ডাক টিকট প্ৰকাশ কৰাৰ বাবে ধন্যবাদ-বিনয় দলে\nআন্তৰিক শুভেচ্ছা যাঁচিলো-ধৰ্মেন্দ্ৰ ডেকা\nফেক আৰু ফেক-মণি মহন্ত\nবাতৰিৰ লিংকটো দিলে ভাল আছিল-মইনুল ইছলাম\nসঁচাকৈ মহন্ত চাৰ এই সন্মানৰ অধিকাৰী হোৱাৰ বাবে অতি গৌৰৱ অনুভৱ কৰিছোঁ-দিলদাৰ হুছেইন\nইয়াকে কয় ৰাজনৈতিক সমীকৰণ যা হওক ভাল লাগিছে-বিমান বৰুৱা\nআমাৰ অসমৰ মুখ্যমন্ত্ৰী ২০২১ত খাটাং-বাহাৰুল ইছলাম\nবিকল্প চৰকাৰৰ গুণাগঠা চলি আছে, গতিকে অলপ তেল মালিচ কৰা হৈছে-ভূপেন বনিয়া\nআপুনি নিশ্চয় ওপৰৰ একোগৰাকী মানুহৰ বিপৰীতে দিয়া মন্তব্য সমূহ পঢ়িলে৷ এয়া আছিল এটা ফেচবুক পোষ্টত অসমৰ শ-শ লোকে কৰা মন্তব্যৰ মাজৰ কেইটমান মন্তব্য৷ ফেচবুকৰ পোষ্ট দিয়া মানুহ জনৰ নাম হৈছে বিশ্বজ্যোতি মহন্ত৷ বিশ্বজ্যোতি মহন্ত নামৰ লোকজনে পোষ্টটোত কয় ‘‘ভাৰত চৰকাৰৰ ডাক সেৱা বিভাগৰ My stamp scheme-ত অসম গৌৰৱ অসমৰ প্ৰাক্তন মুখ্যমন্ত্ৰী শ্ৰদ্ধাৰ প্ৰফুল্ল কুমাৰ মহন্ত ডাঙৰীয়াৰ ফটো তাজ মহলৰ লগত দেখি ভাল লাগিল। আন্তৰিক অভিনন্দন শ্ৰদ্ধাৰ প্ৰফুল্ল কুমাৰ মহন্ত ডাঙৰীয়ালৈ।’’ বহু লোকে কমেণ্ট দিয়াৰ লগতে এই পোষ্টটো প্ৰায় দুই শতাধিক লোকে শ্বেয়াৰ কৰিছে৷\nহয়, ভাৰতৰ ডাক সেৱা বিভাগে অগপৰ প্ৰতিষ্ঠাপক, অসম আন্দোলনৰ অন্যতম হোতা, প্ৰাক্তন মুখ্যমন্ত্ৰী প্ৰফুল্ল কুমাৰ মহন্তৰ নামত ডাক টিকট উলিয়াইছে৷ এই খবৰৰ খুব চৰ্চা ছ’চিয়েল মিডিয়াত৷ অগপৰ সমৰ্থকে খুব প্ৰচাৰ কৰিছে এই খবৰ৷ আনহে নালাগে প্ৰফুল্ল কামৰ মহন্তৰ সমষ্টিৰ একাংশ লোকে খুব আনন্দিত হৈছে এই খবৰ লাভ কৰি৷ কিন্তু এই কথা সঁচানে৷ newsnextone.com-এ www.indiapost.gov.in নামৰ ভাৰত চৰকাৰৰ ডাক বিভাগৰ ৱেব ছাইটত বিচাৰ কৰিলে৷ জানিবলৈ চেষ্টা কৰা হ’ল সঁচাকৈ প্ৰফুল্ল মহন্তৰ নামত ডাক টিকট প্ৰচলন হৈছে নেকি৷ কিন্তু ভাৰত চৰকাৰে এতিয়ালৈ তেনে কোনো ডাক টিটত প্ৰকাশ কৰা নাই৷\nকেৱল কোনো লোকে যদি নিজৰ ফটো সম্বলিত, নতুবা নিজৰ অঞ্চলৰ ঐতিহাসিক ঠাই, পৰ্যটন ক্ষেত্ৰ, বন অভয়াৰণ্য, ঐতিহাসিক ধৰ্মীয় অনুষ্ঠান আদিৰে ডাক টিকট অৰ্ডাৰ কৰি বনাব বনাব পাৰিব৷ কিন্তু এয়া সীমিত সংখ্যাক হে অৰ্ডাৰ কৰিব পাৰিব৷ তাত ভাৰত চৰাকৰে নতুবা ডাক বিভাগে সেই ডাক টিকট প্ৰকাশ কৰা নুবুজাব৷ মাথো ১০০টা ডাক টিকট অৰ্ডাৰ কৰিব পাৰিব৷ সেয়াও বাণিজ্যিক তথা লাভজনক কামত ব্যৱহাৰ কৰিব নোৱাৰিব৷ ইয়াৰ দ্বাৰা সমগ্ৰ দেশৰ বিভিন্ন ঠাইক জনপ্ৰিয় কৰিব খোজে চৰকাৰে৷\nডাক বিভাগে মাই ষ্টাম্প শীৰ্ষক নাম দিয়া আঁচনি সন্দৰ্ভত এনেদৰে উল্লেখ কৰে ‘‘My Stamp is the brand name for personalized sheets of Postage Stamps of India Post. The personalization is achieved by printingathumb nail image of the customer's photograph and logos of institutions, or images of artwork, heritage buildings, famous tourist places, historical cities, wildlife, other animals and birds etc., onaselected template sheet having Postage Stamps.’’ ইয়াৰ দ্বাৰা প্ৰমাণ ডাক বিভাগে প্ৰফুল্ল কুমাৰ মহন্তৰ নামত কোনো ডাত টিকট উলিওৱা নাই৷\nশেহতীয়াকৈ ফেচবুকৰ মন্তব্য প্ৰকাশ কৰা অসমৰ কেইবাজনো লোকক আৰক্ষীয়ে গ্ৰেপ্তাৰ কৰাৰ সময়তে প্ৰফুল্ল মহন্তৰ খবৰ প্ৰচাৰ কৰি বিতৰ্কৰ সৃষ্টি কৰিছে৷ এতিয়া এনে ভুৱা খবৰ প্ৰচাৰ কৰা লোকৰ বিৰুদ্ধে আৰক্ষীয়ে কেতিয়া ব্যৱস্থা গ্ৰহণ কৰিব তাকে লৈ সচেতন মহলে চিন্তা ব্যক্ত কৰিছে।\nকোনে কৰিলে প্ৰফুল্ল মহন্তক অপমান৷ এই প্ৰশ্নৰ উত্তৰ বিচাৰি এতিয়া হায়ৰাণ হৈ পৰিছে খোদ মহন্তৰ অনুগামী৷ প্ৰাক্তন মুখ্যমন্ত্ৰী প্ৰফুল্ল কুমাৰ মহন্তক হি’ৰ বনাবলৈ গৈ সমৰ্থকসকল অপ-প্ৰচাৰ কৰিলে নেকি? মহন্তৰ ফটো সম্বলিত ডাক টিকট ডাক বিভাগে মুকলি কৰিছে বুলি কিছুমান ভুৱা ডাক টিকটৰ ফটো প্ৰচাৰ কৰি প্ৰফুল্ল মহন্তক অসম গৌৰৱ আখ্যা দি অপমান কৰিলে নে কি? মাই ষ্টাম্পৰ জৰিয়তে কোনো লোকে ডাক টিকট বনাই ডাক বিভাগে মহন্তৰ নামত ডাক টিকট উলিওৱা বুলি ভুৱা প্ৰচাৰ কৰিলে নে কি?


Petrol Diesel Prices Hike : ৰাজ্যত আকৌ চেঞ্চুৰীৰ দিশে পেট্ৰ'লৰ মূল্য! চলিত সপ্তাহতে তৃতীয়বাৰলৈ বাঢ়িল পেট্ৰ'ল-ডিজেলৰ মূল্য petrol-and-diesel-price-hiked-again-on-friday-hb– News18 assam\nHome » photogallery » lifestyle »Petrol Diesel Prices Hike : ৰাজ্যত আকৌ চেঞ্চুৰী কোবোৱাৰ দিশে পেট্ৰ'লৰ মূল্য! চলিত সপ্তাহতে তৃতীয়বাৰলৈ বাঢ়িল পেট্ৰ'ল-ডিজেলৰ মূল্য\nPetrol Diesel Prices Hike : ৰাজ্যত আকৌ চেঞ্চুৰী কোবোৱাৰ দিশে পেট্ৰ'লৰ মূল্য! চলিত সপ্তাহতে তৃতীয়বাৰলৈ বাঢ়িল পেট্ৰ'ল-ডিজেলৰ মূল্য\nPetrol Diesel Prices Hike : প্ৰতিদিনে পুৱা ৬ বজাত পেট্ৰ'ল আৰু ডিজেলৰ মূল্য জাৰি কৰা হয়।\n| March 25, 2022, 11:43 IST\nশুকুৰবাৰেও বাঢ়িল পেট্ৰ'ল আৰু ডিজেলৰ দাম। চলিত সপ্তাহতে তৃতীয়বাৰলৈ বৃদ্ধি পালে পেট্ৰ'ল আৰু ডিজেলৰ দাম৷ দেশৰ সকলো চহৰতে পেট্ৰ'ল আৰু ডিজেলৰ মূল্য ৮০ পইচা বৃদ্ধি পাইছে৷ তিনিদিনত পেট্ৰ'লৰ মূল্য প্ৰতিলিটাৰত ২.৪০ টকা বৃদ্ধি কৰা হৈছে৷\nচাৰিখন মহানগৰত পেট্ৰ'ল আৰু ডিজেলৰ মূল্য দিল্লী- পেট্ৰ'ল ৯৭.৮১ টকা, ডিজেল৮৯.০৭ টকা। মুম্বাই - পেট্ৰ'ল ১১২.৫১ টকা, ডিজেল ৯৬.৭০ টকা কলকাতা - পেট্ৰ'ল ১০৭.১৮ টকা, ডিজেল৯২.২২ টকা। গুৱাহাটী- ডিজেল ৮৩.৪২ টকা। পেট্ৰ'ল- ৯৭.২৯ টকা\nঅন্যান্য চহৰত নতুন ইন্ধনৰ মূল্যঃ নয়ডা- পেট্ৰ'ল ১০২.৪৪ টকা, ডিজেল৮৯.৪৩ টকা লক্ষ্নৌ - পেট্ৰ'ল ৯৭.৬৭ টকা, ডিজেল৮৯.২২ টকা। পোৰ্ট ব্লেয়াৰ - পেট্ৰ'ল ৮৪.৯৮ টকা, ডিজেল ৭৯.২১ টকা\nপ্ৰতিদিনে পুৱা ৬ বজাত পেট্ৰ'ল আৰু ডিজেলৰ মূল্য জাৰি কৰা হয়ঃ পেট্ৰ'ল আৰু ডিজেলৰ মূল্য চৰকাৰী তেল কোম্পানীবোৰে প্ৰতিদিনে পুৱা ৬ বজাত জাৰি কৰে৷ পেট্ৰ'ল আৰু ডিজেলৰ মূল্যত আবকাৰী শুল্ক, ডিলাৰ কমিছন, ভেট আৰু অন্যান্য মাচুল যোগ দিয়াৰ পিছত, গ্ৰাহকসকলে প্ৰায় দুগুণ মূল্যত তেল ক্ৰয় কৰিব লগীয়া হয়।


new-political-party-and-non-bodo-organisation-in-btad– News18 Assam\nBTC আমি চৰকাৰ গঠন কৰিম, চৰকাৰ গঠন কৰিলেই BTCৰ পৰা অবড়ো গাঁও কৰ্তন কৰাৰ প্ৰস্তাৱ ল’ম – নৱ শৰণীয়া\nনৱ কুমাৰ শৰণীয়াই কয় যে শিৱ সেনা, অসম সেনা, লাচিত সেনা আছে। শিৱ সেনাৰ বিধায়ক, সাংসদ আছে। তেন্তে BTAD সেনা কিয় হ’ব নোৱাৰে? ৰাইজে BTAD সেনা গঠন কৰাতো বিচাৰিছে।\nUpdated:September 22, 2019, 1:21 PM IST\nUpdated: September 22, 2019, 1:21 PM IST\nআজিৰে পৰা BTAD আৰ্মীৰ আৰম্ভ হ’ব। BTAD আৰ্মী কোনো জাতিৰ বা জনগোষ্ঠীৰ নহয়৷ সকলোৰে বাবে এই সেনা। পাঠশালাত এই ঘোষণা সাংসদ নৱ কুমাৰ শৰণীয়াৰ। পেটত গাঁঠি মাৰি কোনো আন্দোলন বা সংগ্ৰাম নচলে বুলিও মন্তব্য কৰে শৰণীয়াই৷ চাৰিটা বেটেলিয়নত গঠন হ’ব BTAD আৰ্মী। বিশ হাজাৰ সেনা আমাৰ প্ৰথম লক্ষ্য৷ দেশ সেৱাৰ কোনো সময় বা বয়স নাই৷ কিন্তু শাৰীৰিকভাৱে সক্ষম হ’বই লাগিব। এজন সচিবৰ অধীনত হ’ব BTAD সেনা৷ সচিবৰ তলত যুটীয়া সচিব থাকিব৷\nBTCৰ চৰকাৰ আমাৰ হ’ব৷ চৰকাৰ হ’ব বুলি কোৱাতো ভাতৰ লগত পানী খোৱাৰ কথা নহয়৷ সকলোৱে কষ্ট কৰিব লাগিব। সভাত মন্তব্য সাংসদ নৱ শৰণীয়াৰ। সাংসদগৰাকীয়ে কয় – BTCত আমি চৰকাৰ গঠন কৰিলেই প্ৰস্তাৱ ল’ম, BTCৰ পৰা অবড়ো গাঁৱসমূহ কৰ্তন কৰিব লাগে।\nবিটিএডিত নতুন ৰাজনৈতিক দল আৰু বিটিএডি সেনা গঠন সন্দৰ্ভত আয়োজিত সভাত সাংসদ নৱ কুমাৰ শৰণীয়াই কয় যে BTAD সেনা গঠনক লৈ বিতৰ্কৰ সূচনা কৰা হৈছে। শিৱ সেনা, অসম সেনা, লাচিত সেনা আছে। শিৱ সেনাৰ বিধায়ক, সাংসদ আছে। তেন্তে BTAD সেনা কিয় হ’ব নোৱাৰে? ৰাইজে BTAD সেনা গঠন কৰাতো বিচাৰিছে।\n২০১৪ৰ নিৰ্বাচনৰ পিছত BTADত হাজাৰ হাজাৰ AK47, পিষ্টলৰ শব্দ বন্ধ হৈ যাব বুলি কোনেও ভৱা নাছিল৷ ৰাইজে জিকিল নিৰ্বাচন৷ আগতে চাহ জনগোষ্ঠীয়, ৰাজবংশীয় লোকক অত্যাচাৰ কৰিলে প্ৰতিবাদেই কৰিবলৈ সাহস কৰা নাছিল৷ এতিয়া হাত তুলিবলৈ সাহস নকৰে। সভাত এই মন্তব্য সাংসদ নৱ শৰণীয়াৰ। ৰাইজক একত্ৰিত হ’বলৈ আহ্বান জনাই সাংসদগৰাকীয়ে কয় যে এতিয়া অস্ত্ৰৰ কথা কোনেও নাভাৱিব।


Lopez in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Lopez ar byavahar, ppali, parshwakriya, upkaar, kriya-pratikriya aaru satarkatabani\nLopez की जानकारी\nLopez ৰ লাভ আৰু ব্যৱহাৰসমূহ- Lopez Benefits & Uses in Assamese- Lopez ar laabh aaru byavaharsamuh\nLopez ৰ পালি আৰু সেয়া কেনেদৰে ল'ব- Lopez Dosage & How to Take in Assamese - Lopez ar paali aaru xeya kenedore lobo\nLopez ৰ পাৰ্শ্চক্ৰিয়াসমূহ- Lopez Side Effects in Assamese- Lopez ar parshwakriyasamuh\nLopez সংক্ৰান্ত সতৰ্কতাবাণীসমূহ- Lopez Related Warnings in Assamese- Lopez xonkranta xatarkatabanisamuh\nঅইন দৰৱৰ সৈতে Lopezৰ গুৰুতৰ ক্ৰিয়া-প্ৰতিক্ৰিয়া- Severe Interaction of Lopez with Other Drugs in Assamese- Oinor xoite Lopez ar gurutor kriya-pratikriya\nLopez মতভেদসমূহ- Lopez Contraindications in Assamese- Lopez nishedhsamuh\nLopez ৰ বিষয়ে সততে সোধা প্ৰশ্নসমূহ- Frequently asked Questions about Lopez in Assamese- Lopez ar bikhoye satate xodha prashnasamuh\nখাদ্য আৰু মদৰ সৈতে Lopez ক্ৰিয়া-প্ৰতিক্ৰিয়া- Lopez Interactions with Food and Alcohol in Assamese- khadya aaru modor xoite Lopez kriya-pratikriya\nLopez ৰ লাভ আৰু ব্যৱহাৰসমূহ - Lopez Benefits & Uses in Assamese - Lopez ar laabh aaru byavaharsamuh\nLopez তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLopez ৰ পালি আৰু সেয়া কেনেদৰে ল'ব - Lopez Dosage & How to Take in Assamese - Lopez ar paali aaru xeya kenedore lobo\nLopez-ৰ উপাদানসমূহ - Lopez Active Ingredients in Assamese - Lopez-ar upadaansamuh\nLopez ৰ পাৰ্শ্চক্ৰিয়াসমূহ - Lopez Side Effects in Assamese - Lopez ar parshwakriyasamuh\nগৱেষণাৰ ভিত্তিত, Lopez ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLopez সংক্ৰান্ত সতৰ্কতাবাণীসমূহ - Lopez Related Warnings in Assamese - Lopez xonkranta xatarkatabanisamuh\nLopez-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nLopezৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Lopez ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nLopez-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Lopez সেৱন কৰিব পাৰে। ইয়াৰ পাৰ্শ্ব-প্ৰতিক্ৰিয়া প্ৰায় নাই বুলিলেই হয়।\nবৃক্কত Lopez কি প্ৰভাৱ দেখা গৈছে?\nবৃক্ক ৰ বাবে Lopez ক্ষতিকাৰক নহয়।\nযকৃতত Lopez কি প্ৰভাৱ দেখা গৈছে?\nLopez গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Lopez ৰ কি প্ৰভাৱ দেখা গৈছে?\nLopezৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Lopezৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lopez with Other Drugs in Assamese - Oinor xoite Lopez ar gurutor kriya-pratikriya\nLopez তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLopez মতভেদসমূহ - Lopez Contraindications in Assamese - Lopez nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Lopez লোৱা অনুচিত যাতে -\nLopez ৰ বিষয়ে সততে সোধা প্ৰশ্নসমূহ - Frequently asked Questions about Lopez in Assamese - Lopez ar bikhoye satate xodha prashnasamuh\nএই Lopez-এ অভ্য়াস বা নিচাৰ সৃষ্টি কৰে নেকি?\nহয়, Lopezক আসক্তি হিচাপে জনা যায়। আপোনাৰ ডাক্তৰৰ পৰামৰ্শতহে এয়া লওক।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Lopez লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু ডাক্তৰৰ পৰামৰ্শ মতেহে Lopez লওক।\nহয়, Lopez লৈ মানসিক বিসংগতিৰ চিকিত্সা কৰিব পাৰি।\nখাদ্য আৰু মদৰ সৈতে Lopez ক্ৰিয়া-প্ৰতিক্ৰিয়া - Lopez Interactions with Food and Alcohol in Assamese - khadya aaru modor xoite Lopez kriya-pratikriya\nখাদ্য আৰু Lopezৰ ক্ৰিয়া-প্ৰতিক্ৰিয়া\nLopez সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Lopezৰ মাজৰ প্ৰতিক্ৰিয়া\nLopez লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nLopez ৰ অনুকল্প - Substitutes for Lopez in Assamese\nআপুনি বা আপোনাৰ পৰিয়ালৰ কোনোবাই Lopez লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Lopez ব্যৱহাৰ কৰিছিল নেকি?\nআপুনি কিমান পৰিমাণে Lopez সেৱন কৰিছিল?\nআপুনি Lopez ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Lopez সেৱন কৰে?


শৈশৱৰ ফাকুৱা উৎসৱৰ স্মৃতি - ৰিতুপৰ্ণ শৰ্মা - সাহিত্য ডট অৰ্গ\nফাগুন মানেই যেন পচোৱা,ফাগুন মানেই যেন শিমলু ফুলাৰ বতৰ।ফাগুনৰ ধূলিময় বতাহে মনটো উৰুৱাই লৈ যায় শৈশৱলৈ।\nসৰুতে ফাগুনৰ আগমনে মনটো আনন্দিত কৰি তুলিছিল অন্য এক উৎসৱৰ বাবে। সেয়া হৈছে ফল্গু উৎসৱ। প্ৰতি বছৰে ফাকুৱা উৎসৱৰ দিন দুটা যেন পূৰ্ব নিৰ্ধাৰিত হৈয়েই আছিল। প্ৰথম দিনা সকলোৰে লগত ফাকুৱা খেলিম আৰু দ্বিতীয় দিনা যাম বৰদোৱা থানত অনুষ্ঠিত হোৱা ফাকুৱা উৎসৱলৈ। সেই উৎসৱৰ অন্য এক আকৰ্ষণ আছিল তাত অনুষ্ঠিত হোৱা মেলা। কি যে পোৱা নাছিলো সেই মেলাত।শিশু মনটো আনন্দিত কৰি তুলিছিল সেই বস্তুবোৰে।\nমই তেতিয়া তৃতীয় শ্ৰেণীৰ ছাত্ৰ। অন্য বাৰৰ দৰে সেইবাৰো ওলালো বৰদোৱা থানলৈ। জগত গুৰু শ্ৰী শ্ৰী শংকৰদেৱৰ জন্ম স্থান বৰদোৱাত প্ৰায় এসপ্তাহ জুৰি হোৱা ফাকুৱা উৎসৱলৈ। আমি যোৱা গাড়ী খনত সকলোৱে খোল তাল বজাই নাম গাই ভক্তি ৰসত মগ্ন হৈ গৈছিল যদিও মোৰ মন কিন্তু অন্য এটা কথাতহে পুলকিত হৈ আছিল। কাৰণ সেই মেলাত মই এখন কাঠৰ পুতলা গাড়ী লোৱাৰ কথা আছিল।\nমূল থানত নাম প্ৰসংগ হৈ যোৱাৰ পিছত মাহ প্ৰসাদ গ্ৰহণ কৰাৰ পিছতে আহিল আমাৰ পোৱালি সন্থাৰ বহু প্ৰত্যাশিত মেলা দৰ্শণ। কোনে পায় আৰু। এফালৰপৰা চাই গৈছোঁ মেলা।খুৰায়ে বাৰে বাৰে কৈছে তেওঁৰ হাতৰ পৰা যাতে এৰি নিদিওঁ। যিহে জনসমুদ্ৰ। মোৰ পিছে সেইবোৰলৈ মন নাই। কেৱল এফালৰ পৰা চাই গৈছোঁ মোৰ সেই সপোনৰ বস্তুটো। কাঠৰ পুতলা গাড়ী।”পাই গ’লো,পাই গ’লো “! একেকোবে গৈ মই সেই গাড়ী খন থাপ মাৰি ধৰিলোঁ। দোকানীক সুধিলোঁ দাম কিমান? দোকানীয়ে কোৱা দামটো দৰদাম কৰিবলৈ খুৰাক কবলৈ পিছফালে চালোঁ। পিছে এয়া কি?খুৰা দেখোন নাই। ইফালে সিফালে চালোঁ।খুৰা নালাগে আমাৰ লগৰ চোন কোনেও নাই। মোৰ সকলো আনন্দ যেন পানী হৈ গ’ল। চকুৰ পানীৰে বাট নেদেখা হ’লো। তাৰ পিছত কি হ’ল মই আৰু গম নাপাওঁ।\nপিছত শুনামতে মই হেনো কান্দি কান্দি মুৰ্ছা গ’লো। মানুহে পাই মোক মেলা সমিতিৰ কাৰ্যালয়লৈ লৈ আহিছিল। আমাৰ খুৰাহঁতেও মোক বিচাৰি নাপাই কাৰ্যালয়ত যোগাযোগ কৰিছিল আৰু মোক তাতে পাইছিল। মনত এটাই দুখ থাকি গ’ল সেই গাড়ী খন আৰু কিনা নহ’ল।\nৰমজান মাহ: দুই এটা আনুষংগিক চিন্তা — আৰ্মাণ হাজৰিকা


কিং খানৰ পুত্ৰ আৰিয়ান খানক গাঞ্জা যোগান ধৰিছিল অভিনেত্ৰী অনন্যা পাণ্ডেই! – News Time Assam by Pratham Khabar\nঘৰ/বলিউড/কিং খানৰ পুত্ৰ আৰিয়ান খানক গাঞ্জা যোগান ধৰিছিল অভিনেত্ৰী অনন্যা পাণ্ডেই!\nআৰিয়ানৰ প্ৰশ্নৰ উত্তৰত অনন্যাই গাঞ্জা যোগাৰ কৰাৰ কথাও উল্লেখ কৰিছিল যদিও বৃহস্পতিবাৰে, NCBয়ে অভিনেত্ৰীগৰাকীৰ বাসগৃহত তালাচী চলোৱাৰ সময়ত অভিনেত্ৰীগৰাকীক গাঞ্জা সৰবৰাহ কৰাৰ বিষয়ে সোধাত তেওঁ কয় যে, 'মই মাত্ৰ ধেমালিহে কৰিছিলো'।\n0 1,648 এক মিনিটতকৈ কম\nএইবাৰ NCBৰ জেৰাত বলিউডৰ অভিনেত্ৰী অনন্যা পাণ্ডে। আৰিয়ান খানৰ ঘটনাত সাঙুৰ খাইছে অভিনেত্ৰীগৰাকীৰ নাম। বৃহস্পতিবাৰে অভিনেত্ৰীগৰাকীক জেৰা কৰে NCBৰ দলে।\nআৰিয়ান খান আৰু অনন্যা পাণ্ডেৰ মাজত হোৱা কথোপকথনৰ কথা উল্লেখ কৰি NCBয়ে কয় যে, আৰিয়ান আৰু অনন্যাই মেছেজৰ জৰিয়তে গাঞ্জা সৰবৰাহ কৰাৰ কথা পাতিছিল। আনকি আৰিয়ানে অনন্যাক গাঞ্জা যোগাৰৰ কোনো ব্যৱস্থা আছে নেকি বুলি প্ৰশ্ন কৰাত গাঞ্জা যোগাৰ কৰাৰ কথা কৈছিল অনন্যা পাণ্ডেই।\nপিছে আৰিয়ানৰ প্ৰশ্নৰ উত্তৰত অনন্যাই গাঞ্জা যোগাৰ কৰাৰ কথাও উল্লেখ কৰিছিল যদিও বৃহস্পতিবাৰে, NCBয়ে অভিনেত্ৰীগৰাকীৰ বাসগৃহত তালাচী চলোৱাৰ সময়ত অভিনেত্ৰীগৰাকীক গাঞ্জা সৰবৰাহ কৰাৰ বিষয়ে সোধাত তেওঁ কয় যে, ‘মই মাত্ৰ ধেমালিহে কৰিছিলো’।\nউল্লেখ্য যে, বৃহস্পতিবাৰে মুম্বাইত NCBয়ে অনন্যা পাণ্ডে আৰু চাংকি পাণ্ডেৰ বাসগৃহত তালাচী চলোৱাৰ সমান্তৰালকৈ ২ ঘন্টাৰ বাবে জেৰা কৰে অভিনেত্ৰী অনন্যাক। শুকুৰবাৰে পুনৰ জেৰাৰ বাবে অভিনেত্ৰীগৰাকীক মাতি পঠিয়ায় NCBয়ে।\nAnanya Panday Aryan Khan Bollywood Drugs NCB\nবন্ধুৰ প্ৰেমিকাৰ লগত বন্ধুত্ব কৰাই কাল হ’ল যুৱকৰ


Class 10 Social Science History Chapter2Question Answer | মহাত্মা গান্ধী আৰু ভাৰতৰ স্বাধীনতা সংগ্ৰাম »\nClass 10 Social Science History Chapter2Question Answer | মহাত্মা গান্ধী আৰু ভাৰতৰ স্বাধীনতা সংগ্ৰাম\nআপুনি দশম মান শ্ৰেণীৰ শিক্ষাৰ্থী নেকি? আপুনি Class 10 Social ৰ ইতিহাস ভাগৰ “মহাত্মা গান্ধী আৰু ভাৰতৰ স্বাধীনতা সংগ্ৰাম” নামৰ অধ্যায়ৰ প্ৰশ্ন উত্তৰ বিচাৰি আছে নেকি? তেন্তে আপুনি সঠিক স্থানত আহিছে, আমি Assamese Medium ত আজি Class 10 Social Science History Chapter2Question Answer দিবলৈ প্ৰয়াস কৰিছো।\nআমি আশাবাদী যে, আজিৰ আলোচনাৰ জৰিয়তে Class 10 Social Science History Chapter2Question Answer য়ে আপোনাক বহুত সহায় কৰিব আগন্তুক পৰীক্ষাৰ বাবে। আপুনি যদি প্ৰথমবাৰৰ বাবে Assamese Medium ত আহিছে তেন্তে আমাৰ Assamese Medium YouTube Channel ক Subscribe কৰাৰ লগতে Assamese Medium Facebook Page ক Follow কৰি আমাৰ সৈতে পোনপতীয়াকৈ যোগাযোগ কৰিব পাৰে। আমি আপোনাৰ যিকোনো সমস্যাৰ সমাধান যথা সময়ত দিবলৈ প্ৰয়াস কৰিম।\n Class 10 Social Science History Chapter2Question Answer\nইয়াত আমি Class 10 Social Science History Chapter2Question Answer ত সাঙুৰি লৈছোঁ অতি চমু উত্তৰ, চমু উত্তৰ, বহল প্ৰশ্ন উত্তৰ আদিৰ ওপৰিও কিছু কিছু অতিৰিক্ত প্ৰশ্ন উত্তৰ দিবলৈ প্ৰয়াস কৰা হৈছে। আমি আশা কৰোঁ আপুনি এই লিখনি পঢ়িলে আগন্তুক পৰীক্ষাৰ বাবে Class 10 Social Science History Chapter2Question Answer শুদ্ধভাৱে কৰিব পাৰিব।\n১) মহাত্মা গান্ধীৰ কেতিয়া জন্ম হৈছিল ?\nউত্তৰঃ ১৮৬৯ চনৰ ২ অক্টোৱৰত ǀ\n২) সত্যাগ্ৰহৰ কৌশল গান্ধীয়ে কোন দেশত পোনপ্ৰথমে প্ৰয়োগ কৰিছিল ?\nউত্তৰঃ দক্ষিণ আফ্ৰিকাত।\n৩) ৰবীন্দ্ৰনাথ ঠাকুৰে কিয় ‘নাইট উপাধি’ ত্যাগ কৰিছিল ?\nউত্তৰঃ জালিৱানৱালাবাগৰ হত্যাকাণ্ডৰ প্ৰতিবাদত\n৪) কাৰ কাৰ নেতৃত্বত ভাৰতত খিলাফৎআন্দোলনৰ সূচনা হৈছিল ?\nউত্তৰঃ মৌলানা চৌকত আলি আৰু মহম্মদ আলিৰ নেতৃত্বত ।\n৫) চৌৰীচৌৰাৰ ঘটনা কেতিয়া সংঘটিত হৈছিল ?\nউত্তৰঃ ১৯২২ চনৰ ৫ ফেব্ৰুৱাৰীত।\n৬) কেনে পৰিস্থিতিত লালা লাজপত ৰায়ৰ মৃত্যু হৈছিল ?\nউত্তৰঃ লাহোৰত লালা লাজপত ৰায়ৰ নেতৃত্বত হোৱা এটা ছাইমন বিৰোধী সমদলৰ ওপৰত পুলিছে নিৰ্দয় ভাৱে লাঠি চালনা কৰে, য’ত লাজপত ৰায় বেয়াকৈ আহত হয় আৰু তাৰ ফলতেই তেওঁ মৃত্যু বৰণ কৰে ।\n৭) কেতিয়া আৰু ভাৰতীয় জাতীয় কংগ্ৰেছৰ কোনখন অধিৱেশন ত ভাৰতীয়সকলৰ মূল দাবী হিচাপে পূৰ্ণ স্বৰাজৰ দাবী উত্থাপন কৰা হৈছিল ?\nউত্তৰঃ ১৯২৯ চনৰ লাহোৰত বহা কংগ্ৰেছৰ অধিৱেশনত।\n৮)গান্ধীজীয়ে সবৰমতী আশ্ৰমৰ পৰা ডাণ্ডীৰ সাগৰ পাৰলৈ লোণ আইন ভংগ কৰিবলৈ গৈছিল। সবৰমতী আশ্ৰম আৰু ডাণ্ডিৰ মাজত দূৰত্ব কিমান ?\nউত্তৰঃ ৩৮৫ কিলোমিটাৰ দূৰত্ব।\n৯) সীমান্ত গান্ধী নামেৰে কাক জনা যায় ?\nউত্তৰঃ খান আব্দুল গফুৰ খান ।\n১০) লণ্ডনত অনুষ্ঠিত হোৱা দ্বিতীয় ঘূৰণীয়া মেজমেলত কোনে কংগ্রেছক এককভাৱে প্ৰতিনিধিত্ব কৰিছিল ?\nউত্তৰঃ মহাত্মা গান্ধীয়ে ।\n১১) ১৯৩২ চনত সাম্প্ৰদায়িক বাটোৱাৰা ঘোষণা কৰা ব্ৰিটিছ প্ৰধানমন্ত্ৰীজনৰ নাম কি আছিল ?\nউত্তৰঃ ৰামজে মেকডোনাল্ড।\n১২) কোনটো আন্দোলনৰ সময়ছোৱাত গান্ধীজীয়ে “কৰিম কিম্বা মৰিম” শ্লোগান দিছিল ?\nউত্তৰঃ ১৯৪২ চনৰ ভাৰত ত্যাগ আন্দোলন\n১৩) আজাদ হিন্দ ফৌজৰ প্ৰতিষ্ঠাতা কোন ?\nউত্তৰঃ নেতাজী সুভাষচন্দ্ৰ বসু ।\n১৪) ‘মোক তেজ দিয়া, মই তোমালোকক স্বাধীনতা দিম’ এই বিখ্যাত বাণীটো কোন ভাৰতীয় নেতাৰ আছিল ?\nউত্তৰঃ নেতাজী সুভাষচন্দ্ৰ বসুৰ ।\n১৫) ভাৰত আৰু পাকিস্তানৰ মাজৰ সীমাৰেখাক কি নামেৰে জনা যায় ?\nউত্তৰঃ ৰেডক্লিফ লাইন ǀ\n১) সত্যাগ্ৰহ বুলিলে কি বুজা ? যি তিনিটা স্হানীয় বিবাদৰ ক্ষেত্ৰত গান্ধীয়ে সত্যাগ্ৰহক প্ৰথমতে প্ৰয়োগ কৰিছিল সেই তিনিটাৰ বিষয়ে সংক্ষিপ্ত ৰূপত লিখা ǀ\nউত্তৰঃ সত্যাগ্ৰহ হল এক আধ্যাত্মিক আন্দোলন,এক বিশুদ্ধিকৰণ আৰু প্ৰায়শ্চত কৰণ প্ৰক্ৰিয়া ǀ ১৯১৭-১৮ চনত উত্তৰ বিহাৰৰ চম্পাৰণ, গুজৰাটৰ খেড়া আৰু আহমেদাবাদত সংঘটিত তিনিটা ঘটনাৰ সমাধানৰ ক্ষেত্ৰত সত্যাগ্ৰহ ক ব্যৱহাৰ কৰিছিল আৰু তাত দেখুওৱা দক্ষতাৰ বাবে পৰবৰ্তী সময়ত তেও এজন প্ৰভাৱশালী ৰাজলৈতিক নেতা হিচাপে স্বীকৃতি লাভ কৰিছিল ǀ উক্ত ঘটনা কেইটা আছিল-\nচম্পাৰণত তেওঁ ভূ-স্বামীসকলৰ বিপক্ষে সাধাৰণ কৃষকসকলক নেতৃত্ব প্ৰদান কৰিছিল ǀ\nখেড়াত, কৃষকসকলৰ খেতিনষ্ট হোৱাৰ পিছতো চৰকাৰে আৰোপ কৰা অত্যাধিক কৰৰ বিপক্ষে মাত মাতিছিল ǀ\nআহমেদাবাদত বঞ্চিত মিল শ্ৰমিকসকলৰ হৈ মিল মালিকসকলৰ বিপক্ষে মাত মাতিছিল ǀ\nউল্লেখযোগ্য যে উক্ত প্ৰতিটো কাৰ্যসূচীতে তেওঁ ‘সত্যাগ্ৰহ’ক কৌশল হিচাপে ব্যৱহাৰ কৰিছিল য’ত আদৰ্শ আছিল সত্য আৰু অহিংসা ǀ\n২) ভাৰতত খিলাফৎ আন্দোলন কিয় আৰম্ভ হৈছিল ?\nউত্তৰঃ ২৮ জুন ১৯১৪ চনত প্ৰথম বিশ্বযুদ্ধৰ সূচনা হৈছিল ǀএই যুদ্ধত বিশ্বৰ দেশসমূহ দুটা ফৈদত বিভক্ত হৈ এই যুদ্ধত অংশ গ্ৰহণ কৰিছিল ǀ তাৰে এটা পক্ষত আছিল মিত্ৰ শক্তি যত অংশগ্ৰহণকাৰী দেশবোৰ আছিল- ব্ৰিটেইন,ফ্ৰান্স,ৰুচিয়া,জাপান আৰু আনটো পক্ষ আছিল কেন্দ্ৰীয় শক্তি- জাৰ্মানী,অষ্ট্ৰীয়া,হাংগেৰী,ইটালী,বুলগেৰিয়া আৰু অট্টোমান সাম্ৰাজ্য ǀঅট্টোমান সম্ৰাজ্য হল তুৰ্কী সকলে নেতৃত্ব দিয়া কিছুমান ইছলামিক ৰাষ্ট্ৰৰ (ইৰাক,ইজিপ্ত,লেবেনান,পেলেষ্টাইন ইত্যাদি) গোট ǀ১২৯৯ খ্ৰীষ্টাব্দত আৰম্ভ হোৱা এই সাম্ৰাজ্য ১৪শ, ১৫শ আৰু ১৬শ শতিকাত প্ৰৱল প্ৰতাপী হৈ উঠিছিল ǀ অট্টমান সাম্ৰাজ্যৰ অধীনত ইছলাম ধৰ্মাম্বলী লোকৰ কেইবাখনো প্ৰবিত্ৰ স্হান অন্তভুক্ত হৈ আছিল ǀখালিফে ইয়াৰ নেতৃত্ব বহন কৰিছিল ǀ প্ৰথম বিশ্বযুদ্ধত কেন্দ্ৰীয় শক্তি পৰাজিত হোৱাৰ পিছত মিত্ৰ শক্তিৰ লগত শান্তি চুক্তি স্বাক্ষৰ কৰিবলগীয়া হয় ǀশান্তি চুক্তি স্বাক্ষৰ হোৱাৰ পাছত মিত্ৰ শক্তিৰ অধীনত থকা অট্টোমান সাম্ৰাজ্যৰ ৰাষ্ট্ৰবোৰ ভাগ ভাগ হৈ পৰে আৰু ইছলাম ধৰ্মৰ নেতা খালিফ ৰ স্হিতি ক্ৰমাৎ দুৰ্বল হৈ পৰে ǀ সেই সময়ত গোটেই বিশ্বৰ মুছলমানসকলে নিজৰ পবিত্ৰ স্হানসমূহৰ নিৰাপত্তা আশা কৰি খিলাফৎ আন্দোলন গঢ়ি তুলিছিল ǀ মৌলানা মহম্মদ আলি আৰু মৌলানা চৌকত আলিয়ে ১৯১৯ চনত ‘সদৌ ভাৰত মুছলিম সমাবৰ্তন আহ্বান’ কৰি ভাৰতবৰ্ষৰ ইছলাম ধৰ্মৰ লোকসকলক এই আন্দোলনত যোগদান কৰিবলৈ অনুপ্ৰাণিত কৰে ǀ পৰবৰ্তী সময়ত মহাত্মা গান্ধীকে ধৰি দেশৰ ইছলাম ধৰ্মাম্বলী লোকে এই আন্দোলনলৈ সমৰ্থন আগবঢ়ায় ǀ\n৩) ১৯২০-২২ চনত গান্ধীজীয়ে কিয় অসহযোগ আন্দোলন আৰম্ভ কৰিছিল ? ইয়াৰ কাৰ্যসূচী কি আছিল ? গান্ধীজীয়ে কিয় এই আন্দোলন বন্ধ কৰিছিল ?\nউত্তৰঃ ‘অসহযোগ আন্দোলন’ আছিল ভাৰতবৰ্ষৰ স্বাধীনতা সংগ্ৰামৰ ইতিহাসত সংঘটিত হোৱা প্ৰথম সৰ্ববৃহৎ আন্দোলন যত দেশৰ বেছিভাগ প্ৰান্তৰ লোকে স্বতঃস্ফুত ভাৱে অংশগ্ৰহণ কৰিছিল ǀ অসহযোগ আন্দোলনত ইন্ধন যোগোৱা প্ৰদান কাৰক সমূহ আছিল –\nপ্ৰথম বিশ্বযুদ্ধত ভাৰতীয় সকলৰ অসন্তুষ্টি\nৰাওলট আইনৰ দমনমূলক নীতি\n১৯১৯ চনৰ জালিয়ানাৱালাবাগৰ হত্যাকাণ্ড\nব্ৰিটিছৰ দ্বাৰা ভাৰতৰ অৰ্থনৈতিক শোষণ\nখিলাফৎ আন্দোলনৰ প্ৰতি সমৰ্থন\nউক্ত ঘটনাৱলীৰ পৰিপেক্ষিতত ১৯২০ চনৰ ১ আগষ্টত মহাত্মা গান্ধীৰ নেতৃত্বত অসহযোগ আন্দোলন আৰম্ভ হয়। ইয়াৰ বিভিন্ন কাৰ্যসূচীসমূহ আছিল-\nবিদেশী বয়বস্তু, বস্ত্ৰ,সুৰা আদি বৰ্জন কৰা\nছাত্ৰ ছাত্ৰীৰ দ্বাৰা বিদ্যালয় মহাবিদ্যালয় ত্যাগ\nদেশৰ বিভিন্ন প্ৰান্তত জাতীয় শিক্ষানুষ্ঠানৰ গঠন\nদেশৰ স্বাৰ্থত কাছাৰী ত্যাগ কৰা উকীলসকলৰ পৰিয়ালৰ ভৰণপোষণৰ ব্যৱস্হা কৰা-\nস্বেচ্ছাসেৱকক সদস্যভৰ্তি কৰোৱা\nদেশত যঁতৰ প্ৰস্তুত কৰা\nজনগণৰ মাজত জাগৰণ আনিবলৈ গান্ধীজৰ দ্বাৰা সমগ্ৰ দেশ ভ্ৰমণ কাৰ্যসূচী\nআন্দোলনটোৰ খৰচ বহন কৰিব পৰাকৈ আৰ্থিক গোট গঠন কৰা ǀ\nসমগ্ৰ দেশতে অসহযোগ আন্দোলনে ব্যাপক সহাৰি লাভ কৰাৰ সময়তে ১৯২২ চনৰ ৫ ফ্ৰেব্ৰুৱাৰী তাৰিখে উত্তৰ প্ৰদেশৰ গোৰখপুৰ জিলাৰ চৌৰিচৌৰাত স্হানীয় পুলিছ আৰু প্ৰতিবাদকাৰীৰ মাজত হিংসাত্মক ঘটনা সংঘটিত হয় ǀ এই ঘটনাত তিনিজন প্ৰতিবাদকাৰী পুলিছৰ গুলীত নিহত হোৱাত উন্মত জনতাই পুলিচ থানাত অগ্নিসংযোগ কৰি ২২জন পুলিছক হত্যা কৰে ǀ এই ঘটনাত মৰ্মাহত হৈ গান্ধীজীয়ে অসহযোগ আন্দোলন বন্ধ ৰখাৰ সিদ্ধান্ত লয় ǀ অৱশেষত ১৯২২ চনৰ ২২ ফ্ৰেব্ৰুৱাৰীত অসহযোগ আন্দোলন আনুষ্ঠানিকভাৱে অন্ত পৰে ǀ\n৪) আইন অমান্য অন্দোলনৰ মূল লক্ষ্য কি আছিল ? এই আন্দোলনৰ মূল বৈশিষ্ট্য কি আছিল ?\nউত্তৰঃ ব্ৰিটিছ চৰকাৰৰ দ্বাৰা গঠিত চাইমন কমিছমৰ বিৰোধিতাৰে আইন অমান্য আন্দোলনৰ আৰম্ভণি হৈছিল ǀ এই কমিছমখনত ভাৰতীয়লোকৰ কোনো প্ৰতিনিধিত্ব নথকাৰে বাবে ১৯২৭ চনত গঠিত এই আইনখনক ভাৰতবাসীয়ে শ্বেতকায়সকলৰ কমিছন বুলি অভিহিত কৰিছিল ǀ ১৯২৮ চনত কলিকতাত বহা কংগ্ৰেছৰ অধিবেশনখনত ব্ৰিটিছ চৰকাৰক সকীয়াই দিয়া হৈছিল যে- ভাৰতত ডমিনিয়নৰ ব্যৱস্হা নকৰিলে , দেশজুৰি আইন অমান্য আন্দোলন গঢ়ি তোলা হব ǀ ১৯৩১ চনত ব্ৰিটিছ অপশাসনৰ অৱসান বিচাৰি ভাইচৰয় লৰ্ড আৰউইনলৈ ১১ টা দাবী সম্বলিত এখন চৰম পত্ৰ প্ৰেৰণ কৰা হয়-\nমাদক দ্রব্যৰ প্ৰচলন বন্ধ কৰা।\nটকা আৰু ষ্টার্লিঙৰ অনুপাত সলনি কৰা।\nমাটিৰ খাজনাৰ পৰিমাণ কম কৰা।\nলোণ কৰ বন্ধ কৰা।\nসৈন্য বাহিনীৰ ব্যয় কমোৱা।\nপ্রশাসনীয় ব্যয় সংকোচন কৰা।\nবিদেশী কাপোৰত সীমা শুল্ক আৰোপ কৰা।\nডাক সংৰক্ষণ বিল গ্ৰহণ কৰা।\nঅপৰাধ অনুসন্ধান শাখাৰ বিলুপ্তি কৰা।\nসকলো ৰাজনৈতিক বন্ধীক মুক্তি দিয়া।\nআত্ম ৰক্ষাৰ বাবে সাধাৰণ নাগৰিকক অস্ত্রশস্ত্ৰ ৰখাৰ বৈধতা প্রদান কৰা ।\nএই আন্দোলনৰ বৈশিষ্ট্য সমূহ হৈছে –\nআন্দোলনৰ সমান্তৰালভাৱে গান্ধীজীয়ে লোণ সত্যাগ্ৰহ (দাণ্ডী যাত্ৰা) আৰম্ভ কৰিছিল ǀ ১৯৩০ চনৰ ২২ মাৰ্চত গান্ধী আৰু তেওঁৰ অনুগামীসকলে আহমেদাবাদৰ সবৰমতী আশ্ৰমৰপৰা ভাৰতৰ পশ্চিম উপকূলত থকা দাণ্ডি নামৰ ঠাই টুকুৰালৈ যাত্ৰা আৰম্ভ কৰিছিল ǀ উক্ত ঠাইত উপস্হিত হৈ গান্ধীজীয়ে নিজে লোণ প্ৰস্তুত কৰি চৰকাৰৰ প্ৰতি প্ৰত্যাহবানৰ সৃষ্টি কৰিছিল ǀ পিছলৈ সমগ্ৰ দেশৰ অন্য প্ৰান্তটো লোণ আইনক প্ৰত্যাহবান জনোৱা হৈছিল ǀ\nউত্তৰ পশ্চিম সীমান্ত প্ৰদেশত খান আব্দুল গফৰ খান ৰ নেতৃত্বত ‘ৰেড চাৰ্টছ’ হিচাপে জনপ্ৰিয় ‘খুদাই খিদমদগাৰ’ সকলে আন্দোলনটো চলাই নিছিল ǀ\nআন্দোলনৰ বাবে কংগ্ৰেছে লণ্ডনত অনুষ্ঠিত প্ৰথম ঘূৰণীয়া মেজমেল ত অংশ গ্ৰহণ কৰা নাছিল ǀ\n৫) কি পৰিস্থিতিত ভাৰত ত্যাগ আন্দোলনৰ সূচনা হৈছিল? ভাৰতৰ স্বাধীনতা সংগ্রামত আন্দোলনৰ কাৰ্যসূচীক তুমি মাইলৰ খুঁটি হিচাপে সাব্যস্ত কৰিব খোজানে? তোমাৰ মতামতৰ সমর্থনত যুক্তি দিয়া ।\nউত্তৰঃ ১৯৩৯ চনৰ ছেপ্তেম্বৰ মাহত দ্বিতীয় বিশ্বযুদ্ধৰ আৰম্ভণি হৈছিল ǀ গান্ধী আৰু নেহেৰু দুয়োজনেই হিটলাৰ আৰু নাৎসী বাহিনীৰ বিৰোধী আছিল ǀ কিন্তু ভাৰতৰ ক্ষেত্ৰত ‘সম্পূৰ্ণ স্বাধীনতাৰ’ প্ৰস্তাৱ গ্ৰহণ কৰিলে ব্ৰিটিছ বাহিনীক বিশ্বযুদ্ধত সহায় কৰাৰ প্ৰতিশ্ৰুতি দিয়ে ǀ কিন্তু ব্ৰিটিছে সেই প্ৰস্তাৱ অগ্ৰাহ্য কৰে ǀ প্ৰতিবাদস্বৰূপে কংগ্ৰেছৰ মন্ত্ৰীসকলে ১৯৩৯ চনত মন্ত্ৰিত্ব ত্যাগ কৰে ǀ\n১৯৪২ চনত ইংলেণ্ডৰ প্ৰধানমন্ত্ৰী উইনষ্টন চাৰ্চিলে তেওঁৰ মন্ত্ৰীসভাৰ এজন মন্ত্ৰী ছাৰ ষ্টফাৰ্ড ক্ৰিপছক ভাৰতলৈ প্ৰেৰণ কৰে ǀ উদ্দেশ্য আছিল – ভাৰতৰ ৰাজনৈতিক দলবিলাকৰ সৈতে আলোচনা কৰি ইউৰোপত চলি থকা যুদ্ধত ব্ৰিটিছৰ পক্ষত সহায় আৰু সমৰ্থন গোটোৱা ǀক্ৰিপছ মিছনৰ প্ৰস্তাৱত যুদ্ধৰ অন্তত ভাৰতৰ বাবে ডমিনিয়ন ব্যৱ্স্হা কৰা ,লগতে এখন সাংবিধানিক পৰিষদ আৰু প্ৰদেশসমূহৰ কাৰণে পৃথক সংবিধানৰ অধিকাৰ প্ৰদান কৰা হব বুলি ঘোষণা কৰা হৈছিল ǀ অৱশেষত ক্ৰিপছ মিছনো ব্যৰ্থ হয় ǀ\nইয়াৰ লগতে ভাৰত ত্যাগ আন্দোলনৰ অন্য কিছুমান কাৰণ আছিল- জাপানৰ ভাৰত আক্ৰমণৰ ভাবুকি, পূৰ্ববংগত সন্ত্ৰাস, ব্ৰিটিছে দেশখনক ৰক্ষা কৰিব নোৱাৰিব বুলি ভাৰতীয়সকলৰ মনত ঠাই লোৱা নিৰাপত্তাহীনতাৰ ভাৱ ইত্যাদি ǀ\nভাৰত ত্যাগ আন্দোলন দীৰ্ঘম্যাদি নাছিল যদিও ই ভাৰতীয়সকলৰ জাতীয়তাবাদী ভাৱধাৰাৰ গভীৰতা,সংগ্ৰাম আৰু ত্যাগৰ সামূহিক প্ৰদৰ্শনৰ এক অন্যান্য উদাহৰণ আছিল ǀ স্বাধীনতাৰ জাতীয়তাবাদী সংগ্ৰামত জনসাধাৰণৰ স্বতঃস্ফুত অংশগ্ৰহণে এই আন্দোলনক এক নতুন মাত্ৰা প্ৰদান কৰিছিল ǀ স্বাধীনতাৰ বাবে আপোচবিহীন ভাৱে কৰা এই সংগ্ৰামত জাতি,ধৰ্ম নিৰ্বিশেষে ছাত্ৰ,মহিলা,খেতিয়ক আৰু শ্ৰমিক সকলো জপিয়াই পৰিছিল ǀ এই ঐতিহাসিক আন্দোলনটোৱে স্বাধীনতাৰ দাবীক জাতীয়তাবাদী আন্দোলনৰ তাৎক্ষণিক কাৰ্যসূচীলৈ পৰিণত কৰিছিল ǀ সকলো দিশৰ পৰা চালিজাৰি চাই এই আন্দোলনৰ কাৰ্যসূচীক মাইলৰ খুটি বুলি অভিহিত কৰিব পাৰি ǀ\n৬)ভাৰতীয় জাতীয় সেনা বাহিনীৰ বিষয়ে এটি চমু টোকা লিখা ǀ\nউত্তৰঃ ভাৰতীয় জাতীয় সেনাবাহিনীৰ ধাৰণাটো প্ৰথমে পোষণ কৰিছিল মালয় ব্ৰিটিছ সেনা বাহিনীত চাকৰি কৰি পিছত জাপানী সৈন্যৰ হাতত আত্মসমৰ্পণ কৰা ভাৰতীয় সেনা বিষয়া কেপ্টেইন মোহন সিঙে ǀ\n১৯৪২ চনত বিদেশবাসী ভাৰতীয়সকলক লৈ টকিঅত ভাৰতীয় স্বতন্ত্ৰ লীগ গঠন কৰা হৈছিল ǀইয়াৰ ঠিক পিছতে বেংককত বহা অধিবেশনত লীগৰ সভাপতি হিচাপে বিদেশবাসী জাতীয়তাবাদী নেতা ৰাসবিহাৰী বসুক নিৰ্বাচিত কৰাৰ লগতে ভাৰতীয় জাতীয় সেনাক পুনৰ গঠনৰ সিদ্ধান্ত লোৱা হয় ǀ জাপানত অনুস্হিত লীগৰ এখন বৈঠকত সুভাষ চন্দ্ৰ বসুক ভাৰতীয় জাতীয় সেনাৰ মুৰব্বী ৰ দায়িত্ব প্ৰদান কৰা হয় ǀ\n১৯৪৩ চনৰ অক্টোবৰত,তেওঁ ছিংগাপুৰত স্বাধীন ভাৰতৰ অস্হায়ী চৰকাৰ(আজাদ হিন্দ চৰকাৰ) গঠন কৰি ব্ৰিটিছ মুক্ত ভাৰত গঠনৰ সিদ্ধান্ত লয় ǀ ভাৰতীয় জাতীয় সেনা বাহিনীক পুনৰ গঠন কৰা হয় ǀ যুদ্ধবন্দীৰ লগতে সাধাৰণ মানুহকো সৈন্যবাহিনীত অন্তভুক্তিৰ বাবে ব্যৱস্হা কৰা হয় ǀ যুদ্ধৰ বাবে অৱশ্যকীয় পুজি গঠনৰ ব্যৱস্হা হাতত লয় ǀ ‘ঝান্সি ৰাণী ৰেজিমেন্ট’ নামৰ মহিলাৰ বাহিনী এটাও গঠন কৰা হয় ǀ\nভাৰতীয় জাতীয়সেনাৰ মূল শ্লোগান আছিল ‘জয় হিন্দ’ ǀ ব্ৰিটিছ আৰু সহযোগী সৈন্যৰ বিপক্ষে ভাৰতীয় জাতীয় সেনা বাহিনীয়ে জাপানৰ লগলাগি ব্ৰহ্মদেশ, ইম্ফল আৰু কহিমাত যুদ্ধ জয় কৰিছিল ǀ বসুৰ বিখ্যাত ‘মোক তেজ দিয়া আৰু মই তোমাক স্বাধীনতা দিম ’ উক্তিয়ে সৈন্যসকলক অনুপ্ৰাণিত কৰিছিল ǀ কিন্তু বিশ্বযুদ্ধত জাপানৰ পৰাজয় আৰু আত্মসমৰ্পণে ভাৰতীয় জাতীয় সৈন্যবাহিনীকো আত্মসমৰ্পণ কৰিবলৈ বাধ্য কৰে ǀ\nশেষ বাক্য: আপুনি এতিয়ালৈকে পঢ়ি আছিল Class 10 Social Science History Chapter2Question Answer, আমি ইয়াত আপোনালোকৰ সৈতে আলোচনা কৰিলোঁ Class 10 Social Assamese Medium তথা দশম মান শ্ৰেণীৰ সমাজ বিজ্ঞান।\n1 thought on “Class 10 Social Science History Chapter2Question Answer | মহাত্মা গান্ধী আৰু ভাৰতৰ স্বাধীনতা সংগ্ৰাম”\nPingback: Class10 Social Science History Chapter3Question Answer | অসমত ব্ৰিটিছ বিৰোধী জাগৰণ আৰু কৃষক বিদ্ৰোহ